Smernica Rady 98/37/ES
z 22. júna 1998 v znení smernice 98/79/ES o aproximácii zákonov členských štátov, týkajúcich sa strojových zariadení	Nariadenie vlády
Slovenskej republiky
z .................. 2001,
ktorým sa mení a dopĺňa nariadenie vlády Slovenskej republiky č. 391/1999 Z. z. zo 16. decembra 1999, ktorým sa ustanovujú podrobnosti o technických požiadavkách na strojové zariadenia

2 Zákon č. 264/1999 Z.z  o technických požiadavkách na výrobky a o posudzovaní zhody a o zmene a doplnení niektorých zákonov v znení zákona 436/2001	
1	2	3	4	5	6	7	8	9	
Člá-nok	Text	Spôsob harmo-nizácie	Čís-lo	Člá-nok	Text	Zhoda	Adminis-tratívna infraštruk-túra	Pozn.	
1	KAPITOLA I
PREDMET, UVÁDZANIE NA TRH A VOĽNÝ POHYB
1.	Táto smernica platí pre strojové zariadenia a stanovuje pre ne základné požiadavky na ochranu zdravia a zaistenie bezpečnosti, ktoré sú definované v Prílohe I.
Smernica platí aj pre bezpečnostné komponenty, samostatne uvádzané na trh.
2.	Pre účely tejto smernice:	
(a)	Pojem ‘strojové zariadenie’ znamená:
•	zostavu spojených častí alebo komponentov, z ktorých najmenej jeden sa pohybuje, s vhodnými pohonmi, ovládacími o silovými obvodmi atď., zmontovaných spolu pre špecifické použitie, najmä pre spracovanie, úpravu, prepravu alebo balenie materiálu, 
•	zostavu strojových zariadení, ktoré sú kvôli dosiahnutiu rovnakého výsledku usporiadané a ovládané tak, aby fungovali ako nedeliteľný celok,
•	
•	vymeniteľné zariadenie, ktoré upravuje funkciu strojového zariadenia a ktoré sa uvádza na trh preto, aby ho samotná obsluha namontovala na strojové zariadenie alebo na rad rôznych strojových zariadení alebo na traktor, pokiaľ tieto zariadenia nie sú náhradnými dielmi alebo nástrojmi,

(b)	Pojem ‘bezpečnostný komponent‘ znamená komponent, za predpokladu, že nejde o vymeniteľné zariadenie,  ktorý jeho výrobca alebo jeho oprávnený zástupca, ustanovený v Spoločenstve, uvádza na trh preto, aby pri používaní plnil bezpečnostnú funkciu a ktorého porucha alebo chybná funkcia ohrozuje bezpečnosť alebo zdravie ohrozených osôb.  

3.	Z predmetu tejto smernice sú vylúčené nasledujúce zariadenia: 
•	strojové zariadenia, ktorých jediným zdrojom energie je priamo vynakladaná ručná práca, pokiaľ nejde o strojové zariadenie, používané pre zdvíhanie alebo spúšťanie bremien,
•	zdravotnícke pomôcky,
•	špeciálne zariadenia, určené pre použitie na výstaviskách a/alebo v zábavných parkoch, 
•	parné kotly, nádrže a tlakové nádoby,
•	strojové zariadenia, špeciálne projektované alebo uvedené do prevádzky pre jadrové účely, ktoré môžu v prípade poruchy spôsobiť emisiu rádioaktívnych látok,
•	zdroje rádioaktívneho žiarenia, tvoriace súčasť strojového zariadenia,
•	strelné zbrane, 
•	zásobné nádrže a potrubia pre benzín, motorovú naftu, horľavé kvapaliny a nebezpečné látky,
•	dopravné prostriedky, t.j. vozidlá a ich prívesné zariadenia, určené výhradne pre leteckú dopravu cestujúcich alebo pre dopravu cestujúcich po cestných, železničných alebo vodných cestách, ako aj dopravné prostriedky, pokiaľ sú tieto prostriedky projektované pre leteckú dopravu tovaru a pre dopravu tovaru po verejných cestných alebo železničných komunikáciách alebo po vode. Vozidlá, používané v odvetví ťažby nerastov, nie sú vylúčené,
•	námorné lode a pohyblivé pobrežné plavidlá spolu spolu so zariadeniami, ktoré sa nachádzajú na palube týchto lodí alebo plavidiel,
•	lanové dráhy vrátane pozemných lanových železníc, určených pre verejnú alebo súkromnú dopravu osôb,  
•	poľnohospodárske a lesnícke traktory, definované v Článku 1, odstavec 1 Smernice 74/150/EEC (),
•	strojové zariadenia, špeciálne projektované a skonštruované pre vojenské alebo policajné účely,
•	výťahy, ktoré trvale jazdia na určité výškové  úrovne budov alebo konštrukcií, ktoré sa skladajú z kabíny, pohybujúcej sa medzi tuhými vedeniami, sklonenými pod uhlom viac než 15 stupňov voči vodorovnej rovine a ktoré sú projektované pre dopravu:    
(i)	osôb;
(ii)	osôb a bremien;
(iii)	samotných bremien, ak je kabína prístupná, t.j.: osoba môže do kabíny bez ťažkostí nastúpiť, kabína je vnútri vybavená ovládacími prvkami a prvky sú v dosahu osoby, ktorá je vnútri,
•	dopravné prostriedky pre dopravu osôb, využívajúce vozidlá s namontovaným pastorkom, jazdiace po ozubnici,
•	banské ťažné zariadenia,
•	divadelné výťahy,
•	staveniskové výťahy, určené pre zdvíhanie osôb alebo osôb a bremien.
•	
4.	V prípadoch, keď existujú riziká, spomínané v tejto smernici v súvislosti s niektorými strojovými zariadeniami alebo bezpečnostnými komponentmi, úplne alebo čiastočne riešené v špecifických smerniciach Spoločenstva, táto smernica neplatí, alebo prestane platiť  pre tieto strojové zariadenia, alebo bezpečnostné komponenty, alebo riziká po nadobudnutí účinnosti týchto špecifických smerníc. 
5.	V prípadoch, keď existuje riziko súvisiace s niektorými strojovými zariadeniami hlavne elektrického charakteru, týmito strojovými zariadeniami sa zaoberá výhradne Smernica 73/23/EEC  ().
	Y

Y
	1

1	§1

§2	(1)	Do skupiny určených výrobkov „strojové zariadenia“ podľa § 9 ods. 1 zákona patrí

a)	stroj, ktorý je zostavený zo súčastí alebo častí, z ktorých aspoň jedna je pohyblivá, z príslušných pohonných jednotiek, ovládacích a silových obvodov a ostatných častí navzájom spojených na presne stanovené použitie, najmä na spracovanie, úpravu, dopravu alebo balenie materiálu,
b)	skupina strojov, ktorou je funkčne spojený súbor strojov usporiadaný a ovládaný ako integrovaný celok na použitie uvedené v písmene a),
c)	vymeniteľné prídavné zariadenie, ktorým je zariadenie upravujúce funkciu stroja alebo skupiny strojov, ktoré sa uvádza na trh na pripájanie k stroju obsluhou, k samostatnej pohonnej jednotke, k motorovému vozidlu alebo k traktoru, pričom toto zariadenie nie je náhradným dielom ani nástrojom,
d)	bezpečnostná časť, ktorou je časť alebo bezpečnostné zariadenie, ktoré nie je vymeniteľným prídavným zariadením podľa písmena c) a ktoré výrobca alebo dovozca uvádza na trh samostatne na plnenie bezpečnostnej funkcie pri používaní a ktorého zlyhanie alebo chybná funkcia ohrozuje bezpečnosť, alebo zdravie osôb.
(2)	Na účely tohto nariadenia sa rozumie:
a)	nebezpečným priestorom každá oblasť vo vnútri a okolo strojového zariadenia, v ktorej je osoba vystavená nebezpečenstvu, ktoré ohrozuje jej zdravie a bezpečnosť,
b)	obsluhou osoba alebo osoby, ktoré strojové zariadenie inštalujú, obsluhujú, nastavujú, udržiavajú, čistia, opravujú alebo prepravujú,
c)	ohrozenou osobou každá osoba, ktorá sa nachádza v nebezpečnom priestore alebo zasahuje do tohto priestoru časťami tela.
(3)	Podrobnosti o technických požiadavkách na strojové zariadenia sú uvedené v prílohe č. 1.

(1)	Do skupiny určených výrobkov podľa § 1 ods. 1 nepatria
a)	strojové zariadenia, ktorých jediným zdrojom energie je priamo vynaložená ľudská sila, ak nejde o stroj na zdvíhanie alebo spúšťanie bremien,
b)	zdravotnícke pomôcky
c)	špeciálne zariadenia používané na výstaviskách alebo v zábavných parkoch,
d)	parné kotly, nádrže a tlakové nádoby,
e)	strojové zariadenia osobitne navrhované alebo uvádzané do prevádzky súvisiace s využívaním jadrovej energie, ktoré v prípade nehody alebo havárie môžu mať za následok únik rádioaktivity,
f)	rádionuklidové žiariče začlenené do strojového zariadenia,
g)	strelné zbrane,
h)	zásobné nádrže a potrubia na benzín, motorovú naftu, na horľavé kvapaliny a nebezpečné látky,
i)	dopravné prostriedky, tj. vozidlá a ich prívesné zariadenia, určené výhradne pre leteckú dopravu cestujúcich alebo pre dopravu cestujúcich po cestných, železničných alebo vodných cestách, ako aj dopravné prostriedky pokiaľ sú tieto prostriedky projektované pre leteckú dopravu tovaru a pre dopravu tovaru po verejných cestných alebo železničných komunikáciách alebo po vode. Vozidlá, používané v odvetví ťažby nerastov, nie sú vylúčené,
j)	námorné lode a príbrežné pohyblivé jednotky spolu s vybavením týchto lodí alebo jednotiek na palube,
k)	lanové dráhy na verejnú alebo súkromnú prepravu osôb, vrátane pozemných lanových dráh,
l)	poľnohospodárske a lesné traktory,)
m)	strojové zariadenie osobitne navrhnuté a vyrábané na vojenské alebo policajné účely,
n)	výťahy trvale obsluhujúce rôzne výškové úrovne stavieb, ktorých klietka sa pohybuje medzi tuhými vedeniami naklonenými v uhle presahujúcom 15 stupňov od horizontály a ktoré sú navrhnuté na prepravu
1.	osôb,
2.	osôb a nákladov,
3.	nákladov, ak je klietka prístupná, ak do nej môže osoba bez ťažkostí vstúpiť a je vybavená ovládačmi vo vnútri klietky alebo v dosahu osoby, ktorá je vo vnútri,
o)	prostriedky na prepravu osôb používajúce vozidlá s ozubnicovým pohonom,
p)	banské ťažné zariadenia,
r)	javiskové výťahy,
s)	staveniskové výťahy určené na dopravu osôb alebo osôb a nákladov,

t)	stroje alebo ich časti, ktoré sú určené na zabudovanie do iného strojového zariadenia, ak k nim výrobca alebo dovozca vydá vyhlásenie o súčasti alebo časti, ktorého obsah je uvedený v § 5 ods. 3. Medzi tieto stroje a ich časti nepatria vymeniteľné prídavné zariadenia a súčasti alebo časti schopné samostatne fungovať ako strojové zariadenia.	Y

Y

?	Y

Y		
2	1.	Členské štáty prijmú všetky primerané opatrenia, ktorými zabezpečia, že strojové zariadenia alebo bezpečnostné komponenty, ktoré sú zarnuté v tejto smernici,  možno uvádzať na trh a do prevádzky iba vtedy, keď pri správnej inštalácii, udržiavaní a používaní iba pre predpokladaný účel neohrozujú zdravie alebo bezpečnosť osôb a prípadne domáce zvieratá alebo majetok.
2.	 Táto smernica neovplyvňuje oprávnenie členských štátov stanoviť pri riadnom dodržaní Zmluvy také požiadavky, ktoré môžu považovať za potrebné na to, aby zabezpečili, že osoby a najmä pracovníci sú pri používaní spomínaných strojových zariadení alebo bezpečnostných komponentov chránené, za  predpokladu, že to neznamená, že strojové zariadenia alebo bezpečnostné komponeny budú upravené spôsobom, ktorý nie je uvedený v tejto smernici;
3.	Na obchodných veľtrhoch, výstavách, na predvádzaniach atď. členské štáty nesmú brániť vystavovaniu strojových zariadení alebo bezpečnostných komponentov, ktoré nie sú v súlade s ustanoveniami tejto smernice za predpokladu, že je z viditeľného označenia zrejmé, že tieto strojové zariadenia alebo bezpečnostné komponenty nie sú v súlade s touto smernicou a že nie sú na predaj, kým ich výrobca alebo jeho oprávnený zástupca, ustanovený v Spoločenstve, neuvedie do súladu s touto smernicou. Počas predvádzania sa musia prijať primerané  bezpečnostné opatrenia, ktorými sa zabezpečí ochrana osôb. 	N	2

1	§10

§3 O6	(2)	Výrobca alebo dovozca určeného výrobku posudzuje pred uvedením na trh zhodu jeho vlastností s technickými požiadavkami ustanovenými technickými predpismi*.
(3)	Určené výrobky môže výrobca alebo dovozca uviesť na trh iba po posúdení zhody ich vlastností s technickými požiadavkami na ich bezpečnosť podľa tohto zákona a technických predpisov, a to spôsobom, ktorý zodpovedá posudzovaniu zhody podľa § 12.

(6)	Na veľtrhoch, výstavách, predvádzacích akciách a pod. je možné vystavovať strojové zariadenia alebo bezpečnostné časti, ktoré nie sú v súlade s technickými požiadavkami za predpokladu, že je z viditeľného označenia zrejmé, že tieto strojové zariadenia alebo bezpečnostné časti nie sú v súlade s týmto nariadením a že nie sú na predaj, kým ich výrobca, dovozca alebo splnomocnenec neuvedie do súladu s týmto nariadením. Počas predvádzania sa musia prijať primerané bezpečnostné opatrenia, ktorými sa zabezpečí ochrana osôb.
	Y*

Y	Y

Y	* technic-kým predpi-som je predkla-dané nariade-nie vlády
	
3	Strojové zariadenia alebo bezpečnostné komponenty, ktoré sú zahrnuté v tejto smernici, musia vyhovovať základným požiadavkám na ochranu zdravia a zaistenie bezpečnosti, stanoveným v Prílohe I.	N	1	§1	(3)	Podrobnosti o technických požiadavkách na strojové zariadenia sú uvedené v prílohe č. 1.
	Y	Y		
4	1.	Členské štáty nemôžu na svojom území zakazovať, obmedzovať ani brániť uvádzaniu na trh ani uvádzaniu do prevádzky strojových zariadení a bezpečnostných komponentov, ktoré vyhovujú tejto smernici.
2.	Členské štáty nemôžu zakazovať, obmedzovať ani brániť uvádzaniu na trh tých strojových zariadení, ktorých výrobca alebo jeho oprávnený zástupca, ustanovený v Spoločenstve, vyhlási v súlade s Prílohou II, bod B, že sú určené  na začlenenie do strojových zariadení alebo na montáž spolu s inými strojovými zariadeniami tak, aby vytvorili strojové zariadenia, ktorými sa zaoberá táto smernica, s výnimkou prípadov, keď tieto strojové zariadenia môžu pracovať nezávisle.
Vymeniteľné zariadenia, ktoré sa spomínajú v 3. odseku Článku 1, odstavec 2 (a), musia mať vo všetkých prípadoch označenie CE a musia byť vybavené  vyhlásením o zhode s predpismi ES, spomínaným v Prílohe II, bod A.
3.	Členské štáty nesmú zakazovať, obmedzovať ani brániť uvádzaniu bezpečnostných komponentov, definovaných v Článku 1, odstavec 2, na trh v prípadoch, keď sú vybavené vyhlásením o zhode s predpismi ES, ktoré urobil ich výrobca alebo jeho oprávnený zástupca, ustanovený v Spoločenstve a ktoré sa spomína v Prílohe II, bod C.	O*						* plne riešiteľ-né podpí-saním PECA alebo so vstupom do EÚ, pred-pokla-dom je neexis-tencia konflikt-ných technic-kých predpi-sov (ide tu o enforce-ment a imple-mentá-ciu, nie transpo-zíciu)	
5	1.	Členské štáty musia považovať nasledujúce zariadenia a komponenty za zhodné so všetkými ustanoveniami tejto smernice vrátane postupov pre kontrolu zhody, uvedených v Kapitole II:  
•	strojové zariadenia s označením CE a vybavené vyhlásením o zhode s predpismi ES, ktoré sú uvedené v Prílohe II, bod A,
•	bezpečnostné komponenty, vybavené vyhlásením o zhode s predpismi ES, ktoré sú uvedené v Prílohe II, bod C.
Ak neexistujú harmonizované normy, členské štáty vykonajú také kroky, ktoré považujú za potrebné na to, aby upozornili zainteresované strany na existujúce národné technické normy a špecifikácie, ktoré  pokladajú za dôležité alebo súvisiace s náležitou relizáciou  základných požiadaviek na ochranu zdravia a zaistenie bezpečnosti, uvedených v Prílohe I. 
2.	V prípadoch, keď sa národná norma, ktorou sa preberá harmonizovaná technická norma, na ktorú bol publikovaný odkaz v Official Journal of the European Communities, vzťahuje na jednu alebo viaceré základné požiadavky na zaistenie bezpečnosti, predpokladá sa, že strojové zariadenia alebo bezpečnostné komponenty, skonštruované podľa tejto normy, zodpovedajú príslušným základným  požiadavkám.
Členské štáty budú publikovať odkazy na národné technické normy, ktorými sa preberajú harmonizované technické normy.
3.	Členské štáty zabezpečia prijatie vhodných opatrení, ktoré umožnia sociálnym partnerom, aby mali na národnej úrovni vplyv na proces prípravy a sledovania harmonizovaných technických noriem. 	

Y

Y	

1

2	

§2

§5 O6

O9	

(2)	Ak sú technické požiadavky konkretizované harmonizovanými slovenskými technickými normami alebo slovenskými technickými normami vhodnými na posudzovanie zhody podľa § 5 ods. 5 a 6 zákona alebo technickými predpismi a vlastnosti strojových zariadení sú s nimi v súlade, považujú sa ustanovené technické požiadavky podľa § 7 zákona za sú splnené.

(6)	Úrad po prerokovaní s príslušným ministerstvom a v prípade potreby so súhlasom orgánov Európskych spoločenstiev, určí technické normy vhodné na posudzovanie zhody; určenie technickej normy vhodnej na posudzovanie zhody oznámi úrad vo vestníku.
(9)	Úrad oznamuje vo vestníku, ktoré slovenské technické normy určil za vhodné na posudzovanie zhody vrátane zmien v určení alebo v zrušení takéhoto určenia, a harmonizované slovenské technické normy. V oznámení zároveň uvedie názov technického predpisu, na ktorý sa harmonizovaná norma vzťahuje. Ak úrad zruší určenie slovenskej technickej normy vhodnej na posudzovanie zhody, súčasne oznámi, ktorú harmonizovanú slovenskú technickú normu určil.	

Y

Y	

Y

Y		
6	1.	V prípadoch, keď sa členský štát alebo Komisia domnieva, že harmonizované technické normy, spomínané v Článku 5, odstavec 2, nevyhovujú úplne základným požiadavkám, uvedeným v Článku 3, Komisia alebo príslušný členský štát predloží záležitosť výboru, vytvorenému podľa Smernice  83/189/EEC a uvedie predmetné dôvody. Výbor bez meškania oznámi svoje stanovisko.
Po prijatí stanoviska výboru Komisia informuje členské štáty o tom, či je potrebné vyradiť tieto normy zo súboru publikovaných informácií, spomínaných v Článku 5, odstavec 2 alebo nie.
2.	Zriadi sa stály výbor, pozostávajúci z predstaviteľov, menovaných členskými štátmi pod predsedníctvom zástupcu Komisie.
Stály výbor vypracuje svoje vlastné pravidlá postupu.
Stálemu výboru možno v súlade s nasledujúcim postupom predložiť akúkoľvek záležitosť, týkajúcu sa zapracovania a praktického uplatňovania tejto smernice: 
Zástupca Komisie predloží výboru návrh opatrení, ktoré treba prijať. Výbor oznámi svoje stanovisko k návrhu v časovom limite, ktorý môže určiť predseda podľa naliehavosti záležitosti, ak treba, hlasovaním členov výboru. 
Stanovisko sa zapíše do zápisu; okrem toho má každý členský štát právo požiadať, aby bolo v zápise uvedené jeho stanovisko.
Komisia vezme v maximálnej miere do úvahy stanovisko, ktoré predložil výbor. Informuje výbor o spôsobe, akým vzala jeho stanovisko do úvahy.	Y

n. a.	2	§8 O3 P a)	(3)	Úrad oznamuje orgánom Európskych spoločenstiev v rozsahu ustanovenom medzinárodnými zmluvami
a)	stanoviská o tom, že v Slovenskej republike sa preukázateľne zistilo, že harmonizovaná európska norma nespĺňa základné požiadavky uvedené v technických predpisoch vydaných orgánmi Európskych spoločenstiev, prípadne iné skutočnosti týkajúce sa technických noriem, 
	Y	Y		
7	1.	V prípadoch, keď členský štát zistí, že:
•	strojové zariadenia s označením CE, alebo
•	bezpečnostné komponenty, vybavené vyhlásením o zhode s predpismi ES,
používané v súlade s ich predpokladaným účelom, pravdepodobne ohrozujú bezpečnosť osôb a v prípade potreby domácich zvierat alebo majetku, prijme všetky primerané opatrenia na to, aby stiahol tieto strojové zariadenia alebo bezpečnostné komponety, zakázal ich uvádzanie na trh, uvádzanie do prevádzky alebo ich používanie, alebo aby obmedzil ich voľný pohyb. 
Členské štáty okamžite informujú Komisiu o každom takom opatrení, uvedú dôvod pre svoje rozhodnutie a najmä to, či je nezhoda spôsobená:
(a)	nesplnením základných požiadaviek, uvedených v Článku 3;
(b)	nesprávnym uplatnením technických noriem, uvedených v Článku 5, odstavec 2;
(c)	nedostatkami samotných technických noriem, uvedených v Článku 5, odstavec 2.
2.	Komisia bez meškania zaháji konzultácie so zainteresovanými stranami. V prípade, že po skončení týchto konzultácií Komisia zváži, že opatrenie je oprávnené, okamžite o tom informuje členský štát, ktorý vyvinul iniciatívu a ostatné členské štáty. V prípade, že po skončení týchto konzultácií Komisia zváži, že opatrenie nie je oprávnené, okamžite o tom informuje členský štát, ktorý vyvinul iniciatívu a výrobcu alebo jeho oprávneného zástupcu, ustanoveného v Spoločenstve. Ak je rozhodnutie, spomínané v odstavci 1, založené na nedostatkoch technických noriem a ak členský štát pred vynesením rozhodnutia trvá na svojom stanovisku, Komisia okamžite informuje výbor, aby začal konať podľa postupov spomínaných v Článku 6, odstavec 1.
3.	 Ak:
•	je na strojoch, ktoré nevyhovujú, označenie CE,
•	je bezpečnostný komponent, ktorý nevyhovuje, vybavený vyhlásením o zhode s predpismi ES,
kompetentný členský štát podnikne vhodné opatrenia proti komukoľvek, kto pripevnil označenie alebo kto vypracoval vyhlásenie a informuje Komisiu a ostatné členské štáty.
4.	Komisia zabezpečí, aby boli členské štáty priebežne informované o postupe a výsledku tohto postupu.	N

n. a.*	2	§8 O3 Pc)
s väzbou na 
§31

§31	(3)	Úrad oznamuje orgánom Európskych spoločenstiev v rozsahu ustanovenom medzinárodnými zmluvami
c)	rozhodnutie o uložení ochranného opatrenia pri určených výrobkoch vrátane tých výrobkov, ktoré majú pôvod v štátoch, s ktorými je uzatvorená príslušná medzinárodná zmluva.

Ochranné opatrenie
(1)	Orgán dohľadu môže uložiť podnikateľovi
a)	pozastavenie uvádzania určených výrobkov na trh na určitý čas v prípade dôvodného podozrenia z nebezpečenstva ohrozenia oprávnených záujmov,
b)	zákaz uvádzať určené výrobky na trh alebo vydá rozhodnutie o ich stiahnutí z trhu alebo z používania, ak preukázateľne ohrozujú oprávnený záujem,
c)	povinnosť účinným spôsobom bezodkladne informovať o tomto nebezpečenstve osoby, ktoré by mohli byť vystavené nebezpečenstvu použitím takéhoto určeného výrobku, a to v prípadoch, keď bolo uložené ochranné opatrenie podľa písmena a) alebo b).
(2)	Odvolanie podané proti rozhodnutiu o ochrannom opatrení nemá odkladný účinok.
(3)	Náklady súvisiace s ochranným opatrením znáša ten, kto určený výrobok ohrozujúci oprávnený záujem uvádza na trh.
	Y	Y	

* v prípade podpísania PECA nahradí konzultácie cez stály výbor konzultácie prostredníctvom asociačného výboru	
8	KAPITOLA II
postupy POSUDZOVANIA zhody
1.	Výrobca alebo jeho oprávnený zástupca, ustanovený v Spoločenstve, musí kvôli osvedčeniu, že strojové zariadenia a bezpečnostné komponenty sú v zhode s touto smernicou, vypracovať pre všetky svoje vyrábané strojové zariadenia alebo bezpečnostné komponenty vyhlásenie o zhode s predpismi ES, vyhotovené vo vhodnom rozsahu v súlade so vzorom, uvedeným v Prílohe II, bod A.
Okrem toho musí výrobca alebo jeho oprávnený zástupca, ustanovený v Spoločenstve, pripevňovať na samotné stroje označenie CE.
2.	Pred uvedením na trh musí výrobca alebo jeho oprávnený zástupca, ustanovený v Spoločenstve:
(a)	ak sa strojové zariadenia neuvádzajú v Prílohe IV, vypracovať súbor dokumentácie, spomínanej v Prílohe V;

(b)	ak sa strojové zariadenia uvádzajú v Prílohe IV a ich výrobca nedodržiava alebo len čiastočne dodržiava technické normy, uvedené v Článku 5, odstavec 2, alebo ak také technické normy neexistujú, predložiť vzor strojového zariadenia na typovú skúšku podľa predpisov ES, uvedenú v Prílohe VI;

(c)	ak sa stroje uvádzajú v Prílohe IV a ak sa vyrábajú v súlade s technickými normami, uvedenými v Článku 5, odstavec 2:  

•	buď vypracovať súbor dokumentácie, uvedenej v Prílohe VI a predložiť ju notifikovanému orgánu, ktorý čo najskôr potvrdí príjem súboru a uloží ho,
•	predložiť súbor dokumentácie, uvedenej v Prílohe VI notifikovanému orgánu, ktorý jednoduchým spôsobom overí, či boli normy, uvedené v Článku 5, odstavec 2, správne uplatnené a vypracuje pre súbor dokumentácie certifikát o primeranosti, 

•	alebo predložiť vzor strojového zariadenia na typovú skúšku podľa predpisov ES, uvedenú v Prílohe VI.
3.	Ak platí prvý odsek odstavca 2, písmeno (c) tohto článku, platia aj ustanovenia prvej vety odstavcov 5 a 7 Prílohy VI.
Ak platí druhý odsek odstavca 2, písmeno (c) tohto článku, platia aj ustanovenia odstavcov 5, 6 a 7 Prílohy VI.
4.	Ak platí odstavec 2, písmeno (a) a prvý a druhý odsek odstavca 2, písmeno (c), vo vyhlásení o zhode s predpismi ES sa konštatuje výhradne zhoda so základnými požiadavkami smernice.
Ak platí odstavec 2, písmeno (b) a tretí odsek odstavca 2, písmeno (c), vo vyhlásení o zhode s predpismi ES sa konštatuje zhoda s tým vzorom, ktorý bol podrobený typovým skúškam podľa predpisov ES.
5.	Bezpečnostné komponenty podliehajú postupom na získanie certifikátu, platným pre strojové zariadenia, podľa odstavcov 2, 3 a 4. Okrem toho notifikovaný orgán overí počas typových skúšok podľa predpisov ES vhodnosť bezpečnostného komponentu pre plnenie bezpečnostných funkcií, ktoré potvrdil výrobca.
6. (a)   Ak strojové zariadenia podliehajú iným smerniciam, ktoré sa týkajú iných hľadísk, podľa ktorých sa tiež má zabezpečiť označenie CE, toto označenie musí udávať, že sa tiež predpokladá, že tieto stroje  vyhovujú ustanoveniam týchto ďalších smerníc.
(b)	Ak však jedna alebo viac týchto smerníc umožňuje výrobcovi, aby si v prechodnom období zvolil, ktoré opatrenia uplatní, označenie CE musí udávať zhodu iba s tými smernicami, ktoré uplatnil výrobca. V tomto prípade musia byť v dokumentoch, oznámeniach alebo návodoch na používanie, ktoré požadujú tieto smernice a ktorými súvybavené tieto strojové zariadenia, uvedené podrobnosti z uplatnených smerníc v znení, v akom boli publikované  v Official Journal of the European Communities. 
7.	Ak ani výrobca ani jeho oprávnený zástupca, ustanovený v Spoločenstve, neplnia záväzky, stanovené v odstavcoch 1 až 6, tieto záväzky prechádzajú na každého, kto tieto strojové zariadenia alebo bezpečnostné komponenty uvádza na trh v Spoločenstve.
Rovnaké záväzky platia pre každého, kto montuje strojové zariadenia alebo ich časti alebo bezpečnostné komponenty rôzneho pôvodu, alebo kto konštruuje strojové zariadenia alebo bezpečnostné komponenty pre svoje vlastné použitie.
8.	Povinnosti, uvedené v odstavci 7, neplatia pre osoby, ktoré montujú na strojové zariadenie alebo traktor vymeniteľné zariadenia, spomínané v Článku 1, za predpokladu, že tieto časti sú kompatibilné a každá z častí, ktoré vytvárajú montovaný stroj, má na sebe označenie CE a je vybavená vyhlásením o zhode s predpismi ES.	

N

N

N	

1

2

1	

§3 s väzbou na §5

§10 O 4

§5	

(1)	Výrobca alebo dovozca strojového zariadenia vykoná alebo nechá vykonať posúdenie zhody strojového zariadenia, alebo bezpečnostnej časti s technickými požiadavkami (ďalej len „posúdenie zhody“) podľa § 12 ods. 3 zákona týmito postupmi:

a)	na strojové zariadenie alebo bezpečnostnú časť neuvedenú v prílohe č. 4 pripraví výrobca alebo dovozca technickú dokumentáciu podľa prílohy č. 2 a vykoná alebo nechá vykonať posúdenie zhody [§ 12 ods. 3 písm. a) zákona],
b)	na strojové zariadenie alebo bezpečnostnú časť uvedenú v prílohe č. 4, ktorých vlastnosti nie sú v súlade s harmonizovanými slovenskými technickými normami, alebo ak takéto normy nekonkretizujú všetky technické požiadavky, ktoré sa na dané strojové zariadenie vzťahujú, zabezpečí ich výrobca alebo dovozca pred uvedením na trh posúdenie zhody vzorky strojového zariadenia (ďalej len „preskúšanie typu“) autorizovanou osobou [§ 12 ods. 3 písm. b) zákona] podľa prílohy č. 3,
c)	na strojové zariadenie alebo bezpečnostnú časť uvedenú v prílohe č. 4, ktorých vlastnosti sú v súlade s harmonizovanými slovenskými technickými normami alebo slovenskými technickými normami vhodnými na posudzovanie zhody, ktoré konkretizujú všetky technické požiadavky, výrobca alebo dovozca podľa svojho rozhodnutia
1.	vypracuje technickú dokumentáciu podľa prílohy č. 2 a zašle ju autorizovanej osobe podľa § 11 zákona, ktorá potvrdí príjem technickej dokumentácie a archivuje ju, alebo
2.	predloží technickú dokumentáciu podľa prílohy č. 2 autorizovanej osobe, ktorá overí, či harmonizované slovenské technické normy alebo slovenské technické normy vhodné na posudzovanie zhody výrobca alebo dovozca správne použil a autorizovaná osoba vypracuje osvedčenie o úplnosti a vhodnosti technickej dokumentácie na posúdenie zhody, alebo
3.	podrobí vzorku strojového zariadenia preskúšaniu typu autorizovanou osobou podľa prílohy č. 3.
(2) Autorizovaná osoba informuje úrad ako aj iné osoby autorizované na činnosť podľa tohto nariadenia o odmietnutí vydať certifikát, alebo o jeho zrušení.
(3)	Pri bezpečnostnej časti overuje autorizovaná osoba aj jej vhodnosť na plnenie bezpečnostných funkcií deklarovaných výrobcom.
(4)	Zoznam všetkých nariadení vlády, podľa ktorých bola posúdená zhoda strojového zariadenia, sa uvádza v dokumentácii priloženej k príslušnému strojovému zariadeniu.
(5)	Pri strojovom zariadení podľa § 1 ods. 1, písm. a) a b) určenom na začlenenie do iného strojového zariadenia alebo na montáž s iným strojovým zariadením tak, že vznikne strojové zariadenie, na ktoré sa vzťahuje toto nariadenie, sa nevyžaduje vykonať posúdenie zhody jeho vlastností s technickými požiadavkami, ak toto zariadenie nie je schopné  fungovať samostatne a ak výrobca, dovozca alebo splnomocnenec vydá vyhlásenie o takomto určení strojového zariadenia podľa § 5 ods. 3.

(4)	Výrobca alebo dovozca určeného výrobku môže uviesť na trh len taký výrobok, ktorý spĺňa všetky technické požiadavky, ktoré sa na určený výrobok vzťahujú. Pred uvedením určeného výrobku na trh je povinný vydať vyhlásenie o zhode a technickými predpismi (ďalej len „vyhlásenie o zhode“), ak sa naň nevzťahuje ustanovenie § 13 ods. 6.

(1)	Vyhlásenie o zhode podľa § 13 zákona sa vypracúva obsahuje
a)	identifikačné údaje o výrobcovi, ktorý vyhlásenie o zhode vydáva (meno a priezvisko, pobyt, miesto podnikania a identifikačné číslo fyzickej osoby alebo obchodné meno, sídlo a identifikačné číslo právnickej osoby), pri dovážaných výrobkoch, ktoré nemajú pôvod v Európskych spoločenstiev aj o dovozcovi,
b)	identifikačné údaje o strojovom zariadení (napr. názov, typ, značka, model, výrobné číslo, pri dovážaných výrobkoch aj identifikačné údaje o výrobcovi),
c)	potvrdenie výrobcu alebo dovozcu, že vlastnosti strojového zariadenia spĺňajú technické požiadavky podľa tohto nariadenia, prípadne požiadavky iných technických predpisov, že strojové zariadenie alebo bezpečnostná časť za podmienok obvyklého, prípadne výrobcom alebo dovozcom určeného použitia neohrozuje zdravie alebo bezpečnosť osôb a tam, kde je to vhodné ani domácich zvierat, a že prijal opatrenia, ktorými zabezpečuje zhodu všetkých strojových zariadení uvádzaných na trh s technickou dokumentáciou a s technickými požiadavkami,
d)	opis a určenie funkcie strojového zariadenia (výrobcom prípadne dovozcom určený účel použitia), ďalšie údaje o strojovom zariadení,
e)	zoznam technických predpisov podľa § 4 zákona alebo harmonizovaných slovenských technických noriem, alebo slovenských technických noriem použitých pri posúdení zhody,
f)	ak sa na posudzovaní zhody zúčastňuje autorizovaná osoba alebo akreditovaná osoba podľa § 22 zákona, údaje o tejto osobe (obchodné meno, sídlo, identifikačné číslo), číslo a dátum jej nálezu o strojovom zariadení (vzorky),
g)	údaje o zvolenom postupe posudzovania zhody, poprípade identifikačné údaje o autorizovanej osobe, ktorej bola zaslaná technická dokumentácia na uloženie alebo na overenie jej úplnosti a vhodnosti na posúdenie zhody, najmä obchodné meno, sídlo a identifikačné číslo autorizovanej osoby,
h)	dátum a miesto vydania vyhlásenia o zhode, meno, priezvisko a funkciu zodpovednej osoby výrobcu alebo dovozcu jej podpis a odtlačok pečiatky.
(2)	Vyhlásenie o zhode na bezpečnostnú časť definovanú v § 1 ods. 1 písm. d) a uvádzanú na trh samostatne obsahuje
a)	meno a adresu výrobcu alebo jeho splnomocnenca, so sídlom na území Slovenskej republiky alebo na území Európskych spoločenstiev (ďalej len „splnomocnenec“) a v prípade dovážaných výrobkov, ktoré nemajú pôvod v štátoch Európskych spoločenstiev aj dovozcu; v prípade, že vyhlásenie vydáva splnomocnenec alebo dovozca uvádza tiež obchodný názov a adresu výrobcu,
b)	opis bezpečnostnej časti (napr. názov, typ, značka, model, sériové číslo, ak existuje a pod.),
c)	opis bezpečnostnej funkcie, ktorú bezpečnostná časť plní, ak to nie je zrejmé z jej opisu,
d)	názov a adresu autorizovanej osoby a číslo certifikátu typu, tam, kde je to relevantné,
e)	názov a adresu autorizovanej osoby, ktorej bola zaslaná dokumentácia podľa § 3 ods. 1 písm. c) bod 1, tam kde je to relevantné,
f)	názov a adresu autorizovanej osoby, ktorej bola zaslaná dokumentácia na overenie podľa § 3 ods. 1 písm. c) bod 2, tam kde je to relevantné,
g)	tam, kde je to relevantné zoznam harmonizovaných slovenských technických noriem,  ktoré boli pri posúdení zhody použité,
h)	tam, kde je to relevantné,  národné normy a použité technické špecifikácie,
i)	identifikácia osoby, zodpovednej za podpísanie vyhlásenia v mene výrobcu alebo splnomocnenca.
(3)	Vyhlásenie výrobcu alebo splnomocnenca na strojové zariadenia, určené na začlenenie do iného strojového zariadenia alebo na montáž s iným strojovým zariadením obsahuje:
a)	meno a adresu výrobcu alebo splnomocnenca, v prípade dovážaných výrobkov, ktorých pôvod nie je v Európskych spoločenstvách aj identifikačné údaje o dovozcovi, ktorý vyhlásenie vydáva,
b)	opis strojového zariadenia alebo časti strojového zariadenia, 
c)	tam, kde je to relevantné meno a adresu autorizovanej osoby a číslo certifikátu typu, 
d)	názov a adresu autorizovanej osoby, ktorej bola zaslaná dokumentácia podľa § 3 ods. 1 písm. c) bod 1, tam kde je to relevantné,
e)	názov a adresu autorizovanej osoby, ktorej bola zaslaná dokumentácia na overenie podľa § 3 ods. 1 písm. c) bod 2, tam kde je to relevantné,
f)	zoznam harmonizovaných slovenských technických noriem, ak boli použité,
g)	stanovisko, že strojové zariadenie nemôže byť uvedené do prevádzky, kým strojové zariadenie, do ktorého bolo včlenené nebolo vyhlásené za zhodné s ustanoveniami tohto nariadenia,
h)	dátum a miesto vydania vyhlásenia, meno, priezvisko a funkciu zodpovednej osoby výrobcu alebo dovozcu, jej podpis a odtlačok pečiatky.	Y

Y

Y	Y

Y

Y		
9	1.	Členské štáty pošlú Komisii a ostatným členským štátom oznámenie o určených orgánoch, ktoré boli poverené realizáciou postupov, spomínaných v Článku 8, spolu s konkrétnymi úlohami, ktorých realizáciou boli tieto orgány poverené a s identifikačnými číslami, ktoré týmto orgánom vopred pridelila Komisia. 
Komisia uverejní v Official Journal of the European Communities zoznam notifikovaných orgánov a ich identifikačných čísel a prác, ktorých výkonom boli poverené. Komisia zabezpečí priebežnú aktualizáciu tohto zoznamu. 
2.	Pri hodnotení orgánov, ktoré majú byť uvedené v oznámení, uplatnia členské štáty kritériá, stanovené v Prílohe VII. Predpokladá sa, že orgány, ktoré plnia kritériá  hodnotenia, stanovené v príslušných harmonizovaných technických normách, plnia aj kritériá z Prílohy VII. 
3.	Členský štát, ktorý schválil niektorý orgán, musí svoje oznámenie stiahnuť, ak zistí, že orgán už neplní kritériá, uvedené v Prílohe VII. V súlade s tým okamžite informuje Komisiu a ostatné členské štáty. 
	N*

N	2

2	§8
O3
Pb)

§11
O13	(3)	Úrad oznamuje orgánom Európskych spoločenstiev v rozsahu ustanovenom medzinárodnými zmluvami
b)	autorizované osoby poverené na plnenie úloh notifikovaných orgánov pôsobiacich v rámci Európskej únie,

(13)	Ak autorizovaná osoba prestala spĺňať podmienky ustanovené týmto zákonom a určené v rozhodnutí o autorizácii alebo ak vo svojej činnosti porušila právny predpis týkajúci sa rozsahu poverenia a obsahu činnosti, alebo ak o to autorizovaná osoba požiada, alebo ak zanikne potreba na autorizáciu, úrad po dohode s ministerstvom rozhodnutie o autorizácii zmení alebo zruší. Ak autorizovaná osoba požiada o zrušenie autorizácie, musí to urobiť najmenej šesť mesiacov pred navrhovaným termínom zrušenia.	Y

Y	Y

Y	* pre SR realizo-vateľné pros-tredníc-tvom PECA alebo po vstupe do EÚ	
10	kapitola iii
označenie CE
1.	Označenie zhody CE pozostáva zo začiatočných písmen ‘CE‘. Forma označenia, ktorú treba používať, je zobrazená v Prílohe III. 
2.	Označenie CE sa pripevňuje na stroje zreteľne a viditeľne v súlade s bodom 1.7.3 Prílohy I.
3.	Zakazuje sa pripevňovať na stroje také označenia, u ktorých je pravdepodobné, že oklamú tretie strany, že ide o význam a formu označenia CE. Akékoľvek iné označenie sa môže pripevňovať na stroje za predpokladu, že sa tým nezhorší viditeľnosť ani čitateľnosť označenia CE.
4.	Bez ujmy voči Článku 7:
(a)	ak členský štát určí, že označenie CE bolo pripevnené nenáležite,  výrobca alebo jeho oprávnený zástupca, ustanovený v Spoločenstve, sú povinní uviesť výrobok do súladu s ustanoveniami, týkajúcimi sa označenia CE a skončiť s porušovaním za podmienok, stanovených týmto členským štátom;
(b)	ak nezhoda trvá, členský štát musí prijať všetky primerané opatrenia, aby obmedzil alebo zákazal uvádzať predmetný výrobok na trh, alebo aby zabezpečil jeho stiahnutie v súlade s postupom, stanoveným v Článku 7.	N

N	1

2	§6
O2*
a prí-loha 3

§30
O2
Pc)**	(2)	Pri výrobkoch s pôvodom v Slovenskej republike alebo v štátoch, s ktorými je uzatvorená medzinárodná zmluva, ktorou je Slovenská republika viazaná sa vydá ES vyhlásenie o zhode pričom na výrobky, ktorých vlastnosti boli posúdené podľa § 3 ods. 1 písm. b) sa toto vyhlásenie o zhode vydáva na základe ES certifikátu typu a výrobok sa označí označením CE. Na výrobky s pôvodom v iných krajinách sa vydáva vyhlásenie o zhode a certifikát typu.

(2)	Orgány dohľadu vykonávajú dohľad, či
c)	sú značky zhody použité oprávnene a či sú nezmenené alebo nesfalšované.
	Y

Y	Y

Y	* s väzbou na §21 zákona

** s väzbou na §31 a §8 O3 zákona	
11	kapitola iv
záverečné ustanovenia
Akékoľvek rozhodnutie, prijaté podľa tejto smernice, ktorým sa obmedzuje uvedenie na trh a uvádzanie strojových zariadení alebo bezpečnostných komponentov do prevádzky, musia byť uvedené presné dôvody, na ktorých je založené. Také rozhodnutie musí byť čo najskôr oznámené príslušnej strane, ktorá musí byť súčasne informovaná o zákonných opravných prostriedkoch, ktoré má k dispozícii podľa zákonov platných v príslušnom členskom štáte a o časových lehotách, ktorým tieto opravné prostriedky podliehajú. 
	N	2	§8
O3	(3)	Úrad oznamuje orgánom Európskych spoločenstiev v rozsahu ustanovenom medzinárodnými zmluvami
a)	stanoviská o tom, že v Slovenskej republike sa preukázateľne zistilo, že harmonizovaná európska norma nespĺňa základné požiadavky uvedené v technických predpisoch vydaných orgánmi Európskych spoločenstiev, prípadne iné skutočnosti týkajúce sa technických noriem, 
b)	autorizované osoby poverené na plnenie úloh notifikovaných orgánov pôsobiacich v rámci Európskej únie,
c)	rozhodnutie o uložení ochranného opatrenia pri určených výrobkoch vrátane tých výrobkov, ktoré majú pôvod v štátoch, s ktorými je uzatvorená príslušná medzinárodná zmluva.
	Y	Y		
12	Komisia podnikne potrebné kroky pre získanie informácií o všetkých dôležitých rozhodnutiach, týkajúcich sa realizácie tejto smernice.
	n.a.							
13	
1.	Členské štáty oznámia Komisii texty ustanovení národného práva, ktoré prijmú v oblasti, ktorá sa riadi touto smernicou.
2.	Komisia do 1. januára 1994 preskúma pokrok, ktorý bol zaznamenaný pri normalizačných prácach, týkajúcich sa tejto smernice a navrhne vhodné primerané opatrenia. 	n.a.							
14	1.	Týmto sa rušia smernice, uvedené v zozname v Prílohe VIII, časť A, bez ujmy voči povinnostiam členských štátov, týkajúcim sa konečných termínov prevzatia a uplatňovania spomenutých smerníc, uvedených v Prílohe VIII, časť B.
2.	Odkazy na zrušené smernice sa pokladajú za odkazy na túto smernicu a vykladajú sa v súlade s korelačnou tabuľkou, uvedenou v Prílohe IX.
	n.a.							
15	Táto smernica nadobúda platnosť 20. deň po dni jej uverejnenia v Official Journal of the European Communities.	n.a.							
16	Táto smernica je určená členským štátom.
Vykonané v Luxemburgu, dňa 22. júna 1998.								

Prílo-ha I	ZÁKLADNÉ požiadavky na ochranu zdravia a zaistenie bezpečnosti, týkajúce sa projektu a konštrukcie strojov a bezpečnostných komponentov
Pre účely tejto prílohy pojem ’strojové zariadenie’ znamená buď ’strojové zariadenie’ alebo ’bezpečnostný komponent’ podľa definície v Článku 1, bod 2. 
predbežné poznámky
1.	Povinnosti, stanovené v základných požiadavkách na ochranu zdravia a zaistenie bezpečnosti, platia iba vtedy, keď pri používaní spomínaných strojových zariadení v podmienkach, ktoré stanovil výrobca, existuje príslušné ohrozenie. Podmienky 1.1.2, 1.7.3 a 1.7.4 platia v každom prípade pre všetky strojové zariadenia, ktoré sú uvedené v tejto smernici.
2. 	Základné požiadavky na ochranu zdravia a zaistenie bezpečnosti, stanovené v tejto smernici, sú záväzné. Avšak pri uvážení súčasného stavu sa možno nebudú dať dosiahnuť ciele, ktoré sú nimi definované. V tomto prípade musia byť stroje v maximálnej možnej miere projektované a konštruované so zámerom priblížiť sa k týmto cieľom.
3.	Základné požiadavky na ochranu zdravia a zaistenie bezpečnosti boli roztriedené podľa druhov ohrozenia, s ktorým súvisia.
	Strojové zariadenia predstavujú rad rôznych druhov ohrozenia, ktoré môžu byť v tejto prílohe uvedené pod viac než jedným záhlavím. 
	Výrobca má povinnosť zhodnotiť tieto druhy ohrozenia, aby určil všetky tie, ktoré platia pre jeho strojové zariadenie; potom musí strojové zariadenie naprojektovať a skonštruovať pri zohľadnení svojho hodnotenia.
1.	ZÁKLADNÉ požiadavky na ochranu zdravia a zaistenie bezpečnosti
1.1.	Všeobecné požiadavky
1.1.1.	Definície
	Pre účely tejto smernice:
1.	‘nebezpečný priestor’ znamená ľubovoľný priestor v strojových zariadeniach a/alebo okolo nich, v ktorom je ohrozená osoba vystavená nebezpečenstvu poškodenia zdravia alebo ohrozeniu bezpečnosti;
2.	‘ohrozená osoba’ znamená ľubovoľnú osobu, ktorá sa úplne alebo čiastočne nachádza v nebezpečnom priestore;
3.	‘obsluha‘ znamená osobu alebo osoby, ktorej (ktorým) bola pridelená úloha inštalovať, obsluhovať, nastavovať, robiť údržbu, čistiť, opravovať alebo prepravovať strojové zariadenia.
1.1.2. 	Princípy integrovanej bezpečnosti
(a)	Strojové zariadenia musia byť skonštruované tak, aby boli prispôsobené pre svoju funkciu a aby ich bolo možné nastavovať a udržiavať bez toho, aby boli osoby pri vykonávaní týchto operácií v podmienkach, stanovených výrobcom, vystavené ohrozeniu.
Cieľom prijatých opatrení musí byť vylúčenie akéhokoľvek rizika úrazu po celú dobu plánovanej životnosti strojového zariadenia vrátane fáz montáže a demontáže, dokonca aj v prípadoch, keď riziko úrazu vyplýva z predvídateľných neobvyklých situácií.
(b)	Pri výbere najvhodnejších metód musí výrobca uplatňovať v uvedenom poradí nasledujúce princípy:
•	v maximálnej možnej miere odstrániť alebo zmenšiť riziko (v podstate bezpečný projekt a konštrukcia strojových zariadení),
•	prijať potrebné ochranné opatrenia vzhľadom na tie druhy nebezpečenstva, ktoré nemožno vylúčiť,
•	informovať užívateľov o zvyškových rizikách, spôsobených rôznymi nedokonalosťami v prijatých ochranných opatreniach, oznámiť, či je potrebný akýkoľvek zvláštny výcvik a stanoviť každú potrebu poskytnúť osobné ochranné pracovné pomôcky.
(c)	Pri projektovaní a konštrukcii strojového zariadenia a pri vypracovaní návodu na používanie musí výrobca predpokladať nielen normálny spôsob používania strojov, ale aj spôsoby používania, ktoré možno po zvážení očakávať. 
Strojové zariadenia sa musia projektovať tak, aby bránili neobvyklému spôsobu používania, keby taký spôsob používania vyvolával ohrozenie. V ostatných prípadoch musí návod na používanie upozorniť užívateľa na spôsoby (ku ktorým by podľa skúseností mohlo prísť), akými by sa strojové zariadenia nemali používať.
(d)	V predpokladaných podmienkach používania sa musí nepohodlie, únava a psychologický stres, ktorému je vystavená obsluha, zmenšiť na minimálnu možnú mieru zohľadnením ergonomických princípov.
(e)	Výrobca musí pri projektovaní a konštrukcii strojových zariadení brať do úvahy obmedzenia, ktorým je vystavená obsluha v dôsledku potrebného alebo predpokladaného používania osobných ochranných pracovných pomôcok (ako je obuv, rukavice atď.).
(f)	Strojové zariadenia sa musia dodávať so všetkým nevyhnutným špeciálnym vybavením a príslušenstvom, ktoré ich umožňuje bez ohrozenia nastavovať, udržiavať a používať. 
1.1.3.	Materiály a výrobky
Materiály, používané pri konštrukcii strojových zariadení alebo výrobky, používané alebo vytvorené v priebehu používania strojových zariadení, nesmú ohrozovať bezpečnosť ani zdravie nechránených osôb. 
Najmä v prípadoch, keď sa používajú kvapaliny, musia byť strojové zariadenia projektované a konštruované pre používanie bez toho, aby dochádzalo k ohrozeniu, spôsobenému plnením, používaním, regeneráciou alebo vypúšťaním. 
1.1.4.	Osvetlenie
V prípadoch, kde je pravdepodobné, že napriek osvetleniu okolitého prostredia normálnej intenzity spôsobuje chýbajúce osvetlenie nebezpečie, musí výrobca dodávať neoddeliteľné osvetlenie, vhodné pre príslušné operácie. 
Výrobca musí zabezpečiť, aby neexistovala zatienená oblasť, ktorá by pravdepodobne spôsobovala obťažovanie a aby nedochádzalo k oslňovaniu ani k nebezpečným stroboskopickým efektom, spôsobeným osvetlením, ktoré dodáva.
Vnútorné časti vyžadujúce časté kontroly a miesta nastavovania a údržby musia byť vybavené vhodným osvetlením. 
1.1.5.	Projekt strojových zariadení pre uľahčenie manipulácie s nimi 
Strojové zariadenia alebo každá ich súčasť musia byť:
•	uspôsobené pre bezpečné manipulovanie,
•	zabalené alebo naprojektované tak, aby ich bolo možné skladovať bezpečne a bez poškodenia (napr. primeraná stabilita, špeciálne podpery atď.).

V prípadoch, keď hmotnosť, rozmery alebo tvar strojových zariadení alebo ich rôznych súčastí bránia ručnému premiestňovaniu, musia byť strojové zariadenia alebo každá ich súčasť:
•	buď vybavené miestami pre upevnenie zdvíhacích zariadení, alebo
•	projektované tak, aby ich bolo možné vybaviť týmito prvkami upevnenia (napr. otvormi so závitom atď.), alebo
•	vytvarované takým spôsobom, aby k nim bolo možné ľahko upevniť štandardné zdvíhacie zariadenie.
Ak je potrebné, aby sa so strojovými zariadeniami alebo niektorou z ich súčastí dalo pohybovať rukami, musia byť:
•	buď ľahko premiestniteľné, alebo
•	vybavené pre úplne bezpečné zdvíhanie (napr. rukoväťami atď.) alebo premiestňovanie.
Špeciálne opatrenia sa musia prijať pre manipuláciu s nástrojmi a/alebo časťami strojov (i vtedy, keď sú ľahké), ktorá by mohla byť nebezpečná (tvar, materiál atď.).

1.2.	Ovládacie zariadenia
1.2.1.	Bezpečnosť a spoľahlivosť ovládacích systémov .
Ovládacie systémy sa musia projektovať a konštruovať tak, aby boli bezpečné a spoľahlivé a   takým spôsobom, ktorý zabráni vzniku nebezpečnej situácie. Predovšetkým sa musia projektovať a konštruovať tak, aby:  
•	odolali náročným podmienkam bežného používania a vonkajším vplyvom,
•	chyby v logike neviedli k nebezpečným situáciám.

1.2.2.	Ovládače
Ovládače musia byť:
•	zreteľne viditeľné a identifikovateľné a podľa potreby vhodne označené,
•	rozmiestnené tak, aby umožňovali bezpečnú obsluhu bez zaváhania alebo straty času a bez dvojznačnosti,
•	projektované tak, aby bol pohyb ovládača  zhodný s jeho účinkom,
•	umiestnené mimo nebezpečných oblastí s výnimkou určitých ovládacích prvkov v potrebných prípadoch, ako je núdzový vypínač, konzola pre učenie robotov,
•	rozmiestnené tak, aby ich ovládanie nemohlo spôsobiť ďalšie ohrozenie,
•	projektované alebo chránené tak, aby v situácii, v ktorej existuje ohrozenie, nemohol požadovaný účinok vzniknúť bez úmyselného úkonu,
•	vyrobené tak, aby odolali predpokladanému namáhaniu; zvláštna pozornosť sa musí venovať zariadeniam pre núdzové vypnutie, u ktorých je pravdepodobné, že budú vystavené značnému namáhaniu.
V prípadoch, keď je ovládač projektovaný a konštruovaný tak, aby vykonával niekoľko rôznych činností, t.j. keď neexistuje priradenie jedna k jednej (napr. klávesnice atď.), činnosť, ktorá sa má vykonať,  musí byť jasne znázornená a podľa potreby musí podliehať potvrdeniu. 
Ovládače musia byť usporiadané tak, aby ich rozmiestnenie, pohyb a odpor voči ovládaniu boli kompatibilné s účinkom, ktorý sa má dosiahnuť, pričom sa berú do úvahy ergonomické princípy. Musia sa brať do úvahy aj obmedzenia, spôsobené nutným alebo predpokladaným používaním osobných ochranných pracovných pomôcok (ako je obuv, rukavice atď.).  
Strojové zariadenia musia byť vybavené indikátormi (stupnice, signalizačné prvky atď.), potrebnými pre bezpečnú činnosť. Obsluha musí byť schopná čítať ich z miesta, v ktorom ovláda strojové zariadenie.
Obsluha musí byť z hlavného miesta, z ktorého ovláda strojové zariadenie, schopná zaručiť, že sa  v nebezpečných priestoroch nezdržiavajú žiadne ohrozené osoby. 
Ak to nie je možné, ovládací systém musí byť naprojektovaný a skonštruovaný tak, aby vždy, keď sa chystá spustenie strojov do činnosti, vydal akustický a/alebo vizuálny výstražný signál. Ohrozená osoba musí mať čas a prostriedky na to, aby vykonala rýchly úkon, ktorým zabráni uvedeniu strojového zariadenia do chodu.
1.2.3.	Uvedenie do chodu
Strojové zariadenia sa musia uviesť do chodu iba zámerným pôsobením ovládača, určeného pre ten účel.
Rovnaká požiadavka platí:
•	pri znovuspustení strojov po ich zastavení z akejkoľvek príčiny,
•	pri realizácii významnej zmeny pracovných podmienok (napr. otáčky, tlak atď.),
pokiaľ toto znovuspustenie alebo zmena pracovných podmienok neohrozuje nechránené osoby.
Táto základná požiadavka neplatí pre znovuspúšťanie strojových zariadení ani pre zmenu pracovných podmienok, ktoré vyplývajú z normálnej postupnosti automatizovaného cyklu.
V prípadoch, keď sú strojové zariadenia vybavené niekoľkými ovládačmi pre uvedenie do chodu a pracovníci obsluhy teda môžu jeden druhého vystaviť ohrozeniu, kvôli vylúčeniu tohto ohrozenia musia byť zabudované doplnkové zariadenia (napr. blokovacie zariadenia alebo prepínače, umožňujúce kedykoľvek súčasne aktivovať iba jednu časť spúšťacieho mechanizmu). 
Automatizované zariadenie, pracujúce v automatickom režime, sa musí dať po zastavení ľahko znovu spustiť po splnení bezpečnostných podmienok.
1.2.4.	Zariadenie pre  zastavenie
Normálne zastavenie
Každé strojové zariadenie musí byť vybavené ovládačom, ktorým možno bezpečne dosiahnuť úplné zastavenie.
Každé pracovné miesto musí byť vybavené ovládačom pre zastavenie niektorých alebo všetkých pohyblivých častí strojového zariadenia v závislosti od druhu ohrozenia tak, aby strojové zariadenie zostalo bezpečné. Ovládač pre zastavenie strojového zariadenia musí mať prednosť pred ovládačom pre uvedenie do chodu.
Po zastavení strojového zariadenia alebo jeho nebezpečných častí musí byť odpojený prívod energie príslušného pohonu.
Núdzové zastavenie
Každé strojové zariadenie musí byť vybavené jedným alebo viacerými zariadeniami pre núdzové zastavenie, ktoré umožňujú odvrátiť bezprostredné alebo hroziace nebezpečie. Platia nasledujúce výnimky:
•	strojové zariadenia, v ktorých by zariadenie pre núdzové zastavenie nezmenšilo nebezpečie buď preto, že by neskrátilo čas zastavenia, alebo preto, že by neumožnilo realizovať špeciálne opatrenia, potrebné pre odstránenie nebezpečia,
•	ručné prenosné stroje a ručne vedené stroje.
Toto zariadenie musí:
•	mať zreteľne identifikovateľné, jasne viditeľné a rýchlo prístupné ovládače,
•	čo najrýchlejšie zastaviť nebezpečný proces bez toho, že by vytvorilo ďalšie druhy ohrozenia, 
•	podľa potreby spustiť alebo dovoliť spustenie určitých bezpečnostných pohybov.
Len čo sa po vydaní príkazu na zastavenie skončí aktívna činnosť ovládača pre núdzové zastavenie, príkaz musí pôsobiť ďalej a zariadenie pre núdzové zastavenie musí zostať zapnuté dovtedy, kým nebude špecificky vyradené; zariadenie sa nesmie dať zapnúť bez vydania príkazu na zastavenie; zariadenie sa musí dať vypnúť iba vhodným úkonom a vypnutie zariadenia nesmie spôsobiť znovuspustenie strojov, môže ho len povoliť. 
Komplexné zariadenia
V prípade strojových zariadení alebo častí strojov, ktoré sa projektujú tak, aby pracovali spoločne, musí výrobca tieto stroje projektovať a konštruovať tak, aby ovládače vrátane zariadenia pre núdzové zastavenie mohli zastaviť nielen samotné strojové zariadenia, ale aj všetky zariadenia, zapojené pred a/alebo za strojovými zariadeniami, ak ich ďalšia prevádzka môže byť nebezpečná.  
1.2.5.	Voľba režimu
Zvolený režim ovládania musí byť nadradený všetkým ostatným ovládacím zariadeniam s výnimkou zariadenia pre núdzové  zastavenie.
Ak boli stroje naprojektované a vyrobené tak, aby umožňovali používanie v niekoľkých ovládacích režimoch alebo režimoch prevádzky, ktoré predstavujú rôzne bezpečnostné úrovne (napr. umožniť nastavenie, údržbu, kontrolu atď.), musia byť vybavené prepínačom režimov, ktorý možno zaistiť v každej polohe. Každá poloha prepínača musí zodpovedať jednému režimu prevádzky alebo ovládaciemu režimu.  
Prepínač možno nahradiť inou metódou voľby, ktorá obmedzuje používanie určitých funkcií strojových zariadení pre určité kategórie pracovníkov obsluhy (napr. prístupové kódy k určitým číslicovo riadeným funkciám atď.).
Ak musia byť strojové zariadenia kvôli určitým operáciám schopné pracovať s vyradenými ochrannými zariadeniami, prepínač režimov musí súčasne: 
•	zablokovať režim automatického riadenia,
•	povoliť pohyby iba tých ovládačov, na ktoré treba trvalo pôsobiť,
•	povoliť činnosť nebezpečných pohyblivých častí iba v sprísnených bezpečnostných podmienkach (napr. znížené otáčky, znížený výkon, prevádzka krokovaním alebo iné primerané opatrenie) a zároveň brániť ohrozeniu, vyplývajúcemu zo súvisiacich postupností, 
•	zabrániť akémukoľvek pohybu, ktorý by pravdepodobne spôsobil ohrozenie tým, že by priamo alebo nepriamo pôsobil na vnútorné snímače stroja.
Okrem toho musí byť obsluha schopná z nastavovacieho miesta kontrolovať činnosť tých častí, s ktorými pracuje.
1.2.6.	Porucha dodávky energie
Prerušenie, obnovenie po prerušení alebo akákoľvek zmena  v dodávke energie strojovým zariadeniam nesmie viesť k nebezpečnej situácii.
Najmä:
•	strojové zariadenia sa nesmú neočakávane uviesť do chodu,
•	strojovým zariadeniam sa nesmie brániť v zastavení, ak už bol na to vydaný povel,
•	žiadna pohyblivá časť strojových zariadení ani žiadny predmet, ktorý je upnutý v strojových zariadeniach, nesmie spadnúť ani byť vymrštený,
•	nesmú existovať prekážky automatického ani ručného zastavenia žiadnych pohyblivých častí,
•	ochranné zariadenia musia zostať plne účinné.
1.2.7.	Porucha ovládacieho obvodu
Porucha logiky ovládacieho obvodu alebo porucha alebo poškodenie ovládacieho obvodu nesmie viesť k nebezpečným situáciám.
Najmä:
•	strojové zariadenia sa nesmú neočakávane uviesť do chodu,
•	strojovým zariadeniam sa nesmie brániť v zastavení, ak už bol na to vydaný povel,
•	žiadna pohyblivá časť strojových zariadení ani žiadny predmet, ktorý je upnutý v strojových zariadeniach, nesmie spadnúť ani byť vymrštený,
•	nesmú existovať prekážky automatického ani ručného zastavenia žiadnych pohyblivých častí,
•	ochranné zariadenia musia zostať plne účinné.
1.2.8.	Softvér
Interaktívny softvér, sprostredkujúci dialóg medzi obsluhou a systémom príkazov alebo ovládacím systémom strojového zariadenia, musí byť užívateľsky vyhovujúci.   
1.3.	Ochranné opatrenia proti mechanickému ohrozeniu
1.3.1.	Stabilita
Strojové zariadenia, ich komponenty a príslušenstvo sa musia projektovať a konštruovať tak, aby boli v stanovených pracovných podmienkach (ak treba, berú sa do úvahy aj klimatické podmienky) dostatočne stabilné pre prevádzku bez nebezpečia prevrátenia, pádu alebo nečakaného pohybu.
Ak tvar samotných strojov alebo ich zamýšľaná inštalácia neposkytuje dostatočnú stabilitu, musia sa do nich zabudovať vhodné kotviace prostriedky a musí sa to uviesť v návode na používanie.
1.3.2.	Riziko zničenia počas prevádzky
Rôzne časti strojových zariadení a ich spájacie časti musia odolať namáhaniu, ktorému sú vystavené pri používaní spôsobom, aký stanovil výrobca.
Životnosť použitých materiálov musí byť primeraná povahe prác, ktorú stanovil výrobca, najmä pokiaľ ide o javy, spojené s únavou, starnutím, koróziou a oterom.
Výrobca musí v návode na používanie uviesť druh a frekvenciu kontrol a údržby, potrebných z bezpečnostných dôvodov. Všade, kde je to vhodné, musí označiť časti, podliehajúce opotrebovaniu a kritériá pre ich výmenu. 
V prípadoch, keď napriek prijatým opatreniam pretrváva nebezpečie prasknutia alebo rozpadnutia (napr. od brúsnych kotúčov), musia byť pohyblivé časti namontované a umiestnené tak, aby boli ich úlomky v prípade prasknutia zachytené.
Neohybné aj pružné potrubia, obsahujúce kvapaliny, najmä kvapaliny s vysokým tlakom, musia byť schopné odolať stanovenému vnútornému a vonkajšiemu namáhaniu a musia byť pevne pripojené a/alebo chránené proti všetkým druhom namáhania a preťaženia; musia byť prijaté bezpečnostné opatrenia, ktorými sa zabezpečí, že po prerušení  nehrozí žiadne nebezpečenstvo (náhly pohyb, vysokotlakové výrony atď.).  
Ak sa materiál, určený na spracovanie, privádza k nástroju automaticky, musia byť splnené nasledujúce podmienky, ktorými sa zabráni vzniku rizika pre ohrozené osoby (napr. zlomenie nástroja): 
•	keď dôjde k styku obrobku s nástrojom, nástroj už musí pracovať v bežných pracovných podmienkach, 
•	keď sa nástroj spúšťa do činnosti a/alebo zastavuje (úmyselne  alebo náhodne), musia byť pohyby posuvu a nástroja skoordinované. 
1.3.3.	Ohrozenie, spôsobené padajúcimi alebo odletujúcimi predmetmi
Musia sa prijať preventívne opatrenia, ktorými sa zabráni vzniku ohrozenia, spôsobeného padajúcimi alebo odletujúcimi predmetmi (napr. obrobky, nástroje, odrezky, úlomky, odpad atď.). 
1.3.4.	Ohrozenie, spôsobené povrchmi, hranami alebo rohmi
Prístupné časti strojových zariadení, pokiaľ to dovolí ich účel, nesmú mať žiadne ostré hrany, žiadne ostré rohy a žiadne drsné povrchy, ktoré by pravdepodobne spôsobili zranenie. 
1.3.5.	Ohrozenie, súvisiace so združovanými strojovými zariadeniami
V prípadoch, keď sú strojové zariadenia určené na vykonávanie niekoľkých rôznych operácií s ručnou výmenou obrobku po každej operácii (združované strojové zariadenia), musia sa projektovať a konštruovať takým spôsobom, aby umožňovali používať každú časť samostatne bez toho, že by ostatné časti spôsobovalli ohrozenie alebo riziko pre ohrozenú osobu. 
Pre tento účel sa všetky časti, ktoré nie sú chránené, musia dať samostatne spustiť a zastaviť.

1.3.6.	Ohrozenie v dôsledku zmien otáčok nástrojov
V prípade, keď je strojové zariadenie naprojektované na výkon operácií v rôznych podmienkach prevádzky (napr. rôzne otáčky alebo zdroje energie), musia sa projektovať a konštruovať takým spôsobom, aby sa tieto podmienky dali voliť a nastavovať bezpečne a spoľahlivo.

1.3.7.	Predchádzanie ohrozeniu pohyblivými časťami
Pohyblivé časti strojových zariadení sa musia projektovať, montovať a rozmiestňovať tak, aby sa zabránilo ohrozeniu, alebo ak ohrozenie trvá, musia sa vybaviť krytmi alebo ochrannými zariadeniami takým spôsobom, aby predišlo každému nebezpečnému dotyku, ktorý by mohol viesť k poraneniu.
Musia byť podniknuté všetky potrebné kroky na to, aby sa zabránilo náhodnému zablokovaniu pohyblivých častí, ktoré sa zúčastňujú na prácach. V prípadoch, keď je pravdepodobné, že i napriek prijatým bezpečnostným opatreniam príde k zablokovaniu, mal by výrobca zabezpečiť špecifické ochranné zariadenia alebo nástroje, návod na používanie a prípadne označenie na strojovom zariadení s cieľom umožniť bezpečné odblokovanie zariadenia.  
1.3.8.	Výber ochranných zariadení pred ohrozením pohyblivými časťami
V závislosti od druhu ohrozenia sa musia vyberať kryty alebo ochranné zariadenia, ktoré sa používajú na ochranu prred ohrozením pohyblivými časťami. Pre uľahčenie výberu sa musia použiť nasledujúce zásady: 
A.     Pohyblivé časti pohonov (prevodov)
Ochranné kryty, určené na ochranu nechránených osôb pred ohrozením pohyblivými časťami pohonov (prevodov) (ako sú remenice, pásy, ozubené prevody, ozubnice s pastorkom, hriadele atď.) musia byť:
•	buď pevné, vyhovujúce požiadavkám 1.4.1 a 1.4.2.1, alebo
•	pohyblivé, vyhovujúce požiadavkám 1.4.1 a 1.4.2.2.A.
V prípadoch, keď sa predpokladá častý prístup, by sa mali používať pohyblivé kryty. 
B.     Pracovné pohyblivé časti
Ochranné kryty alebo ochranné zariadenia, určené na ochranu ohrozených osôb pred  nebezpečenstvom, spôsobeným pohyblivými časťami, podieľajúcimi sa na procese (ako sú rezné nástroje, pohyblivé časti lisov, valce, časti v procese strojného obrábania atď.) musia byť:
•	všade, kde je to možné, pevné ochranné kryty, vyhovujúce požiadavkám 1.4.1 a 1.4.2.1,
•	v opačnom prípade pohyblivé ochranné kryty, vyhovujúce požiadavkám 1.4.1 a 1.4.2.2.B alebo ochranné zariadenia ako sú snímače (napr. nehmotné bariéry, rohože so snímačmi), ochranné zariadenia, ktoré vymedzujú vzdialenosť (napr. dvojručné ovládacie zariadenia) alebo ochranné zariadenia určené na automatickú ochranu celého tela obsluhy alebo len jeho časti pred siahnutím do nebezpečného priestoru, v súlade s požiadavkami 1.4.1 a 1.4.3.
Keď však určité pohyblivé časti priamo zúčastnené na procese, nemožno v priebehu činnosti úplne alebo čiastočne zneprístupniť kvôli operáciám, ktoré si vyžadujú siahnutie blízkej obsluhy, všade, kde je to technicky možné,  musia byť tieto časti vybavené:
•	pevnými ochrannými krytmi, vyhovujúcimi požiadavkám 1.4.1 a 1.4.2.1, ktoré bránia v prístupe k tým úsekom častí, ktoré sa pri práci nepoužívajú,
•	nastaviteľnými ochrannými krytmi, vyhovujúcimi požiadavkám 1.4.1 a 1.4.2.3, ktoré obmedzujú prístup k tým úsekom pohyblivých častí, ktoré sú presne určené na prácu.  
1.4.	Požiadavky na ochranné kryty a ochranné zariadenia
1.4.1.	Všeobecné požiadavky
Ochranné kryty a ochranné zariadenia musia:
•	mať pevnú konštrukciu,
•	nesmú spôsobovať žiadne ďalšie ohrozenie,
•	nesmú sa dať ľahko obísť alebo ponechať nefunkčné, 
•	byť umiestnené v primeranej vzdialenosti od nebezpečného priestoru,
•	v minimálnej možnej miere prekážať vo výhľade na pracovný proces,
•	umožňovať výkon dôležitých prác na zariadení a/alebo výmenu nástrojov a tiež údržbu s obmedzením prístupu iba do oblasti, v ktorej sa musia vykonať práce, pokiaľ možno bez toho, že by bolo potrebné demontovať kryt alebo ochranné zariadenie.
1.4.2	Špeciálne požiadavky na ochranné  kryty
1.4.2.1.	Pevné ochranné kryty
Pevné ochranné kryty musia bezpečne držať na svojom mieste.
Musia byť upevnené takými systémami, ktoré možno rozpojiť iba pomocou nástrojov.
V prípadoch, keď je to možné, kryty nesmú zostať na svojom mieste bez svojich upevňovacích prvkov. 
1.4.2.2.	Pohyblivé ochranné kryty
A.     Pohyblivé ochranné kryty typu A musia:
•	pokiaľ je to možné, zostať aj po odklopení pripevnené k strojom,
•	byť spojené s blokovacím zariadením, ktoré bráni pohyblivým častiam v pohybe dovtedy, kým je k nim prístup a ktoré vydá príkaz na zastavenie vždy, keď už kryty nie sú zatvorené.
B.     Pohyblivé ochranné kryty typu B musia byť projektované a začlenené do ovládacieho         systému tak, aby:
•	sa pohyblivé časti nemohli uviesť do pohybu, kým sú v dosahu obsluhy,
•	nechránená osoba nemohla dosiahnuť na pohyblivé časti, ktoré sa už dali do pohybu,
•	ich bolo možné nastaviť iba úmyselnou manipuláciou ako napr. pomocou nástroja, kľúča atď.,
•	neexistencia alebo porucha jedného z ich komponentov zabránila štartu alebo zastavila pohyb pohyblivých častí,
•	ochrana proti akémukoľvek ohrozeniu vymrštením bola zabezpečená pomocou vhodnej bariéry.	
1.4.2.3.	Nastaviteľné ochranné kryty, obmedzujúce prístup
Nastaviteľné ochranné kryty, obmedzujúce prístup do tých oblastí pohyblivých častí, ktoré sú úplne nevyhnutné pre výkon prác, musia:
•	byť nastaviteľné ručne alebo automaticky podľa druhu vykonávanej práce,
•	byť nastaviteľné bez námahy a bez použitia nástrojov,
•	v maximálnej možnej miere zmenšovať nebezpečie vymrštenia. 
1.4.3.	Špeciálne požiadavky na ochranné zariadenia
Ochranné zariadenia musia byť projektované a začlenené do ovládacieho systému tak, aby: 
•	sa pohyblivé časti nemohli uviesť do pohybu, kým sú v dosahu obsluhy,
•	ohrozená osoba nemohla dosiahnuť na pohyblivé časti, ktoré sa už dali do pohybu,
•	ich bolo možné nastaviť iba úmyselnou manipuláciou, ako napr. pomocou nástroja, kľúča atď.,
•	neexistencia alebo porucha jedného z ich komponentov zabránila štartu alebo zastavila pohyb pohyblivých častí.
1.5.	Ochrana proti iným druhom ohrozenia
1.5.1.	Napájanie elektrickou energiou
V prípadoch, keď sú strojové zariadenia napájané elektrickou energiou, musia byť projektované, konštruované a vybavené tak, aby sa zabránilo alebo mohlo zabrániť všetkým druhom ohrozenia elektrickou energiou.
Platné špecifické predpisy, súvisiace s elektrickým zariadením, projektovaným pre používanie v rámci určitých medzných hodnôt napätia, musia platiť pre strojové zariadenia, ktoré podliehajú týmto medzným hodnotám.
1.5.2.	Statická elektrina
Strojové zariadenia musia byť projektované a konštruované tak, aby odstránili alebo obmedzili vznik potenciálne nebezpečných elektrostatických nábojov a/alebo musia byť vybavené vybíjacím systémom. 
1.5.3.	Prívod inej ako elektrickej energie
V prípadoch, keď sú strojové zariadenia pripojené ma zdroj inej ako elektrickej energie (ako je napr. hydraulická, pneumatická alebo tepelná energia atď.), musia byť projektované, konštruované a vybavené tak, aby boli vylúčené všetky potenciálne druhy ohrozenia, súvisiace s týmito druhmi energie.
1.5.4.	Chyby montáže (inštalácie)
Chyby, ktoré sa pravdepodobne vyskytujú pri montáži (inštalácii) alebo opakovanej montáži určitých častí a ktoré by mohli byť zdrojom ohrozenia, sa musia vylúčiť počas projektu týchto častí alebo, ak sa to nepodarí, poskytovaním informácií na samotných častiach a/alebo na ich krytoch. Rovnaké informácie musia byť uvedené na pohyblivých častiach a/alebo na ich krytoch, keď kvôli tomu, aby sa zabránilo ohrozeniu, musí byť známy smer pohybu. Ľubovoľné ďalšie informácie, ktoré môžu byť potrebné, musia byť uvedené v návode na používanie.
V prípadoch, keď zdrojom ohrozenia môže byť chybný spoj, musia sa nesprávne spojenia potrubí s kvapalinou vrátane elektrických vodičov, vylúčiť vo fáze projektu alebo, ak sa to nepodarí, poskytovaním informácií na potrubí, vodičoch  atď. a/alebo na svorkovniciach.
1.5.5.	Extrémne teploty
Musia sa prijať opatrenia na vylúčenie akéhokoľvek nebezpečia úrazu, spôsobeného dotykom alebo blízkosťou častí alebo materiálov strojových zariadení s vysokými alebo veľmi nízkymi teplotami.
Malo by sa vyhodnotiť nebezpečenstvo vystreknutia horúceho alebo veľmi studeného média. V prípadoch, keď také nebezpečenstvo existuje, musia sa podniknúť potrebné opatrenia, aby k tomu neprišlo alebo, ak to nie je technicky možné, aby prevádzka strojov nebola nebezpečná.
1.5.6.	Požiar
Strojové zariadenia musia byť projektované a konštruované tak, aby sa zabránilo všetkým rizikám vzniku požiaru alebo prehriatia, vyvolaným samotnými strojovými zariadeniami alebo plynmi, kvapalinami, prachom, výparmi alebo inými látkami, ktoré strojové zariadenia vytvárajú alebo používajú.
1.5.7.	Výbuch
Strojové zariadenia musia byť projektované a konštruované tak, aby sa zabránilo akémukoľvek nebezpečenstvu výbuchu, vyvolanému samotnými strojovými zariadeniami alebo plynmi, kvapalinami, prachom, výparmi alebo inými látkami, ktoré strojové zariadenia vytvárajú alebo používajú.
Nakoniec, výrobca musí prijať opatrenia, ktorými sa:
•	zabráni vzniku nebezpečnej koncentrácie produktov,
•	zabráni spaľovaniu potenciálne výbušnej atmosféry,
•	minimalizuje akýkoľvek výbuch, ktorý môže nastať, tak, aby neohrozil okolie. 
Rovnaké bezpečnostné opatrenia sa musia prijať, ak výrobca predpokladá používanie strojových zariadení v potenciálne výbušnej atmosfére. 
Elektrické zariadenia, tvoriace súčasť strojového zariadenia, musia, pokiaľ sa týka nebezpečenstva výbuchu, vyhovovať ustanoveniam špecifických platných smerníc.
1.5.8.	Hluk
Strojové zariadenia musia byť projektované a konštruované tak, aby sa ohrozenie, vyplývajúce z emisie hluku, šíreného vzduchom, znížilo na najnižšiu úroveň, pričom sa berie do úvahy technický pokrok a dostupnosť prostriedkov pre znižovanie hluku a najmä pri jeho zdroji. 
1.5.9.	Vibrácie
Strojové zariadenia musia byť projektované a konštruované tak, aby sa ohrozenie, vyplývajúce z vibrácií, ktoré spôsobujú strojové zariadenia, znížilo na najnižšiu úroveň, pričom sa berie do úvahy technický pokrok a dostupnosť prostriedkov pre znižovanie vibrácií a najmä pri ich zdroji.  
1.5.10.	Žiarenie
Strojové zariadenia musia byť projektované a konštruované tak, aby bola akákoľvek emisia žiarenia obmedzená do tej miery, ktorá je potrebná pre prevádzku strojových zariadení a aby buď nedochádzalo k žiadnym účinkom na nechránené osoby, alebo aby tieto účinky boli zmenšené na neškodlivé hodnoty. 
1.5.11.	Vonkajšie žiarenie
Strojové zariadenia musia byť projektované a konštruované tak, aby vonkajšie žiarenie nerušilo ich prevádzku. 
1.5.12.	Laserové zariadenia
V prípadoch, keď sa používajú laserové zariadenia, by sa mali brať do úvahy nasledujúce ustanovenia: 
•	laserové zariadenia strojových zariadení musia byť projektované a konštruované tak, aby zabránili akémukoľvek náhodnému žiareniu, 
•	laserové zariadenia strojových zariadení musia byť chránené tak, aby skutočné žiarenie, žiarenie, vytvorené odrazom alebo difúziou a sekundárne žiarenie neškodili zdraviu,
•	optické zariadenia, určené na pozorovanie alebo nastavenie laserových zariadení, strojových zariadení, musia byť také, aby laserové lúče nespôsobovali žiadne ohrozenie zdravia. 
1.5.13.	Emisie prachu, plynov atď.
Strojové zariadenia musia byť projektované, konštruované a/alebo vybavené tak, aby bolo možné odstrániť ohrozenie, spôsobené plynmi, kvapalinami, prachom, výparmi a inými odpadovými látkami, ktoré vytvárajú tieto strojové zariadenia. 
V prípade, že existuje také nebezpečie, strojové zariadenia musia byť vybavené tak, aby bolo možné zachytávať a/alebo odsávať spomínané látky.
V prípadoch, keď strojové zariadenia nie sú počas bežnej prevádzky uzatvorené, musia byť čo najbližšie k zdroju emisií umiestnené zariadenia pre zachytávanie a/alebo odsávanie.
1.5.14.	Nebezpečie uviaznutia v strojovom zariadení
Strojové zariadenia musia byť projektované, konštruované alebo vybavené prostriedkami, ktoré zabránia tomu, aby ohrozená osoba uviazla v strojovom zariadení, alebo, ak to nie je možné, musia byť vybavené prostriedkami pre privolanie pomoci. 
1.5.15.	Nebezpečenstvo pošmyknutia, zakopnutia alebo pádu
Časti strojových zariadení, u ktorých je pravdepodobné, že sa okolo nich budú pohybovať alebo pri nich budú stáť osoby, musia byť projektované a konštruované tak, aby týmto osobám zabránili pošmyknúť sa, zakopnúť alebo spadnúť na tieto časti alebo z týchto častí.
1.6.	Údržba
1.6.1.	Údržba strojového zariadenia
Miesta nastavovania, mazania a údržby sa musia nachádzať mimo nebezpečných priestorov. Nastavovacie, údržbárske, oprávárske, čistiace a servisné činnosti sa musia dať vykonávať, kým sú strojové zariadenia v kľude.
Ak z technických príčin nie je možné splniť jednu alebo viaceré z vyššie spomenutých podmienok, tieto činnosti sa musia dať vykonávať bez ohrozenia (bezpečne) (viď 1.2.5).
V prípade automatizovaných strojových zariadení a ak je to potrebné,  aj iných strojových zariadení, musí výrobca zabezpečiť prípojné miesta pre montáž diagnostických zariadení, určených pre hľadanie porúch.
Časti automatizovaných strojových zariadení, ktoré treba často vymieňať napríklad kvôli zmene vo výrobe, alebo v prípadoch, keď je pravdepodobné, že sa opotrebovávajú, alebo že sa po prevádzkovej poruche poškodia, sa musia dať ľahko a bezpečne demontovať a vymeniť. Prístup k týmto častiam musí umožniť vykonávať tieto úkony pomocou príslušných technických prostriedkov (nástroje, meracie prístroje atď.) v súlade s pracovným postupom, ktorý stanovil výrobca. 
1.6.2.	Prístup k miestu obsluhy a k servisným miestam
Výrobca musí zabezpečiť prístupové prostriedky (schody, rebríky, lávky atď.), ktoré umožnia bezpečný prístup ku všetkým miestam, určeným pre výrobné, nastavovacie a údržbárske práce. 
1.6.3.	Odpojenie od zdrojov energie
Všetky strojové zariadenia musia byť vybavené prostriedkami pre odpojenie od všetkých zdrojov energie. Tieto prostriedky musia byť zreteľne označené. Musia sa dať zamknúť, ak by opätovné zapnutie mohlo ohroziť nechránené osoby. V prípade strojových zariadení, pripojených na elektrickú sieť, zástrčkou ktorú možno zasunúť do zásuvky (rozvodu), je dostatočné odpojenie touto zástrčkou.
Hlavný vypínač (Odpojovač) sa musí dať zamknúť aj v tých prípadoch, keď operátor nemôže zo žiadneho z miest, na ktoré má prístup, skontrolovať, či je energia trvalo odpojená. 
Po odpojení zdroja energie sa akákoľvek zostatková energia alebo energia, nahromadená v obvodoch strojov, musí dať odviesť bez nebezpečenstva pre ohrozené osoby.
Ako výnimka z vyššie uvedených požiadaviek môžu určité obvody zostať pripojené k svojim zdrojom energie, aby napríklad zaisťovali polohu častí, chránili informácie, osvetľovali vnútorné priestory atď. V tomto prípade sa musia prijať špeciálne opatrenia na zaistenie bezpečnosti obsluhy. 
1.6.4.	Zasahovanie obsluhy
Strojové zariadenia musia byť projektované, konštruované a vybavené tak, aby obmedzovali potrebu zásahov obsluhy. 
Ak sa zásahu obsluhy nemožno vyhnúť, musí sa dať vykonať ľahko a bezpečne.
1.6.5.	Čistenie vnútorných častí
Strojové zariadenia musia byť projektované a konštruované takým spôsobom, aby bolo možné vyčistiť ich vnútorné časti, ktoré obsahujú nebezpečné látky alebo prípravky bez toho, aby bolo potrebné do nich vstúpiť; tiež sa musia dať vykonať akékoľvek potrebné opatrenia na uvoľnenie zvonka. Ak je absolútne nemožné vyhnúť sa vstupu do strojových zariadení, výrobca musí počas ich konštrukcie prijať také opatrenia, ktoré umožnia vykonávať čistenie s minimálnym nebezpečenstvom. 
1.7.	Oznamovacie a informačné prostriedky
1.7.0.	Oznamovače
Informácie, potrebné pre ovládanie strojových zariadení, musia byť jednoznačné a ľahko pochopiteľné. 
Nesmie ich byť nadmerné množstvo do takej miery, že by preťažili obsluhu.
V prípadoch, keď môže byť poruchou prevádzky bezobslužných strojových zariadení ohrozené zdravie a bezpečnosť nechránených osôb, tieto stroje musia byť vybavené tak, aby vysielali vhodný akustický alebo svetelný signál ako výstrahu.
1.7.1.	Výstražné zariadenia
V prípadoch, keď sú strojové zariadenia vybavené výstražnými zariadeniami (ako sú signálizačné prvky atď.), tieto musia byť jednoznačné a ľahko pochopiteľné. 
Obsluha musí mať technické prostriedky, ktorými kedykoľvek skontroluje činnosť týchto výstražných zariadení.
Musia byť splnené požiadavky špecifických smerníc, týkajúce sa farieb a bezpečnostných označení. 
1.7.2.	Výstraha pred zostatkovým nebezpečenstvom 
V prípadoch, keď aj napriek prijatým opatreniam ohrozenie pretrváva, alebo v prípadoch potenciálneho ohrozenia, ktoré nie je zrejmé (napr. elektrické rozvodné skrine, rádioaktívne zdroje, únik z hydraulického obvodu, nebezpečenstvo v priestore, do ktorého nie je vidieť atď.), musí výrobca zabezpečiť upozornenia (výstrahy).
Pri týchto upozorneniach (výstrahách) by sa pokiaľ možno mali využívať ľahko pochopiteľné piktogramy a/alebo ich by texty mali byť napísané v jednom z jazykov krajiny, v ktorej sa strojové zariadenia majú používať a na požiadanie by mali byť sprevádzané textami v jazykoch, ktorým rozumie obsluha. 
1.7.3.	Označovanie
Všetky strojové zariadenia musia byť čitateľne a nezmazateľne označené v rozsahu nasledujúcich minimálnych údajov:
•	meno a adresa výrobcu, 
•	označením ‘CE‘ (pozri Prílohu III), 
•	označenie série alebo typu,
•	výrobné číslo, ak existuje,
•	rok výroby. 
Okrem toho v prípadoch, keď výrobca vyrába strojové zariadenia, určené pre používanie v potenciálne výbušnej atmosfére, musí to byť na strojových zariadeniach vyznačené.
Na strojových zariadeniach musia byť uvedené aj úplné informácie, súvisiace s typom strojových zariadení a podstatné pre ich bezpečné prevádzkovanie (napr. maximálne otáčky určitých otočných častí, maximálny priemer nástrojov, ktoré ešte vyhovujú strojovému zariadeniu, hmotnosť atď.).
V prípadoch, keď sa musí s nejakou časťou stroja manipulovať pomocou zdvíhacieho zariadenia, jej hmotnosť musí byť vyznačená čitateľne, nezmazateľne a jednoznačne.
Na vymeniteľných zariadeniach, spomínaných v treťom odseku Článku 1, bod 2, písmeno (a), musia byť uvedené také isté informácie.
1.7.4.	Návod na používanie
(a)	Každé strojové zariadenie musí byť vybavené návodom na používanie, obsahujúcim najmenej nasledujúce informácie: 
•	zopakované informácie, ktorými sú strojové zariadenia označené, okrem výrobného čísla (pozri 1.7.3), spolu s príslušnými ďalšími doplnkovými iformáciami, ktoré uľahčia údržbu (napr. adresy dovozcu, opravára atď.), 
•	predpokladané použitie strojových zariadení v zmysle 1.1.2 (c), 
•	pracovné miesto(a), ktoré  pravdepodobne obsadia obslužní pracovníci,
•	návod na bezpečné:
•	uvedenie do prevádzky (činnosti),
•	používanie,
•	manipuláciu, s uvedením hmotnosti strojového zariadenia a jeho rôznych častí v prípadoch, keď sa obvykle má prepravovať samostatne,
•	montáž, demontáž,
•	nastavovanie,
•	údržba (servis a opravy),
•	podľa potreby pokyny pre výcvik,
•	podľa potreby podstatné charakteristiky nástrojov, ktoré môžu vyhovovať strojovým zariadeniam.
Návod by mal podľa potreby upútať pozornosť na postupy, akými by sa strojové zariadenia  nemali používať.
(b)	Návod na používanie by mal vypracovať výrobca alebo jeho oprávnený zástupca, ustanovený  v Spoločenstve a to v jednom z jazykov Spoločenstva. Pri uvádzaní do prevádzky musia byť všetky strojové zariadenia vybavené prekladom návodu na používanie do jazyka alebo jazykov krajiny, v ktorej sa strojové zariadenia  majú používať a návodom na používanie v pôvodnom jazyku. Preklad by mal vypracovať výrobca alebo jeho oprávnený zástupca, ustanovený v Spoločenstve, alebo osoba, ktorá uvádza strojové zariadenia do príslušnej jazykovej oblasti. V rámci zmiernenia tejto požiadavky môže byť návod na údržbu, určený pre špecializovaný personál, ktorý zamestnáva výrobca alebo jeho oprávnený zástupca, ustanovený v Spoločenstve,  vypracovaný iba v jednom z jazykov Spoločenstva, ktorému tento personál rozumie.
(c)	Návod na používanie musí obsahovať výkresy a schémy, potrebné pre uvedenie do prevádzky, údržbu, kontroly, overovanie správneho chodu a ak je to vhodné, opravy strojových zariadení a všetky užitočné pokyny, najmä vo vzťahu k bezpečnosti.
(d)	Žiadna dokumentácia, popisujúca strojové zariadenie, nesmie byť v protiklade s návodom na používanie, pokiaľ ide o bezpečnostné hľadiská. Technická dokumentácia, popisujúca strojové zariadenia, musí poskytovať informácie, týkajúce sa emisií hluku, šíreného vzduchom, uvádzaných v (f) a v prípade ručných a/alebo ručne vedených strojových zariadení aj informácie, týkajúce sa vibrácií, spomínaných v 2.2.
(e)	V návode na používanie musia byť podľa potreby stanovené požiadavky, týkajúce sa inštalácie a montáže prvkov, obmedzujúcich hluk alebo vibrácie (napr. používanie tlmičov, typ a hmotnosť základového bloku atď.).
(f)	Návod na používanie  musí poskytovať nasledujúce informácie, týkajúce sa vzduchom šíreného hluku, ktorý emitujú stroje a to buď skutočnú hodnotu alebo hodnotu, určenú na základe meraní na zhodných strojoch:
•	ekvivalentná trvalá hladina hluku v miestach obsluhy, hodnotená váhovým filtrom A, ak táto  prevyšuje 70 dB(A); ak táto hladina neprevyšuje 70 dB(A), musí byť tento údaj uvedený,
•	maximálna okamžitá hladina hluku v miestach obsluhy, hodnotená váhovým filtrom C, ak táto presahuje 63 Pa (130 dB pri referenčnej hodnote 20 Pa),
•	hladina akustického výkonu strojového zariadenia v prípadoch, keď v miestach obsluhy ekvivalentná trvalá hladina hluku, hodnotená váhovým filtrom A, presiahne hodnotu 85 dB(A) .
V prípade veľmi rozmerných strojových zariadení možno namiesto akustického výkonu hluku uvádzať ekvivalentné trvalé hladiny hluku v určených miestach okolo strojových zariadení.
V prípadoch, keď sa neuplatňujú harmonizované normy, musia sa hladiny hluku merať metódami, ktoré sú pre strojné zariadenia najvhodnejšie.
Výrobca musí uvádzať, aké boli prevádzkové podmienky strojového zariadenia počas meraní a aké metódy merania boli použité.
V prípadoch, nie je možné definovať pracovné miesto (miesta), sa hladiny hluku musia merať vo vzdialenosti 1 meter od povrchu strojového zariadenia a vo výške 1,60 metra od podlahy alebo prístupovej plošiny. Musí sa uviesť miesto a maximálna hladina hluku.
(g)	Ak výrobca stanoví, že strojové zariadenie sa bude používať v potenciálne výbušnej atmosfére, v návode na používanie musia byť uvedené všetky potrebné upozornenia.
(h)	V prípade strojového zariadenia, ktoré môže byť určené aj pre nekvalifikovanú obsluhu, musí štylizácia a usporiadanie návodu na používanie okrem rešpektovania ostatných vyššie spomínaných podstatných požiadaviek brať do úvahy úroveň všeobecného vzdelania a pozornosti, ktorú možno odôvodnene očakávať od takýchto používateľov.
2.	ZÁKLADNÉ požiadavky na ochranu zdravia a zaistenie bezpečnosti 	pre určité kategórie strojovÝCH ZARIADENÍ
2.1.	Poľnohospodársko-potravinárske strojové zariadenia
V prípadoch, keď sú strojové zariadenia určené na prípravu a spracovanie potravín,  (napr. varenie, chladenie, rozmrazovanie, umývanie, manipulácia, balenie, skladovanie, preprava alebo rozvoz), musia byť projektované a konštruované tak, aby zabránili akémukoľvek nebezpečenstvu infekcie, nemocí alebo nákazy a musia sa dodržiavať nasledujúce hygienické pravidlá:

(a)	materiály, ktoré sú v styku alebo sú určené pre styk s potravinami, musia spĺňať podmienky, stanovené v príslušných smerniciach. Strojové zariadenia musia byť projektované a konštruované tak, aby tieto materiály mohli byť pre každým použitím vyčistené;
(b)	všetky povrchy vrátane ich spojov musia byť hladké a nesmú v nich byť výstupky ani pukliny, v ktorých by sa mohli hromadiť organické látky; 
(c)	zostavy musia byť projektované takým spôsobom, aby boli spoje, hrany a neprístupné miesta zmenšené na minimum. Mali by byť pokiaľ možno vyrobené zváraním alebo kontinuálnym lepením. Skrutky, hlavy skrutiek a nity sa nemôžu používať okrem prípadov, keď je to technicky nevyhnutné;
(d)	všetky povrchy v styku s potravinami sa musia dať ľahko čistiť a dezinfikovať, kde je to možné, po odňatí ľahko demontovateľných častí. Vnútorný povrch musí byť zaoblený, obliny musia mať polomer, ktorý je dostatočným na to, aby umožnil dôkladné čistenie;
(e)	kvapaliny, ktoré sa uvoľňujú z potravín, ako aj čistiace, dezinfekčné a oplachovacie kvapaliny by sa mali dať bez prekážok vypustiť zo strojového zariadenia (možné v polohe ‘čistenie’);
(f)	strojové zariadenia musia byť projektované a konštruované tak, aby bránili vnikaniu  akýchkoľvek kvapalín alebo živých organizmov, najmä hmyzu, ukladaniu alebo usádzaniu akejkoľvek organickej látky v oblastiach, ktoré nemožno čistiť (napr. v prípade strojov, ktoré sa nemontujú na nohy alebo kolieska, umiestnením tesnenia medzi stroje a ich základňu, používaním utesnených blokov atď.);
(g)	strojové zariadenia musia byť projektované a konštruované tak, aby žiadne pomocné látky (napr. mazadlá atď.) neprišli do styku s potravinami. Podľa potreby musia byť strojové zariadenia projektované a konštruované tak, aby bolo možné kontrolovať trvalé dodržiavanie tejto požiadavky. 
Návod na používanie 
Okrem informácií, požadovaných v kapitole 1, musia byť v návode na používanie uvedené aj odporúčané prostriedky a metódy čistenia, dezinfekcie a oplachovania (nielen pre ľahko prístupné miesta, ale aj v prípadoch, keď sa miesta, do ktorých prístup nie je možný, alebo sa neodporúča, ako napr. potrubie, musia čistiť in situ).
2.2.	Prenosné ručné a/alebo ručne vedené strojové zariadenia
Prenosné ručné a/alebo ručne vedené strojové zariadenia musia plniť nasledujúce základné požiadavky na ochranu zdrania a zaistenie bezpečnosti:
•	podľa typu musia mať strojové zariadenia opornú plochu dostatočnej veľkosti a dostatočný počet rukovätí a podpier vhodnej veľkosti a usporiadaných tak, aby bola zabezpečená stabilita strojových zariadení v pracovných podmienkach, ktoré stanovil výrobca,
•	okrem prípadov, keď to nie je technicky možné, alebo ak existuje nezávislé ovládacie zariadenie; ak rukoväte nemôžu byť úplne bezpečne pustené, musia byť strojové zariadenia vybavené ovládacími zariadeniami pre štart a stop, usporiadanými tak, aby ich obsluha mohla ovládať bez pustenia rukovätí,              
•	musia byť projektované, konštruované alebo vybavené tak, aby bolo vylúčené nebezpečie  náhodného uvedenia do chodu a/alebo zotrvania v chode potom, čo obsluha pustila rukovätie. Ak táto požiadavka nie je technicky realizovateľná, musia sa vykonať náhradné opatrenia,
•	ručné prenosné strojové zariadenia musia byť projektované a konštruované tak, aby podľa potreby umožnili vizuálnu kontrolu styku nástroja so spracovávaným materiálom.
Návod na používanie
V návode na používanie musia byť uvedené nasledujúce informácie o vibráciách , ktorých zdrojom sú ručné a ručne vedené strojové zariadenia:
•	vážená efektívna hodnota zrýchlenia, ktorému sú vystavené horné končatiny, ak hodnota, určená v príslušných skúšobných postupoch, je vyššia než 2,5 m/s2. V prípade, že zrýchlenie neprevyšuje  2,5 m/s2, musí sa to uviesť.
Ak neexistuje vhodný platný skúšobný postup, výrobca musí uviesť meracie metódy a podmienky, v ktorých boli merania vykonané.

2.3.	Strojové zariadenia pre obrábanie dreva a obdobných materiálov
Drevoobrábacie strojové zariadenia a strojové zariadenia pre obrábanie materiálov s podobnými fyzikálnymi a technologickými charakteristikami ako má drevo, napríklad korok, kosť, tvrdená guma, tvrdená plastická hmota a iné podobné tuhé materiály, musia spĺňať nasledujúce základné požiadavky na ochranu zdravia a zaistenie bezpečnosti:
(a)	strojové zariadenia musia byť projektované, konštruované alebo vybavené tak, aby bolo možné obrábaný  kus bezpečne polohovať a viesť; v prípade, keď sa obrobok drží rukami na pracovnom stole, pracovný stôl musí byť v priebehu práce dostatočne stabilný a nesmie prekážať obrobku v pohybe;  
(b)	v prípadoch, keď sa strojové zariadenia budú pravdepodobne používať v podmienkach, v ktorých existuje ohrozenie spätným vrhom kúskov dreva, musia byť projektované, konštruované alebo vybavené tak, aby vylúčili možnosť spätného vrhu alebo ak tomu tak nie je, aby spätný vrh nevyvolával nebezepečie pre obsluhu a/alebo ohrozené osoby;
(c)	stroje musia byť vybavené automatickou brzdou, ktorá zastaví nástroj za dostatočne krátky čas, ak počas dobehu existuje nebezpečenstvo dotyku nástroja,
(d)	v prípadoch, keď je nástroj zabudovaný do neplnoautomatického strojového zariadenia, strojové zariadenie musí byť projektované a konštruované tak, aby vylúčilo alebo obmedzilo nebezpečenstvo závažného neočakávaného poranenia, napríklad použitím valcových rezných hláv, obmedzujúcich hĺbku rezu atď.
3.	ZÁKLADNÉ požiadavky na ochranu zdravia a zaistenie bezpečnosti 	             kompenzáciOu určitých DRUHov NEBEZPEČENSTVA, SPSOBENých 	pohyblivosťou strojovÝCH ZARIADENÍ
Strojové zariadenia, predstavujúce nebezpečenstvo v dôsledku svojej pohyblivosti, musia byť projektované a konštruované tak, aby spĺňali dolu uvedené požiadavky.
Nebezpečenstvo, spôsobené pohyblivosťou, vždy existuje, ak ide o samohybné, ťahané alebo tlačené strojové zariadenia alebo strojové zariadenia nesené inými strojmi alebo traktormi, ktoré sú obsluhované v pracovných priestoroch, čím si ich obsluha vyžaduje pohyblivosť počas výkonu prác v rámci sledu pevných pracovných polôh, či už ide o spojitý alebo polospojitý pohyb. 
Nebezpečenstvo, spôsobené pohyblivosťou, môže existovať aj v prípade strojových zariadení, ktoré sú prevádzkované bez pohybu, ale ktoré sú vybavené takým spôsobom, aby sa dali ľahšie presúvať z jedného miesta na druhé (stroje, osadené kolesami, valčekmi, klznými lištami atď. alebo umiestnené na portáloch, vozíkoch atď.).
Kvôli overeniu, či rotačné kultivátory a  strojové brány nepredstavujú neprijateľné nebezpečenstvo pre ohrozené osoby, musí výrobca alebo jeho oprávnený zástupca, ustanovený v Spoločenstve, vykonať zodpovedajúce skúšky alebo si také skúšky dať vykonať pre každý typ uvádzaného strojového zariadenia.
3.1.	Všeobecné požiadavky
3.1.1.	Definícia
Pojem ‘vodič’ znamená pracovník obsluhy, zodpovedný za pohyb strojových zariadení. Vodič sa môže viezť na strojovom zariadení, alebo sa môže pohybovať pešo a sprevádzať (obsluhovať) strojové zariadenia, alebo môže ovládať strojové zariadenia pomocou diaľkového ovládania (káble, rádiové ovládanie atď.).
3.1.2.	Osvetlenie
Ak výrobca predpokladá, že samohybné strojové zariadenia sa budú používať na tmavých miestach, musia byť vybavené osvetľovacím zariadením, zodpovedajúcim práci, ktorú majú strojové zariadenia vykonávať, bez obmedzenia voči akýmkoľvek iným uplatniteľným predpisom (dopravné predpisy, pravidlá navigácie atď.). 
3.1.3.	Návrh strojového zariadenia pre uľahčenie manipulácie s nimi
Počas manipulácií so strojovým zariadením a/alebo s jeho časťami nesmie existovať žiadna možnosť neočakávaných pohybov alebo vzniku nebezpečenstva v dôsledku nestability, pokiaľ sa so strojovým zariadením a/alebo jeho časťami manipuluje v súlade s návodom na používanie od  výrobcu.
3.2.	Pracovné miesta 
3.2.1.	Pracovisko vodiča
Pracovisko vodiča musí byť projektované s náležitým zohľadnením ergonomických princípov. Môžu byť vytvorené dve alebo viac pracovísk a v týchto prípadoch musí byť každé pracovisko vodiča vybavené všetkými potrebnými ovládacími zariadeniami. V prípadoch, keď existuje viac než jedno pracovisko vodiča, musia byť strojové zariadenia projektované tak, aby sa pri ovládaní z jedného z nich zamedzilo použitiu tých ostatných s výnimkou zariadenia pre núdzové zastavenie. Z pracoviska vodiča byť taký výhľad, aby vodič mohol úplne bezpečne vzhľadom na seba a na nechránené osoby ovládať strojové zariadenie a jeho nástroje v určených podmienkach ich používania. Keď je to potrebné, musia byť zabezpečené vhodné zariadenia, ktorými sa odstráni nebezpečenstvo, spôsobené nedostatočným priamym výhľadom.
Strojové zariadenia musia byť projektované a konštruované tak, aby vodičovi z jeho pracoviska a ani obslužným pracovníkom na plošine nemohlo hroziť žiadne nebezpečenstvo neúmyselného dotyku s kolesami alebo pásmi.
Pracovisko vodiča musí byť projektované a konštruované tak, aby zabránilo akémukoľvek ohrozeniu zdravia, spôsobenému výfukovými plynmi a/alebo nedostatkom kyslíka.
Pracoviská pre vezúcich sa vodičov musia byť projektované a konštruované tak, aby na nich mohla byť osadená kabína vodiča, pokiaľ je tam miesto. V takom prípade musí byť v kabíne vytvorené miesto pre uloženie návodu na používanie, ktorý potrebuje vodič a/alebo obslužní pracovníci. Ak existuje nebezpečie, spôsobené nebezpečným pracovným prostredím, pracovisko vodiča musí byť vybavené náležitou kabínou.
V prípadoch, keď sú strojové zariadenia vybavené kabínou, kabína musí byť projektovaná, konštruovaná a/alebo vybavená tak, aby mal vodič dobré podmienky pre svoju činnosť a aby bol chránený proti akémukoľvek nebezpečenstvu, ktoré by mohlo existovať (napríklad: nevyhovujúce vykurovanie a ventilácia, nedostatočný výhľad primeraná viditeľnosť, nadmerný hluk a vibrácie, padajúce predmety, vniknutie predmetov do kabíny, prevrátenie atď.). Východ z kabíny musí umožňovať rýchly únik. Okrem toho musí byť zabezpečený núdzový východ v inom smere, než je obvyklý východ.
Materiály, použité pre kabínu a jej príslušenstvo, musia byť ohňovzdorné.
3.2.2.	Sedadlo
Sedadlo vodiča rôznych strojových zariadení mu musí umožniť udržiavať stabilnú polohu a musí byť projektované s náležitým zohľadnením ergonomických princípov. 
Sedadlo musí byť projektované tak, aby obmedzovalo vibrácie, prenášané na telo vodiča, na minimálnu odôvodnene dosiahnuteľnú úroveň. Pripevňovacie prvky sedadla musia odolať všetkým druhom namáhania, ktorému môžu byť vystavené, najmä v prípade prevrátenia. Ak pod vodičovými nohami nie je žiadna podlaha, vodič musí mať opierky pre nohy, pokryté protišmykovým materiálom.
V prípadoch, keď sú strojové zariadenia vybavené ochrannou konštrukciou proti prevráteniu, sedadlo musí byť vybavené bezpečnostným pásom alebo rovnocenným zariadením, ktoré pridržiava vodiča na jeho sedadle bez toho, aby obmedzovalo akékoľvek pohyby, potrebné pre ovládanie strojových zariadení alebo akékoľvek pohyby, spôsobené závesom.
3.2.3.	Ostatné pracovné miesta
Ak podmienky používania vyžadujú, aby strojové zariadenia príležitostne alebo pravidelne prevážali aj iných obslužných pracovníkov než je vodič, alebo ak títo pracovníci pracujú na strojových zariadeniach, musia byť zabezpečené vhodné miesta, ktoré im umožnia prevoz alebo prácu na strojových zariadeniach bez nebezpečenstva, najmä bez nebezpečenstva pádu. 
V prípadoch, keď to pracovné podmienky dovoľujú, musia byť tieto miesta vybavené sedadlami.
Keby pracovisko vodiča muselo byť vybavené kabínou, aj ostatné miesta musia byť chránené proti tým druhom nebezpečenstva, ktorými bola zdôvodnená ochrana pracoviska vodiča.  
3.3.	Ovládacie zariadenia
3.3.1.	Ovládače
Vodič musí byť schopný ovládať všetky ovládacie zariadenia, potrebné pre obsluhu strojových zariadení z pracoviska vodiča s výnimkou funkcií, ktoré možno bezpečne aktivovať iba pomocou ovládačov, umiestneným mimo pracoviska vodiča. Platí to najmä pre iné pracoviská než pracovisko vodiča, za ktoré zodpovedajú iní obslužní pracovníci než vodič, alebo kvôli ktorým musí vodič odísť zo svojho pracoviska, aby bezpečne vykonal  príslušný úkon.
Tam, kde sú namontované pedále, musia byť projektované, konštruované a vybavené tak, aby vodičovi umožňovali bezpečné ovládanie s minimálnym nebezpečenstvom zámeny; pedále musia mať protišmykový povrch a musia sa dať ľahko čistiť.
V prípadoch, keď obsluha ovládačov strojových zariadení môže viesť k nebezpečenstvu, najmä k nebezpečným pohybom, sa musia ovládače s výnimkou tých, ktoré majú aretovateľné polohy, vrátiť do neutrálnej polohy hneď potom, ako ich obsluha pustí.
V prípadoch strojových zariadení na kolesách musí byť ovládací systém projektovaný a konštruovaný tak, aby zmenšoval silu náhlych pohybov volantu alebo riadiacej páky, spôsobených nárazmi do riadených kolies.
Každý ovládač, ktorým sa uzatvára diferenciál, musí byť projektovaný a usporiadaný tak, aby umožňoval otvoriť diferenciál počas pohybu strojových zariadení.
Pre funkciu pohyblivosti neplatí posledná veta podkapitoly 1.2.2.
3.3.2.	Uvedenie do chodu / pohyb
Samohybné strojové zariadenia s vezúcim sa vodičom musia byť vybavené tak, aby zabránili neoprávneným osobám spustiť motor.
Samohybné strojové zariadenia s vezúcim sa vodičom musia byť také, aby sa s nimi dali vykonávať pracovné pohyby iba vtedy, keď je vodič pri ovládacích zariadeniach.
V prípadoch, keď strojové zariadenia musia byť kvôli prevádzkovým účelom vybavené zariadeniami, ktoré presahujú normálny priechodný profil strojových zariadení, (napr. stabilizátory, výložníkové rameno atď.), musí mať vodič k dispozícii prostriedky, ktorými ešte pred uvedením strojových zariadení do chodu ľahko skontroluje, či sú tieto zariadenia v určenej polohe, umožňujúcej bezpečný pohyb.
Platí to aj pre všetky ostatné časti, ktoré kvôli tomu, aby umožňovali bezpečný pohyb, musia byť v určenej polohe a ak treba, aj zablokované.
V prípadoch, keď je to technicky a ekonomicky realizovateľné, musí pohyb strojových zariadení závisieť od umiestnenia vyššie uvedených častí do bezpečnej polohy.
K pohybu strojov nesmie dôjsť počas uvádzania motora do chodu.
3.3.3.	Jazda
Bez obmedzenia platnosti ustanovení dopravných predpisov, samohybné strojové zariadenia a ich prívesy musia plniť požiadavky na spomalenie, zastavenie, brzdenie a státie (parkovanie) s cieľom zaistiť bezpečnosť vo všetkých podmienkach prevádzky, zaťaženia, pohybu, podložia a sklonu, ktoré určuje výrobca a ktoré zodpovedajú podmienkam, vyskytujúcim sa pri bežnom používaní.
Vodič musí mať možnosť spomaliť a zastaviť samohybné strojové zariadenia prostriedkami hlavného zariadenia. V prípadoch, keď si to vyžaduje bezpečnosť, ak príde k poruche hlavného zariadenia, alebo k strate prívodu energie, ktorou sa uvádza hlavné zariadenie do činnosti, musí byť pre spomalenie a zastavenie zabezpečené núdzové zariadenie s úplne nezávislými a ľahko prístupnými ovládacími prvkami.  
V prípade, že si to vyžaduje bezpečnosť, musí byť zabezpečené parkovacie zariadenie, ktoré udrží stacionárne stroje v nehybnom stave.
Ďiaľkovo ovládané strojové zariadenia musia byť projektované tak, aby sa automaticky zastavili, keď nad nimi vodič stratí kontrolu.
Pre pohybovú funkciu neplatí kapitola 1.2.4.
3.3.4.	Pohyb strojových zariadení, vedených idúcimi osobami
Pohyby samohybných strojových zariadení, vedených idúcimi osobami, sa musia dať vyvolať iba v prípade, keď vodič trvale pôsobí na príslušný ovládací prvok. K pohybu nesmie prísť najmä počas uvádzania motora do chodu..
Ovládací systém strojových zariadení, riadených idúcimi osobami, musí byť projektovaný tak, aby minimalizoval nebezpečenstvo, vyplývajúce z neúmyselného pohybu strojového zariadenia smerom k vodičovi. Najmä:
(a)	pomliaždenie,
(b)	zranenie rotujúcimi nástrojmi.
Rýchlosť normálneho pracovného pohybu strojového zariadenia musí byť kompatibilná aj s tempom chôdze idúceho vodiča.
V prípade strojových zariadení, na ktorých môže byť nasadený rotačný nástroj, nesmie sa tento nástroj dať aktivovať, keď sa zapne ovládacie zariadenie pre spätný chod, s výnimkou prípadov, keď pohyb strojových zariadení vyplýva z pohybu nástroja. V týchto prípadoch musia mať otáčky spätného chodu takú hodnotu, aby vodič nebol ohrozený.
3.3.5.	Porucha ovládacieho obvodu
Porucha v napájaní ovládania s posilňovačom, ak je také ovládanie inštalované, nesmie brániť ovládaniu strojových zariadení v čase, potrebnom na ich zastavenie.
3.4.	Ochrana proti mechanickému ohrozeniu
3.4.1.	Nekontrolované pohyby
Po zastavení časti strojového zariadenia musí byť každá odchýlka od polohy, v ktorej sa časť zastavila, spôsobená akoukoľvek inou príčinou než úkon vykonaný ovádacími zariadeniami taká, aby nepredstavovala nebezpečenstvo pre ohrozené osoby.
Strojové zariadenia musia byť projektované, konštruované a ak je to potrebné, umiestnené na pohyblivý podvozok tak, aby bolo zabezpečené, že keď sa pohnú, nekontrolované výkyvy ich ťažísk neovplyvnia ich stabilitu ani nespôsobia nadmerné namáhanie ich konštrukcie. 
3.4.2.	Nebezpečie zničenia počas prevádzky
Časti strojových zariadení, ktoré sa otáčajú vysokými otáčkami a ktoré sa napriek prijatým opatreniam môžu zničiť alebo rozpadnúť, musia byť namontované a zakryté takým spôsobom, aby v prípade porušenia boli ich úlomky zachytené alebo, ak to nie je možné, aby nemohli byť vymrštené smerom k pracovisku vodiča a/alebo obslužným pracoviskám.
3.4.3.	Prevrátenie
Ak v prípade samohybných strojových zariadení s vezúcim sa vodičom a prípadne aj ich obslužnými pracovníkmi, existuje nebezpečenstvo prevrátenia, strojové zariadenia musia byť projektované a vybavené kotviacimi bodmi, ktoré umožnia, aby boli zabezpečené ochrannou konštrukciou vodiča pri prevrátení (ROPS) .
Táto konštrukcia musí byť taká, aby v prípade prevrátenia poskytla vodičovi a prípadne obslužným pracovníkom, ktorí sa vezú na strojovom zariadení, primeraný priestor, chránený pred deformáciou (DLV).
Kvôli overeniu, či konštrukcia vyhovuje požiadavke, stanovenej v druhom odstavci, musí výrobca alebo jeho oprávený zástupca, ustanovený v Spoločenstve,  vykonať vhodné skúšky alebo si také skúšky dať vykonať pre každý typ uvedenej konštrukcie.
Okrem toho musia byť dolu uvedené strojové zariadenia pre zemné práce, ktorých výkon presahuje 15 kW, vybavené ochrannou konštrukciou vodiča pri prevrátení:
•	pásové nakladače alebo kolesové nakladače,
•	rýpadlové nakladače,
•	pásové traktory alebo kolesové traktory,
•	zhŕňače (skrejpre), samonakladacie alebo nie,
•	zrovnávače (grejdre),
•	vyklápače (dampre) s kĺbovým rámom.
3.4.4.	Padajúce predmety
Ak v prípade strojových zariadení s vezúcim sa vodičom a prípadne aj ich obslužnými pracovníkmi existuje ohrozenie, spôsobené padajúcimi predmetmi alebo materiálom, strojové zariadenia, ktorých rozmery to dovolia, by mali byť projektované a vybavené kotviacimi bodmi, ktoré umožnia, aby boli zabezpečené ochrannou konštrukciou vodiča pred padajúcimi predmetmi (FOPS).
Táto konštrukcia musí byť taká, aby v prípade padajúcich predmetov alebo materiálu zaručila obslužným pracovníkom, ktorí sa vezú na strojovom zariadení, primeraný priestor, chránený pred deformáciou (DLV).
Kvôli overeniu, či konštrukcia vyhovuje požiadavke, stanovenej  v druhom odstavci, musí výrobca alebo jeho oprávený zástupca, ustanovený v Spoločenstve, vykonať vhodné skúšky alebo si také skúšky dať vykonať pre každý typ spomínanej konštrukcie.
3.4.5.	Prístupové prostriedky (prístupnosť)
Držadlá a stúpačky musia byť projektované, konštruované a usporiadané takým spôsobom, aby ich pracovníci obsluhy používali podvedome a aby pre tieto účely nepoužívali ovládače.
3.4.6.	Ťažné a závesné zariadenia
Všetky strojové zariadenia, ktoré sa používajú na ťahanie alebo všetky ťahané strojové zariadenia musia byť vybavené ťažnými alebo závesnými zariadeniami, ktoré sú projektované, konštruované a usporiadané tak, aby zabezpečili ľahké a bezpečné pripojenie a odpojenie a zabránili náhodnému rozpojeniu v priebehu používania.
Pokiaľ si to vyžaduje hmotnosť tiahla, tieto strojové zariadenia musia byť vybavené podperou s nosnou plochou vhodnou vzhľadom na záťaž a na terén. 
3.4.7.	Prenos energie medzi samohybnými strojovými zariadeniami (alebo traktormi) a hnanými  strojovými zariadeniami 
Prenosové hriadele s univerzálnymi kĺbmi, ktorými sa samohybné strojové zariadenia (alebo traktory) spájajú s prvým pevným ložiskom hnaných strojových zariadení, musia byť kryté na strane samohybných strojových zariadení a na strane hnaných strojových zariadení po celej dĺžke hriadeľa a príslušných univerzálnych kĺbov. 
Na strane samohybných strojových zariadení (alebo traktorov) musí byť výstupný hriadeľ, ku ktorému je pripojený prenosový hriadeľ, kryté buď ochranným sitom, pripevneným k samohybným strojovým zariadeniam (alebo traktorom) alebo akýmkoľvek iným zariadením, ktoré ponúka rovnocennú ochranu.
Na strane ťahaných strojových zariadení musí byť vstupný hriadeľ uzavretý do ochranného puzdra, pripevneného k strojovému zariadeniu.
Obmedzovače krútiaceho momentu alebo voľnobehy môžu byť pripojené k prenosovým hriadeľom s univerzálnymi kĺbmi iba na strane, pripojenej k hnanému strojovému zariadeniu. Prenosový hriadeľ s univerzálnym kĺbom musí byť podľa toho označený. 
Všetky ťahané strojové zariadenia, ktorých prevádzka si vyžaduje pripojiť prenosový hriadeľ k samohybnému strojovému zariadeniu alebo traktoru, musia mať taký systém pre pripojenie prenosového hriadeľa, že po odpojení strojových zariadení sa hriadeľ a jeho kryt nepoškodia dotykom so zemou alebo nejakou časťou strojových zariadení.  
Vonkajšie strany krytu musia byť projektované, konštruované a usporiadané tak, aby sa nemohli otáčať spolu s prenosovým hriadeľom. Kryt musí prikrývať prenosový hriadeľ až po konce vnútorných vidlíc v prípade jednoduchých univerzálnych kĺbov a najmenej po stred vonkajšieho kĺbu alebo kĺbov v prípade ‘širokouhlých’ univerzálnych kĺbov. 
Výrobcovia, ktorí umiestňujú prístupové prostriedky k pracoviskám v blízkosti prenosového hriadeľa s univerzálnym kĺbom, musia zabezpečiť, aby sa kryty, popísané v šiestom odstavci, nemohli používať ako stúpačky, pokiaľ nie sú pre tento účel projektované a konštruované. 
3.4.8.	Pohyblivé pohonné (prevodové) časti 
V rámci zmiernenia požiadaviek z podkapitoly 1.3.8.A v prípade motorov s vnútorným spaľovaním nemusia mať snímateľné otváracie kryty, brániace prístupu k pohyblivým častiam v priestore motora, uzamykacie zariadenia, ak sa musia otvárať buď pomocou nástroja alebo ovládacím zariadením, umiestneným na pracovisku vodiča a ak pracoviskom vodiča je úplne uzatvorená kabína, vybavená zámkom, ktorý bráni neoprávnenému prístupu. 
3.5.	Ochrana proti iným druhom nebezpečenstva
3.5.1.	Akumulátory
Kryt akumulátorov musí byť konštruovaný a situovaný a akumulátor musí byť inštalovaný tak, aby sa v prípade prevrátenia v maximálnej možnej miere vylúčila možnosť poliatia obslužného pracovníka elektrolytom a/alebo aby sa zabránilo hromadeniu výparov v miestach používaných obsluhou.
Strojové zariadenia musia byť projektované a konštruované tak, aby sa akumulátor mohol odpojiť pomocou ľahko prístupného zariadenia, dodávaného pre tento účel.
3.5.2.	Požiar
V závislosti od jednotlivých druhov nebezpečenstva počas používania strojových zariadení, ktoré predvída výrobca, a ak to ich rozmery dovoľujú, strojové zariadenia musia:
•	buď umožňovať vybavenie ľahko prístupnými hasiacimi prístrojmi,
•	alebo byť dodávané so zabudovanými hasiacimi systémami.
3.5.3.	Emisie prachu, plynov atď.
V prípadoch, keď existujú tieto druhy nebezpečenstva, môžu byť záchytné zariadenia, spomínané v kapitole 1.5.13, nahradené inými prostriedkami, napríklad zrážaním vodným postrekom. 
V situácii, keď hlavnou funkciou strojových zariadení je postrekovanie výrobkov, neplatí druhý a tretí odstavec kapitoly 1.5.13. 

3.6.	Pokyny a upozornenia
3.6.1.	Značenie a výstražné prostriedky
Vždy, keď je to potrebné, musia mať strojové zariadenia prostriedky pre signalizáciu a/alebo štítky s pokynmi, týkajúcimi sa používania, nastavovania a údržby. Cieľom je ochrániť zdravie a zaistiť bezpečnosť ohrozených osôb. Musia byť volené, navrhované a konštruované takým spôsobom, aby boli jasne viditeľné a nezmazateľné.
Bez obmedzenia platnosti požiadaviek, ktoré treba dodržiavať pri doprave po verejných cestách, musia mať strojové zariadenia s vezúcim sa vodičom:
•	zvukové výstražné zariadenie, ktoré upozorňuje ohrozované osoby,
•	systém svetelnej signalizácie, zodpovedajúcej predpokladaným podmienkam používania, ako sú brzdové svetlá, spätné svetlá a rotačné majáky. Posledne uvedená požiadavka neplatí pre strojové zariadenia, určené výhradne pre práce pod zemou, a pre tie, ktoré nemajú elektrické napájanie.
Diaľkovo ovládané strojové zariadenia, ktoré v bežných podmienkach používania vystavujú osoby nebezpečenstvu nárazu, alebo pomliaždenia, musia byť vybavené vhodnými prostriedkami pre signalizáciu ich pohybov alebo prostriedkami pre ochranu ohrozených osôb proti týmto druhom nebezpečenstva. To isté platí pre strojové zariadenia, ktoré počas prevádzky nepretržite opakujú pohyby vpred a vzad po jednej osi, pričom vodič nevidí priamo na zadnú časť stroja.
Strojové zariadenia musia byť konštruované tak, aby nebolo možné neúmyselne vyradiť všetky výstražné a signalizačné zariadenia. V prípadoch, keď to má význam pre bezpečnosť, musia byť tieto zariadenia vybavené prostriedkami, ktorými  sa samy kontrolujú, či sú v správnom funkčnom stave a ich porucha sa musí nápadne oznámiť obsluhe.
V prípadoch, keď je pohyb strojových zariadení alebo ich nástrojov zvlášť nebezpečný, musia byť na strojových zariadeniach umiestnené štítky, ktoré varujú pred priblížením sa k strojom, kým pracujú; štítky musia byť čitateľné z dostatočnej vzdialenosti, aby bola zaistená bezpečnosť osôb, ktoré sa musia zdržiavať v blízkosti strojových zariadení.
3.6.2.	Označovanie
Minimálne požiadavky, stanovené v 1.7.3, musia byť doplnené o nasledujúce požiadavky:
•	menovitý výkon, vyjadrený v kW, 
•	hmotnosť najobvyklejšej konfigurácie v kilogramoch a ak je to vhodné:
•	 maximálny ťah ťažnej tyče v mieste ťažného háku v N, stanovený výrobcom,  
•	 maximálne zvislé zaťaženie ťažného háku v N, stanovené výrobcom.
3.6.3.	Návod na používanie
Nezávisle od minimálnych požiadaviek, stanovených v 1.7.4, musí návod na používanie obsahovať nasledujúce informácie: 
(a)	pokiaľ ide o vibrácie, ktoré emitujú strojové zariadenia, buď skutočnú hodnotu alebo hodnotu vypočítanú z hodnôt nameraných na zhodných strojových zariadeniach:
•	váženú efektívnu hodnotu zrýchlenia, ktorej sú vystavené horné končatiny, ak hodnota presahuje 2,5 m/s2; keby táto hodnota neprevyšovala 2,5 m/s2, musí sa to uviesť,
•	váženú efektívnu hodnotu zrýchlenia, ktorej je vystavené telo (nohy alebo zadná časť tela), ak hodnota presahuje 0,5 m/s2; keby táto hodnota neprevyšovala 0,5 m/s2, musí sa to uviesť.
V prípadoch, keď sa neuplatňujú harmonizované normy, musia sa vibrácie merať metódami, ktoré sú pre príslušné stroje najvhodnejšie.
Výrobca musí uvádzať, aké boli prevádzkové podmienky strojových zariadení počas meraní a aké metódy merania boli použité.

(b)	V prípade strojových zariadení, ktoré je možné využívať niekoľkými spôsobmi v závislosti od použitého vybavenia, musia výrobcovia základných strojových zariadení, ku ktorým možno pripájať vymeniteľné zariadenia a výrobcovia vymeniteľných zariadení poskytovať potrebné informácie, ktoré umožnia bezpečne inštalovať a používať tieto zariadenia.
4.	ZÁKLADNÉ požiadavky na ochranu zdravia a zaistenie bezpečnosti 	VYLÚČENÍM určitých DRUHov NEBEZPEČENSTVA, SPSOBENÉHO 	zdvíhacími operáciami
Strojové zariadenia, predstavujúce nebezpečenstvo, spôsobené zdvíhacími operáciami - hlavne nebezpečenstvo pádov bremien a kolízií s bremenom alebo nebezpečenstvo prevrátenia, spôsobené zdvíhacou operáciou - musia byť projektované a konštruované tak, aby spĺňali dolu uvedené požiadavky.
Nebezpečenstvo, spôsobené zdvíhacími operáciami, existuje najmä v prípade strojových zariadení, projektovaných tak, aby premiestňovali jednotlivé bremeno, pričom pohyb obsahuje aj zmenu výšky. Bremenom môžu byť predmety, materiály alebo tovary.
4.1.	Všeobecné požiadavky
4.1.1.	Definície
(a)	Pojem ‘zdvíhacie príslušenstvo’ znamená komponenty alebo zariadenia, nepripojené k strojovému zariadeniu a umiestnené medzi strojové zariadenie a bremeno alebo na bremeno s cieľom uchopiť ho;
(b)	Pojem ‘samostatné zdvíhacie príslušenstvo’ znamená príslušenstvo, ktoré pomáha vytvoriť alebo používať závesné zariadenie; sem patria napr. závesné háky, závesné oká, kruhy, závesné skrutky atď.; 
(c)	Pojem ‘vedené bremeno’ znamená bremeno, ktorého celkový pohyb je vedený pozdĺž pevných alebo pružných vodiacich líšt, ktorých poloha je určená pevnými bodmi;
(d)	Pojem ‘prevádzkový koeficient’ znamená aritmetický pomer medzi výrobcom garantovanou hodnotou bremena, až po ktorú je zariadenie, príslušenstvo alebo strojové zariadenie schopné udržať ho a maximálnym prevádzkovým bremenom, vyznačeným na zariadení, príslušenstve alebo strojových zariadeniach;
(e)	Pojem ‘skúšobný koeficient’ znamená aritmetický pomer bremena, ktoré sa používa pri výkone statických alebo dynamických skúšok zariadenia, príslušenstva alebo strojových zariadení a maximálnym prevádzkovým bremenom, vyznačeným na zariadení, príslušenstve alebo strojových zariadeniach;
(f)	Pojem ‘statická skúška‘ znamená skúška, počas ktorej sa strojové zariadenie alebo zdvíhacie príslušenstvo najprv skontroluje a vystaví pôsobeniu zaťaženia, zodpovedajúceho maximálnemu prevádzkovému bremenu, násobenému vhodným statickým skúšobným koeficientom a potom sa hneď po uvoľnení uvedeného bremena znova skontrolujú a zistí sa, či neprišlo k poškodeniu;  
(g)	Pojem ‘dynamická skúška‘ znamená skúška, počas ktorej strojové zariadenia pracujú vo všetkých možných režimoch s maximálnym prevádzkovým bremenom, pričom sa berie do úvahy dynamické správanie strojových zariadení s cieľom skontrolovať, či strojové zariadenia a ich bezpečnostné funkcie pracujú správne.
4.1.2.	Ochrana proti mechanickému ohrozeniu
4.1.2.1.	Ohrozenie, spôsobené nestabilitou 
Strojové zariadenia musia byť projektované a konštruované tak, aby sa stabilita, požadovaná v 1.3.1, zachovala počas prevádzky aj v období mimo nej vrátane všetkých etáp dopravy, montáže a demontáže, v priebehu predvídateľných porúch komponentov a tiež počas skúšok, vykonávaných v súlade s návodom na používanie.
Aby k tomu neprišlo, musí výrobca alebo jeho oprávnený zástupca, ustanovený v Spoločenstve, používať zodpovedajúce skúšobné metódy; najmú pre motorové priemyselné vysokozdvižné vozíky s výškou zdvihu presahujúcou 1,80 m musí výrobca alebo jeho oprávnený zástupca, ustanovený v Spoločenstve, urobiť skúšku stability na plošine alebo podobnú skúšku alebo si také skúšky dať urobiť pre každý typ spomínaných vysokozdvižných vozíkov.
4.1.2.2.	Vodiace koľajnice a koľajnicové dráhy 
Strojové zariadenia musia byť vybavené  zariadeniami, ktoré pôsobia na vodiacich koľajniciach alebo  koľajnicových ových dráhach tak, aby zabránili vykoľajeniu. 
Ak však aj napriek týmto zariadeniam príde k vykoľajeniu, alebo ak vznikla porucha niektorej koľajnicee alebo vodiaceho komponentu, musia byť zabezpečené zariadenia, ktoré zabránia pádu zariadenia, komponentu alebo bremena alebo prevráteniu strojového zariadenia.

4.1.2.3.	Mechanická pevnosť 
Strojové zariadenia, zdvíhacie príslušenstvo a odnímateľné komponenty musia byť schopné odolať namáhaniu, ktorému sú vystavené počas a v prípade potreby aj mimo doby prevádzky, v podmienkach montáže a v prevádzkových podmienkach, stanovených výrobcom a vo všetkých príslušných režimoch, s náležitým zohľadnením, ak je to vhodné, účinkov poveternostných podmienok a síl, ktoré vyvíjajú osoby. Táto požiadavka musí byť splnená aj počas dopravy, montáže a demontáže.
Strojové zariadenia a zdvíhacie príslušenstvo musia byť projektované a konštruované tak, aby zabránili vzniku poruchy, spôsobenej únavou alebo opotrebovaním, pričom sa berie do úvahy určený spôsob ich používania.
Použité materiály sa musia vyberať na základe typov pracovného prostredia, stanovených výrobcom so zvláštnym ohľadom na koróziu, oter, nárazy, krehkosť za studena a starnutie.
Strojové zariadenia a zdvíhacie príslušenstvo musia byť projektované a konštruované tak, aby odolali preťaženiu, ku ktorému dochádza v priebehu statických skúšok, bez trvalej deformácie alebo zrejmého porušenia. Výpočet musí uvažovať s hodnotami statického skúšobného koeficientu, vybranými tak, aby zaručovali primeranú úroveň bezpečnosti: ten koeficient má spravidla nasledujúce hodnoty: 
(a)	ručne ovládané strojové zariadenia a zdvíhacie príslušenstvo:	1,5;
(b)	iné strojové zariadenia:					1,25.	
Strojové zariadenia musia byť projektované a konštruované tak, aby bez poruchy absolvovali dynamické skúšky, vykonané s pomocou maximálneho prevádzkového bremena, násobeného dynamickým skúšobným koeficientom. Hodnota dynamického skúšobného koeficientu sa volí tak, aby zaručovala primeranú úroveň bezpečnosti: koeficient sa spravidla rovná 1,1.
Dynamické skúšky sa musia vyknať na strojových zariadeniach, pripravených na uvedenie do prevádzky v bežných podmienkach používania. Skúšky budú spravidla vykonané pri menovitej  rýchlosti, stanovenej výrobcom. Ak ovládací obvod strojových zariadení umožňuej určitý počet súčasných pohybov (napríklad otáčanie a premiestňovanie bremena), skúšky musia byť vykonané v najmenej priaznivých podmienkach, t.j. spravidla pomocou kombinácie uvedených pohybov.
4.1.2.4.	Kladky, bubny, reťaze alebo laná 
Kladky, bubny a kolesá musia mať priemer primeraný rozmerom lana alebo reťazí, ktoré na ne môžu byť použité.
Bubny a kolesá musia byť projektované, konštruované a inštalované tak, aby sa laná alebo reťaze, ktoré sú pre ne určené, ovíjali okolo nich bez toho, aby spadli.
Na lanách, používaných priamo na zdvíhanie alebo uchopenie bremena, nesmú byť vytvorené žiadne spoje okrem spojov na koncoch (spoje sa tolerujú v úpravách, určených v projekte pravidelných úprav podľa potrieb použitia). Prevádzkový koeficient kompletných lán a ich zakončenia sa volí tak, aby bola zaručená primeraná úroveň bezpečnosti; koeficient sa spravidla rovná 5.
Prevázkový koeficient zdvíhacích reťazí sa volí tak, aby bola zaručená primeraná úroveň bezpečnosti; koeficient sa spravidla rovná 4.
Kvôli overeniu, či bol dosiahnutý primeraný pracovný koeficient, musí výrobca alebo jeho oprávnený zástupca, ustanovený v Spoločenstve, vykonať zodpovedajúce skúšky každého typu reťaze a lana, ktoré sa používajú priamo na zdvíhanie bremien a tiež zakončení lán, alebo si také skúšky musí dať vykonať.
4.1.2.5.	Samostatné zdvíhacie príslušenstvo 
Zdvíhacie príslušenstvo sa musí dimenzovať s primeraným zohľadnením procesov únavy a starnutia pre určitý počet pracovných cyklov zhodných s ich predpokladanou životnosťou, stanovenou v prevádzkových podmienkach pre danú aplikáciu.
Okrem toho:
(a)	prevádzkový koeficient kombinácie oceľové lano/zakončenie lanova sa volí tak, aby zaručil primeranú úroveň bezpečnosti; tento koeficient sa spravidla rovná 5. Na lanách nesmú byť vytvorené žiadne iné spletené spoje ani závesy než na ich koncoch;
(b)	v prípadoch, keď sa používajú reťaze so zváranými článkami, musia byť typu s krátkymi článkami. Prevádzkový koeficient reťazí akéhokoľvek typu sa volí tak, aby zaručil primeranú úroveň bezpečnosti; tento koeficient sa spravidla rovná 4; 
(c)	prevádzkový koeficient textilných lán alebo závesov závisí od materiálu, výrobnej metódy, rozmerov a spôsobu používania. Tento koeficient sa volí tak, aby zaručil zodpovedajúcu úroveň bezpečnosti; spravidla sa rovná 7 za predpokladu, že sa preukáže, že použité materiály sú veľmi dobrej kvality a výrobná metóda je vhodná pre predpokladaný spôsob používania. Keby to tak nebolo, spravidla sa kvôli zaisteniu rovnocennej úrovne bezpečnosti stanoví vyššia hodnota koeficientu;
Na textilných lanách a závesoch sa nesmú vyskytovať žiadne iné uzly, spojenia ani spletené spoje než uzly, prípoje a spoje na koncoch závesu s výnimkou prípadu nekonečného závesu;
(d)	prevádzkový koeficient všetkých oceľových komponentov, vytvárajúcich alebo používaných na závese sa musí voliť tak, aby bola zaručená primeraná úroveň bezpečnosti; tento koeficient sa spravidla rovná 4; 
(e)	maximálna prevádzková nosnosť viacpramenného závesu sa určuje  na základe bezpečnostného koeficientu najslabšieho prameňa, počtu prameňov a redukčného faktora, ktorého hodnota závisí od konfigurácie závesu;
(f)	kvôli overeniu, či bol dosiahnutý primeraný prevádzkový koeficient, musí výrobca alebo jeho oprávnený zástupca, ustanovený v Spoločenstve, vykonať zodpovedajúce skúšky každého typu komponentu, spomínaného v odstavcoch (a). (b), (c) a (d), alebo si také skúšky musí dať vykonať.
4.1.2.6.	Ovládanie pohybov 
Zariadenia pre ovládanie pohybov musia pôsobiť takým spôsobom, aby udržiavali strojové zariadenia, na ktorých sú inštalované, v bezpečnom stave:
(a)	strojové zariadenia sa musia projektovať alebo vybavovať zariadeniami tak, aby bol rozkmit pohybu ich častí stále v rámci stanovených medzných hodnôt. Ak je to vhodné, pred zahájaním činnosti týchto zariadení musí byť vydaná výstraha;
(b)	v prípadoch, keď je možné ovládať niekoľko pevných strojových zariadení alebo strojových zariadení na koľajovom podvozku súčasne na tom istom mieste, pričom existuje nebezpečenstvo kolízií, tieto strojové zariadenia musia byť projektované a konštruované tak, aby umožňovali inštaláciu systémov, ktoré vylučujú toto nebezpečenstvo;
(c)	mechanizmy strojových zariadení musia byť projektované a konštruované tak, aby sa bremená nemohli nebezpečne zosunúť ani  voľne a nečakane spadnúť a to dokonca ani v prípade čiastočného alebo úplného výpadku energie alebo keď obsluha prestane ovládať strojové zariadenie;
(d)	v normálnych prevádzkových podmienkach sa bremeno nesmie dať spúšťať iba s použitím trecej brzdy s výnimkou prípadu strojových zariadení, ktorých funkcia si vyžaduje, aby boli ovládané týmto spôsobom;
(e)	upínacie prostriedky musia byť projektované a konštruované tak, aby zabránili neúmyselnému uvoľneniu bremena.
4.1.2.7.	Manipulácia s bremenami 
Pracovisko vodiča strojových zariadení musí byť umiestnené takým spôsobom, aby zabezpečovalo najširší možný výhľad na dráhy pohyblivých častí a aby sa tak zabránilo možným zrážkam s osobami alebo zariadeniami alebo inými strojmi, ktoré by mohli manévrovať v tom istom čase a pravdepodobne vytvárať nebezpečenstvo.
Strojové zariadenia s vedenými záťažami, pripevnené na jednom mieste, musia byť projektované a konštruované tak, aby zabránili zásahu nechránených osôb bremenom alebo protizávažiami.
4.1.2.8.	Blesk 
Strojové zariadenia, ktoré počas prevádzky potrebujú ochranu proti účinkom blesku, musia byť vybavené systémom zvedenia výsledného elektrického náboja do zeme.

4.2.	Špeciálne požiadavky na strojové zariadenia, ktorých zdrojom energie nie je ľudská sila
4.2.1.	Ovládacie zariadenia
4.2.1.1.	Pracovisko vodiča
Požiadavky, stanovené v kapitole 3.2.1, platia aj pre nepohyblivé strojové zariadenia.
4.2.1.2.	Sedadlo
Požiadavky, stanovené v kapitole 3.2.2 v prvom a druhom odstavci a požiadavky, stanovené v kapitole 3.2.3 platia aj pre nepohyblivé strojové zariadenia.
4.2.1.3.	Ovládacie zariadenia
Zariadenia pre ovládanie pohybov strojových zariadení alebo ich príslušenstva sa musía vrátiť do neutrálnej polohy hneď potom, ako ich obsluha pustí. V prípadoch čiastkových alebo úplných pohybov, pri ktorých neexistuje nebezpečenstvo kolízie bremena alebo strojového zariadenia, však možno spomínané zariadenia nahradiť ovládacími prvkami, dovoľujúcimi automatické zastavenie vo vopred zavolených úrovniach bez toho, aby bolo potrebné držať ovládač typu „drž, ak má pracovať“ (hold-to-run).
4.2.1.4.	Kontrola zaťaženia
Strojové zariadenia s maximálnym prevádzkovým bremenom rovným alebo väčším než 1 000 kilogramov alebo s momentom preklopenia rovným alebo väčším než 40 000 Nm musia byť vybavené zariadeniami, ktoré varujú vodiča a zamedzujú nebezpečným pohybom bremena v prípade:
•	preťaženia strojového zariadenia:
•	buď v dôsledku prekročenia maximálného prevádzkového bremena, alebo  
•	v dôsledku momentov, spôsobených prekročením hmotnosti bremena, 
•	prekročenia momentov, spôsobujúcich preklopenie, v dôsledku zdvíhania bremena.
4.2.2.	Zariadenie, ťahané lanami 
Nosiče lán, traktory alebo traktorové nosiče musia byť držané protizávažiami alebo zariadením, umožňujúcim stálu reguláciu napätia.
4.2.3.	Nebezpečie pre ohrozené osoby. Prístupové prostriedky k pracovisku vodiča a miesta zákroku 
Strojové zariadenia s vedenými bremenami a strojové zariadenia, ktorých nosiče bremena sledujú jasne definovanú dráhu, musia byť vybavené zariadeniami, ktoré zamedzia akémukoľvek riziku pre ohrozené osoby.
Strojové zariadenia, obsluhujúce rôzne výškové úrovne, v ktorých môžu mať obslužní pracovníci prístup k plošine s bremenom, aby bremeno nakladali alebo zaistili, musia byť projektované a konštruované tak, aby zamedzili nekontrolovanému pohybu plošiny s bremenom, najmä v čase nakladania alebo vykladania bremena.
4.2.4.	Spôsobilosť pre daný účel 
Keď sa strojové zariadenia uvedú na trh alebo sa po prvýkrát uvedú do prevádzky, musí výrobca alebo jeho oprávnený zástupca, ustanovený v Spoločenstve, zabezpečiť buď vykonaním vhodných opatrení alebo, tým, že si ich dá vykonať, aby zdvíhacie príslušenstvo a strojové zariadenia, pripravené pre prevádzku - či už poháňané ručne alebo motorom -  bezpečne plnili svoje určené funkcie. Spomínané opatrenia musia zohľadňovať statické aj dynamické hľadiská strojových zariadení.
V prípadoch, keď nie je možné zmontovať strojové zariadenia v objektoch výrobcu, alebo v objektoch jeho oprávneného zástupcu, ustanoveného v Spoločenstve, musia sa prijať vhodné opatrenia v mieste používania. V inom prípade sa môžu opatrenia prijať buď v objektoch výrobcu alebo v mieste používania.
4.3.	Označovanie
4.3.1.	Reťaze a laná
Každý úsek  zdvíhacej reťaze, oceľového lana alebo textilného závesu, ktorý netvorí súčasť konštrukčnej zostavy, musí mať značku, alebo ak to nie je možné, štítok alebo neodstrániteľný krúžok s menom a adresou výrobcu alebo jeho oprávneného zástupcu, ustanoveného v Spoločenstve a s identifikačným odkazom na príslušný certifikát. 
V certifikáte by mali byť uvedené informácie, ktoré požadujú harmonizované normy alebo, keby také neexistovali, najmenej nasledujúce informácie:
•	meno výrobcu alebo jeho oprávneného zástupcu, ustanoveného v Spoločenstve,
•	adresa sídla výrobcu alebo jeho oprávneného zástupcu v Spoločenstve,
•	popis reťaze alebo lana, ktorý obsahuje:
•	jeho menovité rozmery,  
•	jeho konštrukciu, 
•	materiál, z ktorého je vyrobený,
•	akúkoľvek špeciálnu operáciu metalurgického spracovania materiálu, 
•	ak bola reťaz alebo lano skúšané, aká norma bola použitá,
•	maximálnu záťaž, ktorej by lano alebo reťaz mali byť vystavené v priebehu používania (nosnosť). Pre špecifikované aplikácie môže byť uvedený rozsah hodnôt.
4.3.2.	Zdvíhacie príslušenstvo
Na každom zvíhacom príslušenstve musia byť uvedené nasledujúce podrobné údaje: 
•	označenie výrobcu, 
•	označenie materiálu (napr. medzinárodná klasifikácia) v prípadoch, keď sú tieto informácie potrebné kvôli rozmerovej kompatibilite, 
•	vyznačenie maximálnej nosnosti,
•	označenie CE.
V prípade príslušenstva, do ktorého patria také komponenty ako laná alebo oceľové laná, na ktorých je fyzicky nemožné umiestniť označenie, musia byť podrobné údaje, uvedené v prvom odseku, vypísané na štítku alebo nejakým iným spôsobom a bezpečne pripevnené k príslušenstvu.
Podrobné údaje musia byť čitateľné a umiestnené na takom mieste, na ktorom nie je pravdepodobné, že zmiznú v dôsledku strojného obrábania, opotrebovania atď., alebo že ohrozia pevnosť príslušenstva.
4.3.3.	Strojové zariadenia
Okrem minimálnych informácií, uvedených v 1.7.3, musia byť na každom strojovom zariadení čitateľne a nezmazateľne vyznačené informácie, týkajúce sa menovitej nosnosti: 
(i)	v nezakódovanej forme a výrazne vyznačené na zariadeniach, ak ide o strojové zariadenia, ktoré majú iba jednu možnú hodnotu;
(ii)	v prípadoch, keď menovitá nosnosť závisí od konfigurácie strojového zariadenia, musí byť na každom pracovisku vodiča osadená tabuľka nosností, znázorňujúca, podľa možnosti vo forme diagramu alebo tabuľkového usporiadania, hodnoty menovitej nosnosti pre každú konfiguráciu.
Na strojových zariadeniach, vybavených nosičom bremena, ktorý umožňuje osobám prístup k bremenu a ktorý vyvoláva nebezpečenstvo pádu, musí byť jasná a nezmazateľná výstraha, zakazujúca zdvíhanie osôb. Táto výstraha musí byť viditeľná na každom mieste, ku ktorému je možný prístup.
4.4.	Návod na pužívanie
4.4.1.	Zdvíhacie príslušenstvo
Ku každému zdvíhaciemu príslušenstvu alebo ku každej komerčne nedeliteľnej skupine zdvíhacích príslušenstiev musí byť priložený návod na používanie, v ktorom sú uvedené najmenej nasledujúce podrobné údaje:
•	normálne podmienky používania,
•	návod na používanie, zostavenie a údržbu, 
•	obmedzenie používania (najmä pre príslušenstvo, ktoré nemôže splniť požiadavky zo 4.1.2.6.(e)).
4.4.2.	Strojové zariadenia
Okrem informácií, uvedených v kapitole 1.7.4, musí návod na používanie obsahovať nasledujúce informácie: 
(a)	technické charakteristiky strojového zariadenia a najmä: 
•	v prípade potreby kópiu tabuľky nosností, popísanej v kapitole 4.3.3.(ii)); 
•	reakcie v miestach podpier a ukotvenia a charakteristiky vedení; 
•	v prípade potreby definíciu a prostriedky inštalácie protizávažia;
(b)	obsah prevádzkového denníka, ak sa nedodáva spolu so strojovými zariadeniami;
(c)	pokyny pre prevádzku, najmä pre kompenzáciu chýbajúceho výhľadu obsluhy na bremeno;
(d)	potrebné pokyny pre výkon skúšok, ktoré sa robia pred prvým uvedením do prevádzky tých strojových zariadení, ktoré sa nemontujú v objektoch výrobcu v podobe, v akej sa majú používať.
5.	ZÁKLADNÉ požiadavky na ochranu zdravia a zaistenie bezpečnosti 	pre strojOVÉ ZARIADENIA, určené na práce pod zemou
Strojové zariadenia, určené pre prácu pod zemou, musia byť projektované a konštruované tak, aby spĺňali nižšie uvedené požiadavky.
5.1.	Ohrozenie, spôsobené nestabilitou
Mechanizované posuvné výstuhy nadložia musia byť projektované a konštruované tak, aby pri pohybe udržiavali daný smer  a aby sa nešmýkali predtým než budú zaťažené, počas zaťaženia a po odstránení záťaže. Musia byť vybavené kotvami pre vrchné dosky jednotlivých hydraulických vzpier.
5.2.	Pohyb
Mechanizované posuvné výstuhy nadložia musia umožňovať voľný pohyb osôb.
5.3.	Osvetlenie
Požiadavky, stanovené v treťom odseku kapitoly 1.1.4, neplatia. 
5.4.	Ovládacie zariadenia
Ovládače akcelerátora a brzdy, ovládajúce pohyb strojových zariadení po koľajniciach, musia byť ručné. Ovládač typu „mŕtvy muž“ však možno ovládať nohou.
Ovládače posuvných výstuží nadložia musia byť projektované a rozmiestnené tak, aby boli pracovníci obsluhy počas operácií premiestňovania chránení v podopretom mieste. Ovládače musia byť chránené proti akémukoľvek náhodnému uvoľneniu.

5.5.	Zastavovanie
Samohybné strojové zariadenia, pohybujúce sa po koľajniciach, určené pre používanie pri prácach pod zemou, musia byť vybavené ovládačom typu „mŕtvy muž“, pôsobiacim na obvod, riadiaci pohyb strojov. 
5.6.	Požiar
Druhá odrážka v kapitole 3.5.2 je záväzná pre strojové zariadenia s vysoko horľavými časťami.
Brzdový systém strojových zariadení, určených pre používanie pri prácach pod zemou, musí byť projektovaný a konštruovaný tak, aby nevytváral iskry ani nezapríčinil požiar.
Strojové zariadenia s tepelným motorom, určené pre používanie pri prácach pod zemou, musia byť vybavené iba motormi s vnútorným spaľovaním, ktoré využívajú palivo s nízkym tlakom nasýtených pár a v ktorých je vylúčený vznik akejkoľvek iskry elektrického pôvodu.
5.7.	Emisie prachu, plynov atď.
Výfukové plyny z motorov s vnútorným spaľovaním nesmú byť vypúšťané nahor. 
6.	ZÁKLADNÉ požiadavky na ochranu zdravia a zaistenie bezpečnosti 	kompenzáciou určitých DRUHov NEBEZPEČIA, SPSOBENých 	zdvíhaním alebo premiestňovaním osb
Strojové zaradenia, predstavujúce ohrozenie, spôsobené zdvíhaním alebo premiestňovaním osôb, musia byť projektované a konštruované tak, aby zodpovedali nižšie určeným požiadavkám.
6.1.	Všeobecne
6.1.1.	Definícia
Pre účely tejto kapitoly pojem ‘kabína’ znamená zariadenie, prepravujúce osoby, ktoré treba zdvíhať, spúšťať alebo premiestňovať.
6.1.2.	Mechanická pevnosť
Prevádzkové koeficienty, definované v Kapitole 4, nie sú postačujúce pre strojové zariadenia, určené pre zdvíhanie, alebo premiestňovanie osôb a ich hodnoty sa spravidla musia zdvojnásobiť. Podlaha kabíny musí byť projektovaná a konštruovaná tak, aby poskytovala priestor a pevnosť, zodpovedajúcu maximálnemu počtu osôb a maximálnej prevádzkovej záťaži, stanovenej výrobcom.
6.1.3.	Kontrola zaťažovania tých typov zariadení, ktoré sú poháňané inou energiou než ľudskou silou
Požiadavky z kapitoly 4.2.1.4 platia bez ohľadu na hodnotu maximálnej nosnosti. Táto požiadavka neplatí pre strojové zariadenia, u ktorých výrobca môže preukázať, že neexistuje nebezpečenstvo preťaženia a/alebo prevrátenia.

6.2.	Ovládače
6.2.1.		V prípadoch, keď bezpečnostné požiadavky nepredpisujú  iné riešenia: 
Kabína musí byť zásadne projektovaná a konštruovaná tak, aby osoby vovnútri mali ovládače pre ovládanie pohybov nahor a nadol a ak je to vhodné, pre ovládanie pohybu kabíny vo vodorovnom smere vzhľadom na strojové zariadenia.
Účinky týchto ovládačov musia mať prednosť pred ostatnými zariadeniami, riadiacimi ten istý pohyb, s výnimkou zariadení pre núdzové zastavenie. 
Ovládače týchto pohybov musia byť typu „udržiavaný príkaz“ s výnimkou prípadu strojových zariadení, obsluhujúcich rôzne úrovne.
6.2.2.		Ak sa strojové zariadenia pre zdvíhanie alebo premiestňovanie osôb môžu pohybovať v pozícii, keď je kabína v inej než základnej polohe, musia byť projektované a konštruované tak, aby osoba alebo osoby v kabíne mali prostriedky pre zabránenie nebezpečenstvu, spôsobenému pohybom strojových zariadení.  
6.2.3.		Strojové zariadenia pre zdvíhanie alebo premiestňovanie osôb musia byť projektované, konštruované alebo vybavené tak, aby nadmerná rýchlosť kabíny nezapríčinila nebezpečie. 
6.3.	Nebezpečie pádu osôb z kabíny
6.3.1.		Ak opatrenia, spomínané v 1.1.15, nie sú dostatočné, musia byť kabíny vybavené dostatočným počtom kotviacich bodov vzhľadom na počet osôb, ktoré sa nachádzajú v kabíne a dostatočne pevných na to, aby sa k nim dal pripojiť osobný ochranný výstroj proti nebezpečenstvu pádu.
6.3.2.		Akékoľvek poklopy v podlahách alebo stropoch alebo bočné dvere sa musia otvárať do toho smeru, v ktorom je odstránené akékoľvek nebezpečenstvo pádu, ak sa neočakávane otvoria.
6.3.3.		Strojové zariadenia pre zdvíhanie alebo premiestňovanie musia byť projektované a konštruované tak, aby sa podlaha kabíny nenakláňala do takej miery, že by vznikalo nebezpečenstvo pádu osôb, ktoré sa na nej nachádzajú a to aj počas pohybu kabíny.  
Podlaha nosiča musí mať protišmykový povrch.
6.4.	Nebezpečenstvo pádu alebo prevrátenia kabíny
6.4.1.		Strojové zariadenia pre zdvíhanie alebo premiestňovanie osôb musia byť projektované a konštruované tak, aby sa zabránilo pádu alebo prevráteniu kabíny.   
6.4.2.		Zrýchlenie a brzdenie kabíny alebo nosného prostriedku, riadené obsluhou alebo spúšťané bezpečnostným zariadením a v podmienkach maximálneho zaťaženia a rýchlosti, určených výrobcom, nesmie spôsobiť žiadne nebezpečenstvo pre ohrozené osoby.
6.5.	Označovanie
		Ak je to potrebné pre zaistenie bezpečnosti, na kabíne musia byť vyznačené príslušné dôležité informácie. 	N	1	Prí-loha 1	Podrobnosti o ZÁKLADNÝCH požiadavkách
Na účely tejto prílohy „strojové zariadenie“ znamená „strojové zariadenie“ alebo „bezpečnostnú časť“
Všeobecné požiadavky
1.	Podrobnosti o základných požiadavkách sa uplatnia len vtedy, ak sa pri danom strojovom zariadení alebo bezpečnostnej časti (ďalej len „strojové zariadenie“) objaví príslušné ohrozenie za podmienok používania predpokladaných výrobcom. V každom prípade základné požiadavky 1.1.2, 1.7.4 a 1.7.5 platia pre všetky strojové zariadenia.

2.	Základné požiadavky podľa tohto nariadenia sú záväzné. Za súčasného technického stavu nemusí byť vždy možné splnenie vytýčených cieľov. V takom prípade sa musí navrhnúť a vyrobiť strojové zariadenie tak, aby sa k týmto cieľom čo najviac priblížilo.

3.	Základné požiadavky sú usporiadané podľa nebezpečenstiev a ohrození, ktorých sa týkajú. Výrobca analyzuje riziko s cieľom identifikovať všetky zdroje ohrozenia prichádzajúce do úvahy na jeho strojovom zariadení; pri návrhu a výrobe strojového zariadenia berie do úvahy výsledok tejto analýzy.

Hygienické a bezpečnostné požiadavky na konštrukciu a výrobu strojových zariadení a bezpečnostných dielcov (uzlov, súčiastok)
Všeobecné požiadavky
Definície

a)	nebezpečný priestor: akýkoľvek priestor vnútri alebo mimo stroja, v ktorom je osoba vystavená úrazu alebo poškodeniu zdravia – ohrozená osoba, osoba vystavená ohrozeniu

b)	ohrozená osoba: každá osoba, ktorá sa celkom alebo čiastočne nachádza v nebezpečnom priestore,

c)	obsluha: osoba alebo osoby, ktoré sú poverené inštaláciou, obsluhou, nastavovaním, údržbou, čistením, opravou alebo prepravou strojového zariadenia.

Zásady integrovania bezpečnosti

a)	Strojové zariadenie musí byť skonštruované tak, aby jeho prevádzka, nastavovanie a údržba pri používaní za predpokladaných podmienok nespôsobili ohrozenie osôb. Cieľom prijatých opatrení musí byť vylúčenie rizika akéhokoľvek úrazu počas predpokladanej životnosti strojového zariadenia vrátane montáže a demontáže, a to aj v prípadoch nezvyčajných, ale predvídateľných situácií.

b)	Pri výbere najvhodnejších riešení výrobca dodržiava nasledujúce zásady v danom poradí:
1.	odstráni alebo zmenší riziko (integrovaním koncepcie bezpečnosti do vývoja a výroby strojového zariadenia),

2.	vykoná potrebné ochranné opatrenia proti nebezpečenstvám, ktoré nemožno odstrániť,

3.	informuje používateľa o zostatkovom riziku vyplývajúcom zo zlyhania vykonaných bezpečnostných opatrení; určí prípadnú potrebu špeciálneho vyškolenia a používania osobných ochranných pracovných prostriedkov.

c)	Pri vývoji a výrobe strojového zariadenia, ako aj pri spracúvaní návodov výrobca predvída nielen bežné použitie stroja, ale aj také použitie, ktoré možno po zvážení očakávať; strojové zariadenie treba navrhnúť tak, aby sa predišlo nezvyčajnému použitiu, ak by spôsobilo vznik ohrozenia, prípadne je potrebné v návode na používanie osobitne poukázať na nesprávne použitie známe zo skúsenosti.

d)	Pri používaní za predpokladaných podmienok sa musí nepohodlie, únava a psychické zaťaženie (stres) obsluhy redukovať na najmenšiu možnú mieru uplatnením ergonomických zásad.

e)	Pri navrhovaní a výrobe strojového zariadenia výrobca berie do úvahy obmedzenia, ktoré obsluhe vzniknú pri nevyhnutnom alebo predpokladanom používaní osobných ochranných pracovných prostriedkov (napr. rukavíc, obuvi).

f)	Strojové zariadenie sa musí dodávať so všetkým podstatným osobitným vybavením a príslušenstvom, aby sa nastavenie, údržba a prevádzka mohli vykonať bez rizika. 

Materiály a výrobky

Materiály použité na výrobu strojového zariadenia alebo látky, materiály a produkty použité a vytvorené počas prevádzky nesmú ohrozovať bezpečnosť ani zdravie ohrozených osôb. Najmä tam, kde sa používajú tekutiny, musí sa strojové zariadenie navrhnúť a vyrobiť tak, aby nemohla nastať nebezpečná situácia pri ich plnení, používaní, regenerácii alebo vypúšťaní.

Osvetlenie
Výrobca vybaví stroj osvetlením zodpovedajúcim pracovným operáciám, ak by absencia takéhoto osvetlenia napriek miestnemu osvetleniu bežnej intenzity mohla zapríčiniť ohrozenie. Výrobca zabezpečí, aby ním dodávané osvetlenie nespôsobovalo nežiaduce tienenie ani oslnenie alebo nebezpečný stroboskopický efekt. Vnútorné časti zariadenia vyžadujúce častú kontrolu, ako aj miesta (časti) určené na nastavovanie a údržbu musia byť vybavené vhodným osvetlením.

Konštrukčné riešenie strojového zariadenia z hľadiska prepravy a manipulácie

a)	Strojové zariadenie, prípadne každá z jeho častí musia byť
1.	bezpečne manipulovateľné,
2.	balené alebo navrhnuté tak, aby ich bolo možné bez poškodenia a nebezpečenstva skladovať (napr. musia mať dostatočnú stabilitu, špeciálne podpery a pod.).

b)	Ak hmotnosť, rozmery alebo tvar strojového zariadenia alebo jeho časti neumožňujú ručnú manipuláciu, musí byť strojové zariadenie alebo každá z jeho častí
1.	vybavená príslušenstvom, ktoré umožní použiť zdvíhacie zariadenie,
2.	skonštruovaná tak, aby mohla byť takýmto príslušenstvom vybavená (napr. mať diery so závitom),
3.	mať taký tvar, že ich možno ľahko uchopiť bežnými zdvíhacími zariadeniami.

c)	Strojové zariadenie, prípadne jeho časti, ktoré sa majú ručne premiestňovať, musia byť
1.	ľahko premiestniteľné, alebo
2.	vybavené pomôckami na zdvíhanie (napr. Rukoväťou a pod.) na bezpečné premiestnenie.
Osobitné opatrenia je potrebné dodržať pri manipulácii s nástrojmi a/alebo s časťami strojov a to aj v prípade, ak majú nízke hmotnosti, ktoré môžu byť nebezpečné (tvar, materiál, atď.).

Ovládacie zariadenia

Bezpečnosť a spoľahlivosť ovládacích systémov

Ovládacie systémy sa musia navrhnúť a vyrobiť tak, aby boli bezpečné a spoľahlivé, a zabránili tak vzniku nebezpečných situácií. Musia sa navrhnúť a vyrobiť predovšetkým tak, aby

a)	vydržali očakávané prevádzkové nároky a odolávali vonkajším vplyvom,

b)	poruchy v logike neviedli k nebezpečným situáciám.

Ovládače
Ovládače musia byť
a)	zreteľne viditeľné a identifikovateľné, prípadne príslušne označené,
b)	umiestnené tak, aby umožňovali zaručené, bezchybné, rýchle a jednoznačné ovládanie,

c)	skonštruované tak, aby pohyb ovládača bol v zhode s jeho účinkom,

d)	umiestnené mimo nebezpečného priestoru s výnimkou niektorých ovládačov pre prípady, keď je to nevyhnutné, ako je ovládač núdzového zastavenia alebo ovládače na paneloch na programovanie robotov,
e)	umiestnené tak, aby ich ovládanie nevyvolávalo prídavné ohrozenie,
f)	skonštruované alebo chránené (zakryté) tak, aby požadovaný účinok spojený so vznikom ohrozenia nemohol vzniknúť bez zámerného úkonu,
g)	vyrobené tak, aby vydržali predpokladané namáhania; platí to najmä pre ovládače núdzového zastavenia, ktoré sa môžu mimoriadne namáhať.

Ak je ovládač navrhnutý a vyrobený na viaceré rôzne funkcie, t. j. jeho funkcia je viacúčelová (napr. klávesnica a pod.), musí byť príslušná ovládacia funkcia zrozumiteľne vyznačená, prípadne aj predmetom potvrdenia. Ovládače musia byť skonštruované tak, aby uplatnením ergonomických zásad bolo ich umiestnenie, pohyb a odpor voči ovládaniu v súlade s činnosťou, ktorá má byť vykonaná. Do úvahy sa musí vziať aj obmedzenie spôsobené nevyhnutným alebo predpokladaným používaním osobných ochranných pracovných prostriedkov (ako je obuv, rukavice a pod.). Strojové zariadenie musí byť vybavené ukazovateľmi, požadovanými pre bezpečné fungovanie (stupnicami, signalizačnými zariadeniami, a pod.) a ktoré musia byť viditeľné pre obsluhu z jej pracovného miesta. Z hlavného pracovného miesta má obsluha možnosť presvedčiť sa, že v nebezpečnom priestore sa nenachádzajú žiadne osoby. Ak to nie je možné, ovládací systém sa musí navrhnúť a vyrobiť tak, aby kedykoľvek, keď sa má zariadenie spustiť, bol vydaný akustický alebo vizuálny výstražný signál. Ohrozená osoba musí mať čas a možnosť, aby okamžitým zásahom zabránila uvedeniu stroja do chodu.

Uvedenie do chodu 
Strojové zariadenie sa môže uviesť do chodu len zámerným pôsobením na ovládač určeným na tento cieľ. Rovnaká požiadavka platí pri

a)	opätovnom spúšťaní strojového zariadenia po jeho zastavení z akejkoľvek príčiny,

b)	určitej výraznej zmene v prevádzkových podmienkach (napr. pri rýchlosti, tlaku) s výnimkou takého uvedenia do chodu alebo zmeny v prevádzkových podmienkach, ktoré nevytvárajú ohrozenie pre obsluhu.

Táto požiadavka neplatí pre opätovné spúšťanie strojového zariadenia alebo pre zmenu v prevádzkových podmienkach, ktoré vyplývajú z bežného sledu operácií automatizovaného cyklu. Ak je strojové zariadenie vybavené viacerými ovládačmi na uvádzanie do chodu, a z toho dôvodu môže nastať vzájomné ohrozenie obsluhy, ktorí obsluhujú tieto rôzne ovládače, na vylúčenie takejto situácie sa musí strojové zariadenie vybaviť doplnkovým zariadením (napr. blokovacím zariadením alebo prepínačom dovoľujúcim v jednom okamihu ovládať len jednu časť spúšťacieho mechanizmu). Pre automatizované strojové zariadenie pracujúce v automatickom režime musí existovať možnosť ľahkého uvedenia do chodu po vypnutí, ak boli splnené bezpečnostné podmienky.

Zariadenie na zastavenie chodu, vypínacie zariadenie
Bežné zastavenie
Každé strojové zariadenie musí byť vybavené ovládačom na jeho spoľahlivé zastavenie. Každé pracovné miesto musí byť vybavené ovládačom na zastavenie určitých alebo všetkých pohybujúcich sa častí strojového zariadenia v závislosti od druhu ohrozenia tak, aby bolo strojové zariadenie bezpečné. Povel na zastavenie strojového zariadenia musí byť nadradený povelom na uvedenie do chodu. Po zastavení strojového zariadenia alebo jeho nebezpečných častí sa musí prerušiť prívod energie do príslušného pohonného zariadenia.
Núdzové zastavenie
a)	Každé strojové zariadenie musí byť vybavené jedným alebo viacerými zariadeniami núdzového zastavenia. Umožnia zabrániť bezprostredne hroziacim nebezpečným situáciám alebo ich vzniku. Neplatí to pre
1.	strojové zariadenia, v ktorých by zariadenie núdzového zastavenia nezmenšovalo nebezpečenstvo, pretože by buď neskrátilo čas vzhľadom na bežné zastavenie, alebo by neumožnilo vykonať potrebné osobitné opatrenia proti hroziacemu nebezpečenstvu,
2.	ručné prenosné, prípadne ručne vedené stroje.
b)	Toto ovládacie zariadenie musí
1.	mať zreteľne identifikovateľné, dobre viditeľné a ľahko prístupné ovládače,
2.	zastaviť nebezpečný proces čo najrýchlejšie, pričom nesmie spôsobiť prídavné ohrozenie,
3.	ak je to potrebné, spustiť alebo zabrániť spusteniu určitých bezpečnostných pohybov.

Keby sa aktívna funkcia zariadenia núdzového zastavenia po uvolnení ovládača mala skončiť, musí byť príkaz na zastavenie strojového zariadenia poistený zablokovaním zariadenia núdzového zastavenia až po jeho vypnutie z aktívnej funkcie príslušným predpísaným úkonom. Toto zablokovanie nesmie byť možné, ak nebol uvoľnený ovládač núdzového zastavenia. Vypnutie nesmie uviesť strojové zariadenie znovu do chodu, iba to musí umožniť.

Vzájomne prepojené zariadenia (komplexy, linky)
V prípade, že sú strojové zariadenia alebo ich časti navrhnuté na vzájomnú súčinnosť, výrobca navrhne a vyrobí strojové zariadenie tak, aby ovládacie zariadenie určené na zastavenie vrátane núdzového zastavenia mohlo zastaviť nielen samo strojové zariadenie, ale aj všetky zariadenia napojené pred ním a za ním, ak by ich ďalšia prevádzka mohla predstavovať nebezpečenstvo.

Volič prevádzkového režimu
Zvolený režim ovládania musí byť nadradený všetkým ostatným ovládacím režimom s výnimkou núdzového zastavenia. Ak sa strojové zariadenie navrhlo a vyrobilo tak, že sú možné viaceré ovládacie alebo prevádzkové režimy s rozličným stupňom bezpečnosti (napr. pri nastavovaní, údržbe, kontrole a pod.), musí byť vybavené voličom režimu prevádzky (prepínačom) blokovateľným v každej polohe. Každá poloha prepínača smie zodpovedať iba jednému ovládaciemu alebo prevádzkovému režimu.

 Prepínač môže nahradiť iný selekčný prostriedok, ktorý umožní vykonať určité funkcie strojového zariadenia len určitým kategóriám obslužného personálu (napr. vstupné kódy pre určité numericky riadené funkcie a pod.). Ak je pri určitých operáciách potrebná prevádzka strojového zariadenia s neúčinným ochranným zariadením, volič prevádzkového režimu musí súčasne uskutočniť:

a)	zablokovanie automatického ovládacieho/riadiaceho režimu,

b)	umožnenie pohybu len vtedy, ak sa bude ovládač nepretržite ovládať,

c)	umožnenie nebezpečných pohybov častí len za prísnejších bezpečnostných podmienok (napr. znížená rýchlosť, znížený výkon, krokovanie prevádzky alebo iné vhodné opatrenia), čím sa vylúči ohrozenie v dôsledku nadväznosti ovládacích povelov,

d)	zablokovanie pohybov strojového zariadenia, ktoré by mohli vzniknúť z priameho alebo nepriameho pôsobenia na vnútorné snímače stroja a vyvolať ohrozenie.
Z miesta ovládania prepínača režimu sa musia dať ovládať príslušné prevádzkové časti strojového zariadenia.
Prerušenie dodávky energie
Prerušenie, obnova napájania po prerušení alebo iné zmeny dodávky energie do strojového zariadenia nesmú viesť k vzniku nebezpečných situácií. Treba vylúčiť predovšetkým

a)	neočakávané (neúmyselné) uvedenie do chodu,

b)	nevykonanie už vydaného povelu na zastavenie,

c)	vypadnutie alebo vyhodenie niektorej pohyblivej časti strojového zariadenia alebo obrobku upnutého v strojovom zariadení,

d)	zabránenie automatickému alebo ručnému zastaveniu pohybujúcich sa častí akéhokoľvek druhu,
e)	výpadok ochranných zariadení.

Porucha ovládacieho obvodu
Chyba v logike ovládacieho obvodu, porucha alebo poškodenie ovládacieho obvodu nesmie viesť k nebezpečným situáciám.

Treba vylúčiť predovšetkým
a)	neočakávané (neúmyselné) uvedenie do chodu,

b)	nevykonanie už vydaného povelu na zastavenie,

c)	vypadnutie alebo vyhodenie niektorej pohyblivej časti strojového zariadenia alebo obrobku upnutého v strojovom zariadení,

d)	zabránenie automatickému alebo ručnému zastaveniu pohybujúcich sa častí akéhokoľvek druhu,

e)	výpadok ochranných zariadení.

Softvér
Softvér na dialóg medzi obsluhou a riadiacim alebo kontrolným systémom strojového zariadenia musí vyhovovať používateľovi.

Ochranné opatrenia proti mechanickému ohrozeniu
Stabilita
Strojové zariadenie, jeho časti a príslušenstvo sa musia navrhnúť a vyrobiť tak, aby boli dostatočne stabilné za predpokladaných prevádzkových podmienok (príp. s prihliadnutím na klimatické podmienky) a aby sa mohli používať bez nebezpečenstva neočakávaného prevrhnutia, spadnutia alebo posunutia. Ak sa vzhľadom na tvar strojového zariadenia alebo na stanovenú inštaláciu nedá zabezpečiť jeho dostatočná stabilita, musia sa k nemu pripojiť prostriedky na zakotvenie. V návode na používanie sa to musí uviesť.

Riziko zničenia počas prevádzky
Rôzne časti strojového zariadenia, ako aj jeho spájacích častí musia vydržať zaťaženie, ktorému sú vystavené počas určeného používania. Použité materiály musia vzhľadom na určené použitie vykazovať primeranú a dostatočnú odolnosť, najmä čo sa týka únavy, starnutia, korózie a opotrebovania. Výrobca v návode na používanie uvedie druh a interval kontrolných a údržbárskych prác dôležitých pre bezpečnosť. Prípadne treba poukázať na časti náchylné na opotrebovanie a na kritériá ich výmeny. Ak napriek vykonaným preventívnym opatreniam existuje nebezpečenstvo prasknutia alebo roztrhnutia (napr. v prípade brúsnych kotúčov), musia sa príslušné pohyblivé časti namontovať a umiestniť tak, aby sa pri roztrhnutí ich úlomky zachytili. Neohybné alebo pružné potrubia, ktoré vedú najmä tekutiny s vysokým tlakom, musia vydržať predpokladané vnútorné i vonkajšie zaťaženia. Musia byť dobre pripevnené a/alebo chránené pred akýmkoľvek agresívnym vonkajším pôsobením. Treba vykonať také opatrenia, aby v prípade porušenia potrubia nemohlo nastať ohrozenie (neočakávané pohyby nebezpečných častí, vystreknutie vysokotlakového média a pod.).

 Pri automatickom podávaní obrobku k nástroju sa musia splniť nasledujúce podmienky, aby sa vylúčilo riziko ohrozenia osôb (napr. zo zlomeného, prasknutého nástroja):
a)	pri dotyku nástroja s obrobkom musí mať nástroj už dosiahnuté svoje bežné pracovné podmienky,

b)	ak sa nástroj zámerne alebo náhodne uvedie do pohybu a/alebo zastaví, musia byť pohyby obrobku a nástroja synchrónne.

Ohrozenie padajúcimi alebo vymrštenými predmetmi
Musia sa vykonať preventívne opatrenia na zabránenie ohrozenia padajúcimi alebo odletujúcimi predmetmi (napr. obrobkami, nástrojmi, odrezkami, úlomkami, odpadom).

Ohrozenie povrchom, hranami a rohmi
Prístupné časti strojového zariadenia nesmú mať, ak to ich funkcia umožňuje, žiadne ostré hrany, ostré rohy ani drsné povrchy, ktoré by mohli spôsobiť zranenie.

Ohrozenie pri stavebnicových viacúčelových strojových zariadeniach
Ak môže strojové zariadenie vykonávať viaceré rozličné operácie s ručnou výmenou príslušných častí medzi každou operáciou (stavebnicové strojové zariadenie), musí sa navrhnúť a vyrobiť tak, aby každú časť bolo možné použiť aj samostatne, pričom ostatné časti nevytvárajú ohrozenie alebo prekážku pre osoby v pracovnom priestore. Na to musí byť možné každú časť, ktorá nie je vybavená krytom, samostatne uviesť do chodu a zastaviť.

Ohrozenie v dôsledku zmeny otáčok nástroja
Ak je strojové zariadenie navrhnuté tak, aby vykonávalo pracovné operácie za rôznych podmienok (napr. vzhľadom na rýchlosť a dodávku energie), musí sa navrhnúť a vyrobiť tak, aby sa tieto podmienky mohli bezpečne a spoľahlivo voliť a nastavovať.

Predchádzanie ohrozeniu pohyblivými časťami
Pohyblivé časti strojového zariadenia sa musia navrhnúť, vyrobiť a umiestniť tak, aby sa zabránilo vzniku ohrozenia. Ak to nie je možné, musí sa strojové zariadenie vybaviť krytmi alebo ochrannými zariadeniami tak, aby sa vylúčilo akékoľvek nebezpečenstvo kontaktu (dotyku), ktorý by mohol spôsobiť úraz. Musia sa vykonať všetky nevyhnutné opatrenia na zabránenie náhodného zablokovania pohybujúcich sa pracovných častí. Ak napriek vykonaným opatreniam môže nastať zablokovanie, výrobca dodá zodpovedajúce osobitné ochranné zariadenie alebo náradie, návod s pokynmi, prípadne aj pokyn priamo na stroji, aby sa zablokovanie mohlo bezpečne uvoľniť.

Výber ochranných zariadení pred ohrozením pohyblivými časťami
Kryty alebo ochranné zariadenia používané na ochranu pred ohrozením pohyblivými časťami sa musia zvoliť podľa príslušného druhu ohrozenia. Pri výbere treba brať do úvahy tieto pokyny:

a)	Pohyblivé časti pohonov (prevodov)
Na ochranu osôb pred ohrozením pohybujúcimi sa časťami pohonov, prevodov (ako napr. hnacie remenice, pásy, ozubené kolesá, ozubené tyče, hriadele) sa musia použiť

1.	pevné (stabilne pripevnené) ochranné kryty vyhovujúce požiadavkám v bodoch 1.4.1 a 1.4.2.1,
2.	pohyblivé ochranné kryty vyhovujúce požiadavkám v bodoch 1.4.1 a 1.4.2.2 písm. a)
Pohyblivé kryty sa majú používať tam, kde sa predpokladá častý prístup.
b)	Pracovné pohyblivé časti (v pracovnom priestore)
Na ochranu osôb pred ohrozením pohybujúcimi sa pracovnými časťami alebo časťami v pracovnom priestore (ako sú rezné nástroje, šmýkadlá lisov, valce, obrábané súčiastky a pod.) sa musia použiť nasledujúce ochranné zariadenia:

1.	všade tam, kde je to možné – pevné ochranné kryty vyhovujúce požiadavkám v bodoch 1.4.1 a 1.4.2.1,
2.	v ostatných prípadoch pohyblivé ochranné kryty vyhovujúce požiadavkám v bodoch 1.4.1 a 1.4.2.2 písm. b) alebo iné ochranné zariadenia , ako sú ochranné vypínacie zariadenia (napr. svetelné závory a clony, nášľapové mostíky), zariadenia s viazanou prítomnosťou obsluhy na určité miesto (napr. dvojručné ovládacie zariadenie) alebo automaticky odťahujúce ochranné zariadenie vyhovujúce v bodoch 1.4.1. a 1.4.3
c)	Ak však určité pohyblivé pracovné časti nemôžu byť počas prevádzky pri pracovných operáciách vyžadujúcich siahanie obsluhy do pracovného priestoru celkom alebo čiastočne neprístupné, musia byť takéto časti, ak je to technicky možné, vybavené
1.	pevnými ochrannými krytmi vyhovujúcimi požiadavkám v bodoch 1.4.1 a 1.4.2.1 tak, že dosiahnutie tých pohyblivých častí, ktoré sa bezprostredne nezúčastňujú na pracovnej operácii, nie je možné,
2.	nastaviteľnými ochrannými krytmi vyhovujúcimi požiadavkám v bodoch 1.4.1 a 1.4.2.3 a obmedzujúcimi prístup k tým pohyblivým častiam, ktoré bezprostredne vykonávajú pracovnú operáciu.
Požiadavky na ochranné kryty a ochranné zariadenia
Všeobecné požiadavky
Kryty a ochranné zariadenia

a)	musia mať pevnú konštrukciu,
b)	nesmú spôsobovať žiadne prídavné ohrozenie,
c)	nesmú sa dať jednoduchým spôsobom obísť alebo vyradiť z ochrannej funkcie,

d)	musia byť umiestnené v dostatočnej vzdialenosti od nebezpečného priestoru,

e)	nesmú obmedzovať pozorovanie pracovného cyklu viac, ako je to nevyhnutné,

f)	musia umožňovať prístup nevyhnutný na upínanie a/alebo uvoľňovanie nástrojov, alebo na údržbu bez demontáže ochranných zariadení, pričom tento prístup musí byť obmedzený len na priestor nevyhnutný na danú prácu.

Osobitné požiadavky na ochranné kryty

Pevné ochranné kryty
Pevné ochranné kryty musia spoľahlivo držať na svojom mieste. Musia byť pripevnené tak, že ich možno otvoriť (demontovať) len pomocou náradia. Ak je to možné, nemajú zostávať v ochrannej polohe bez súčiastok na pripevnenie.

Pohyblivé ochranné kryty
1.	Pohyblivé ochranné kryty typu A musia
a)	zostať pripevnené na stroji aj v otvorenej polohe, ak je to možné,
b)	byť spojené s blokovacím zariadením, ktoré nedovolí uviesť pohyblivé časti do chodu, ak sú tieto časti prístupné, a zastaví ich, keď ochranný kryt nebude v uzavretej polohe.

2.	Pohyblivé ochranné kryty typu B musia byť navrhnuté a začlenené do ovládacieho systému tak, aby

a)	pohyblivé časti nebolo možné uviesť do chodu, ak sú v dosahu obsluhy,

b)	nemohol nastať dotyk osôb s pohybujúcimi sa časťami počas ich chodu,

c)	ich nastavenie bolo možné len zámernou manipuláciou, napríklad náradím, kľúčom a pod.,

d)	chyba alebo porucha jednej z ich častí zabránila uvedeniu do chodu alebo zastavila pohybujúce sa časti,

e)	bola zabezpečená ochrana pred odletujúcimi časťami vhodným zachytávajúcim prostriedkom.

Nastaviteľné ochranné kryty s obmedzením prístupu

Nastaviteľné ochranné kryty obmedzujúce prístup k tým pohybujúcim sa častiam, ktoré sú bezprostredne nevyhnutné na prácu, musia
a)	byť nastaviteľné ručne alebo automaticky podľa druhu práce,
b)	byť nastaviteľné ľahko a bez použitia nástrojov,
c)	čo najväčšmi znižovať nebezpečenstvo vymrštenia/odletu.

Osobitné požiadavky na ochranné zariadenia

Ochranné zariadenia sa musia navrhnúť a začleniť do ovládacieho systému tak, aby

a)	pohyblivé časti nebolo možné uviesť do chodu, kým sú v dosahu obsluhy,
b)	pohybujúce sa časti boli počas prevádzky neprístupné osobám nachádzajúcim sa v ich blízkosti,

c)	mohli byť nastavené len zámernou manipuláciou, napríklad nástrojom, kľúčom a pod.,

d)	chyba alebo porucha jednej z častí zabránila uvedeniu pohybujúcich sa častí do chodu alebo aby ich zastavila.
Ochranné opatrenia pred ostatnými ohrozeniami
Napájanie elektrickou energiou
Strojové zariadenie pripojené na zdroj elektrickej energie sa musí navrhnúť, vyrobiť a vybaviť tak, aby sa zabránilo, alebo aby sa mohlo zabrániť akémukoľvek ohrozeniu elektrickou energiou. Ak stroje podliehajú osobitným právnym predpisom týkajúcim sa elektrického zariadenia určeného na použitie v rámci určitého rozmedzia napätia, treba uplatniť tieto predpisy.

Statická elektrina
Strojové zariadenie sa musí navrhnúť a vyrobiť tak, aby sa zabránilo vytváraniu nebezpečného potenciálu elektrostatických nábojov alebo aby sa obmedzil ich vznik a/alebo musí byť vybavené systémom na ich odvedenie.

Prívod inej ako elektrickej energie
Ak je strojové zariadenie pripojené na iný zdroj energie (napr. hydraulickej, pneumatickej alebo tepelnej), musí sa navrhnúť, vyrobiť a vybaviť tak, aby boli vylúčené všetky ohrozenia spojené s týmito druhmi energie.

Vady montáže, inštalácie
Vady, ktoré by mohli nastať pri montáži, inštalovaní alebo opätovnom zostavovaní určitých častí a ktoré by mohli zapríčiniť vznik ohrozenia, treba vylúčiť konštrukciou takýchto častí, prípadne upozornením uvedeným priamo na týchto častiach a/alebo na ich krytoch. Rovnaké upozornenie musí byť na pohyblivých častiach a/alebo na ich krytoch, ak je znalosť smeru pohybu nevyhnutná na zabránenie ohrozenia. Všetky ďalšie potrebné informácie musia obsahovať návody. Ak by mohol byť zdrojom ohrozenia vadný prípoj alebo prívod, musí byť nesprávne pripojenie potrubia, prípadne elektrických vodičov vylúčené už konštrukciou, prípadne upozornením na potrubí (vodičoch) a/alebo na svorkách.

Extrémne teploty
Musia sa vykonať také preventívne opatrenia, ktoré vylúčia každé nebezpečenstvo úrazu zapríčinené blízkosťou častí strojového zariadenia, prípadne s materiálom s vysokou alebo veľmi nízkou teplotou alebo ich dotykom. Musí sa posúdiť, či nehrozí nebezpečenstvo vystreknutia horúceho alebo veľmi studeného média. Ak také nebezpečenstvo existuje, musia sa vykonať potrebné opatrenia, aby sa mu zabránilo. Ak to technicky nie je možné, musí sa zabezpečiť, aby vystreknutie nebolo nebezpečné.

Požiar
Strojové zariadenie sa musí navrhnúť a vyrobiť tak, aby sa zamedzilo akémukoľvek nebezpečenstvu vzniku ním spôsobeného požiaru alebo prehriatia alebo spôsobeného plynmi, kvapalinami, prachom, parami alebo inými látkami vznikajúcimi, prípadne používanými v strojovom zariadení.

Výbuch
Strojové zariadenie sa musí navrhnúť a vyrobiť tak, aby sa zamedzilo akémukoľvek nebezpečenstvu výbuchu spôsobenému samým strojovým zariadením alebo plynmi, kvapalinami, prachom, parou alebo inými látkami vznikajúcimi, prípadne používanými v zariadení.

Výrobca urobí nevyhnutné opatrenia, aby sa
a)	zabránilo vzniku nebezpečnej koncentrácie výbušných látok,
b)	zabránilo iniciácii výbušnej zmesi,

c)	účinky na okolie znížili na únosnú mieru, ak by napriek vykonaným opatreniam predsa len nastal výbuch.
Rovnaké opatrenia treba vykonať, ak výrobca predpokladá použitie strojového zariadenia v prostredí s nebezpečenstvom výbuchu. Elektrické zariadenia tvoriace súčasť stroja musia vyhovovať vzhľadom na nebezpečenstvo výbuchu vyhovovať platným osobitným smerniciam.

Hluk
Strojové zariadenie sa musí navrhnúť a vyrobiť tak, aby sa ohrozenie, ktoré je výsledkom emisie hluku, znížilo predovšetkým na zdroji na najnižšiu možnú úroveň s prihliadnutím na technický pokrok a dostupné prostriedky.

Vibrácie
Strojové zariadenie sa musí navrhnúť a vyrobiť tak, aby sa ohrozenie vibráciami spôsobenými strojovým zariadením znížilo na najnižšiu možnú úroveň predovšetkým na zdroji s prihliadnutím na technický pokrok a dostupné prostriedky.

Žiarenie
Strojové zariadenie sa musí navrhnúť a vyrobiť tak, aby sa akákoľvek emisia žiarenia obmedzila na rozsah nevyhnutne potrebný na jeho prevádzku a aby účinok na osoby vystavené žiareniu bol úplne nulový alebo sa redukoval na úroveň, ktorá nie je škodlivá zdraviu.

Vonkajšie žiarenie
Strojové zariadenie sa musí navrhnúť a vyrobiť tak, aby vonkajšie žiarenie nepôsobilo rušivo na jeho prevádzku.

Laserové zariadenia
Pri použití laserov je potrebné vykonať nasledujúce opatrenia:
a)	laserové vybavenie strojového zariadenia sa musí navrhnúť a vyrobiť tak, aby sa zabránilo akémukoľvek náhodnému ožiareniu,
b)	laserové vybavenie strojového zariadenia musí mať taký kryt, aby emitované žiarenie, ako aj žiarenie vzniknuté odrazom alebo rozptylom a sekundárne žiarenie neohrozovali zdravie,
c)	optické zariadenie na sledovanie a nastavovanie laseru strojového zariadenia musí byť také, aby nevzniklo žiadne ohrozenie zdravia spôsobené laserovými lúčmi.

Emisie prachu, plynov a pod.
Strojové zariadenie sa musí navrhnúť, vyrobiť a/alebo vybaviť tak, aby sa zabránilo ohrozeniu spôsobenému plynmi, kvapalinami, prachom, parami a inými odpadovými látkami, ktoré produkuje strojové zariadenie. Ak existuje nebezpečenstvo takýchto emisií, musí sa strojové zariadenie vybaviť tak, aby sa uvedené látky mohli zachytiť alebo odvádzať. Ak nie je strojové zariadenie počas bežnej prevádzky uzatvorené, zariadenie na zachytávanie alebo odvádzanie škodlivín treba umiestniť čo najbližšie k zdroju emisie.

Uviaznutie (uzavretie) v strojovom zariadení
Strojové zariadenia sa musia navrhnúť, vyrobiť alebo vybaviť tak, aby ohrozená osoba nemohla zostať uzavretá (uviaznutá) v strojovom zriadení. Ak to nie je možné, musí mať možnosť privolať pomoc.

Pošmyknutie, potknutie alebo pád
Časti strojového zariadenia, na ktorých sa zdržiavajú alebo pohybujú osoby, musia sa navrhnúť a vyrobiť tak, aby sa zabránilo pošmyknutiu, potknutiu alebo pádu na týchto častiach alebo z nich.

Údržba

Údržba strojového zariadenia
Miesta (časti stroja) určené na nastavovanie a bežnú údržbu vrátane mazania musia byť mimo nebezpečného priestoru. Nastavovanie a údržbárske práce, ako sú opravy a bežná údržba vrátane čistenia, musí byť možné vykonať v stave pokoja strojového zariadenia. Ak sa nemôže niektorá z uvedených podmienok z technických dôvodov splniť, musí byť možnosť vykonať tieto operácie bez rizika (1.2.5). V prípade automatizovaného strojového zariadenia a vtedy, keď je to nevyhnutné, aj pri inom strojovom zariadení výrobca urobí opatrenia na pripojenie diagnostického zariadenia na vyhľadávanie vád (porúch). Časti automatizovaného strojového zariadenia, ktoré treba obzvlášť často meniť z dôvodu zmeny výroby, predčasného opotrebovania alebo poškodenia následkom prevádzkovej poruchy, musia sa prispôsobiť na bezproblémovú a bezpečnú montáž a demontáž. Prístup k týmto častiam musí umožniť vykonanie týchto úkonov pomocou príslušných technických pomôcok (nástrojov, meracích prístrojov a pod.) podľa pracovných postupov uvedených výrobcom.

Prístup k miestu obsluhy a ďalších potrebných prác
Výrobca poskytne prostriedky (schody, rebríky, pracovné plošiny a pod.) umožňujúce bezpečný prístup k všetkým miestam dôležitým na činnosť počas pracovnej operácie, nastavovania a údržby.

Odpojenie od energetických zdrojov
Každé strojové zariadenie sa musí vybaviť prostriedkami na odpojenie od všetkých energetických zdrojov (centrálnym ovládačom). Tieto prostriedky sa musia zreteľne označiť. Musia byť uzamykateľné, ak by opätovné zapnutie mohlo spôsobiť ohrozenie príslušných osôb. V prípade strojového zariadenia s elektrickým pohonom, ktoré je zapojené na elektrickú sieť zástrčkou, stačí vytiahnutie zo zásuvky. Hlavný vypínač musí byť blokovateľný aj vtedy, ak obsluha nemá možnosť z príslušného pracovného miesta kontrolovať vypnutú polohu vypínač (trvalé vypnutie). Zvyšková energia, prípadne naakumulovaná energia, ktorá by mohla zostať aj po odpojení zdroja, musí sa dať odviesť bez nebezpečenstva ohrozenia príslušných osôb. Odchýlka od uvedenej požiadavky je prípustná pri určitých obvodoch, ktoré môžu zostať pripojené na svoje energetické zdroje, napríklad na zabezpečenie určitej polohy niektorých strojových častí, ochranu informácií, osvetlenie vnútorných častí atď. V takom prípade sa musia vykonať osobitné preventívne opatrenia na zaistenie bezpečnosti obsluhy.

Zasahovanie obsluhy
Strojové zariadenia sa musia navrhnúť, vyrobiť a vybaviť tak, aby bolo čo najmenej dôvodov na zasahovanie obsluhujúceho personálu. Ak sa nedá predísť zásahu obsluhy, musí byť možné vykonať ho jednoducho a bezpečne.

Čistenie vnútorných častí
Strojové zariadenia sa musia navrhnúť a vyrobiť tak, aby sa tie vnútorné časti, ktoré obsahovali nebezpečné látky alebo prípravky, dali vyčistiť bez  nutnosti vstupu do nich; akékoľvek nevyhnutné odblokovanie (uvoľnenie) sa musí dať vykonať zvonka. Ak je absolútne nemožné vylúčiť vstup do strojového zariadenia, výrobca vykoná také konštrukčné opatrenia, aby sa umožnilo čistenie za minimálneho nebezpečenstva.

Indikátory a informačné prostriedky

Indikátory (Ukazovatele)
Informácie potrebné na ovládanie stroja musia byť jednoznačné a ľahko pochopiteľné. Súčasne treba dbať, aby obsluha nebola preťažená informáciami. Ak by v dôsledku poruchy činnosti strojového zariadenia, ktoré nie je pod dohľadom, mohlo nastať ohrozenie zdravia alebo bezpečnosti príslušných osôb, musí sa takéto strojové zariadenie vybaviť zariadením, vydávajúcim primeraný výstražný akustický alebo svetelný signál.

Výstražné zariadenia
Ak je strojové zariadenie vybavené výstražným zariadením (napr. signalizačným zariadením a pod.), musí byť jednoznačne zrozumiteľné a ľahko vnímateľné. Vhodnými opatreniami sa musí zabezpečiť, aby obsluha mohla kontrolovať stálu pohotovosť a funkčnosť výstražných zariadení. Treba uplatňovať požiadavky osobitných predpisov týkajúcich sa bezpečnostných farieb a značiek.

Výstraha pred zostatkovým nebezpečenstvom
Ak napriek všetkým prijatým preventívnym opatreniam naďalej zostáva určité ohrozenie obsluhy alebo ide o potenciálne, nie hneď zrejmé ohrozenie (napr. elektrické rozvodné skrine, zdroje rádioaktivity, odvzdušnenie hydraulických obvodov, neviditeľné časti a pod.), výrobca na to upozorní. Takéto výstražné upozornenia musia prednostne používať ľahko pochopiteľné grafické symboly, alebo musia byť napísané v jazyku krajiny, v ktorej sa má strojové zariadenie používať alebo v jazyku zrozumiteľnom pre obsluhu, alebo možno použiť oba spôsoby informovania.

Označovanie
Na každom strojovom zariadení musia byť zreteľne čitateľne a nezmazateľne uvedené minimálne nasledujúce údaje:
a)	názov a adresa výrobcu,
b)	označenie značkou zhody,
c)	označenie série alebo typu,
d)	výrobné číslo, ak existuje,
a)	rok výroby.
Ak vyrába výrobca strojové zariadenie určené do prostredia s nebezpečenstvom výbuchu, aj táto informácia sa musí uviesť na strojovom zariadení. Podľa druhu musia byť na strojovom zariadení uvedené aj všetky bezpodmienečne nutné pokyny na jeho bezpečné používanie (napr. maximálny počet otáčok určitých prepojených častí, najväčší rozmer montážnych nástrojov, hmotnosť a pod.). Ak sa s časťami stroja musí počas užívania manipulovať zdvíhacím zariadením, musí sa čitateľne, nezmazateľne a jednoznačne vyznačiť ich hmotnosť. Vymeniteľné prídavné zariadenie uvedené v § 1 písm. c) musí obsahovať rovnakú informáciu.

Návody
a)	Každé strojové zariadenie musí mať návody, ktoré obsahujú minimálne nasledujúce údaje:
1.	rovnaké údaje, aké sú vyznačené na stroji s výnimkou čísla výrobnej série (pozri bod 1.7.4), prípadne aj informácie dôležité na údržbu (napr. adresa dovozcu, adresy servisných pracovísk a pod.),
2.	určenie použitia strojového zariadenia podľa bodu 1.1.2 písm. c),
3.	pracovisko alebo pracoviská (pracovné miesta), ktoré má obsadiť obsluha,
4.	pokyny na bezpečné:

a)	uvedenie do prevádzky,

b)	používanie,

c)	manipulovanie (s udaním hmotnosti strojového zariadenia, ako aj jeho jednotlivých častí, ak sa prepravujú oddelene),
d)	inštalovanie,
e)	namontovanie a demontáž,
f)	nastavenie,
g)	vykonanie údržby vrátane bežnej údržby a odstraňovania porúch vzniknutých v priebehu práce,
h)	zapracovanie v prípade potreby,
i)	použitie nástrojov a náradia, ktoré sa majú pripojiť k strojovému zariadeniu, ak je to potrebné.

b)	Pri uvedení do prevádzky sa musí dodať návod na používanie v štátnom jazyku spolu so strojovým zariadením a musí prípadne upozorniť na nevhodný spôsob používania strojového zariadenia.

c)	Návody musia obsahovať nákresy a schémy, ako aj všetky významné informácie, najmä informácie týkajúce sa bezpečnosti, nevyhnutné na uvedenie do prevádzky, na údržbu, prehliadky, overenie správneho chodu a prípadnú opravu strojového zariadenia.

d)	Žiadne podklady opisujúce strojové zariadenie nesmú byť v rozpore s návodmi vzhľadom na bezpečnostné aspekty. Dokumentácia (technická dokumentácia), opisujúca strojové zariadenie musí poskytovať informácie o emisii hluku do okolitého prostredia uvedené pod písmenom f). V prípade ručného a/alebo ručne vedeného strojového zariadenia musí obsahovať aj informácie o vibráciách uvedených v bode 2.2.

e)	V návodoch sa tam, kde je to vhodné musia uviesť požiadavky na inštaláciu a montáž strojového zariadenia, aby sa znížil hluk a vibrácie (napr. tlmiče, druh a hmotnosť základovej dosky a pod.).

f)	Návod na používanie musí obsahovať nasledujúce informácie týkajúce sa hluku, ktorého zdrojom je strojové zariadenie (skutočnú hodnotu alebo hodnotu zistenú na základe merania na identickom zariadení):
1.	ekvivalentnú hladinu hluku hodnotenú váhovým filtrom A na mieste obsluhy, keď táto hladina presahuje 70 dB(A). Ak je táto hladina rovnaká alebo nižšia ako 70 db(A), stačí údaj 70 dB(A),
2.	maximálnu hladinu hluku hodnotenú váhovým filtrom C na mieste obsluhy, akonáhle presahuje 63 Pa (130 dB pri referenčnej hodnote 20 mPa),
3.	hladinu akustického výkonu strojového zariadenia v prípadoch, keď na miestach obsluhy ekvivalentná trvalá hladina hluku, hodnotená filtrom A, presiahne hodnotu 85 dB(A). V prípade rozmerných strojových zariadení sa môžu namiesto hladiny akustického výkonu uvádzať ekvivalentné trvalé hladiny hluku na určitých miestach v okolí stroja. Ak nemožno použiť žiadne harmonizované normy, hladiny hluku sa musia merať metódami najvhodnejšími pre dané strojové zariadenie. Výrobca uvádza, ktoré meracie metódy sa použili a za akých prevádzkových podmienok strojového zariadenia sa vykonali merania. Ak sa pracovné miesta obslužného personálu nedajú stanoviť alebo nie sú stanovené, treba je merať hladinu hluku vo vzdialenosti 1 m od povrchu stroja a vo výške 1,60 m nad podlahou alebo prístupovou plošinou. Treba uviesť najvyššiu hodnotu hluku a k nej príslušné meracie miesto (bod).

g)	Ak výrobca predpokladá, že sa strojové zariadenie bude používať vo výbušnom prostredí, musí návod na používanie obsahovať všetky nevyhnutné upozornenia.

h)	V prípade strojového zariadenia, pri ktorom sa predpokladá aj používanie nekvalifikovanou osobou, musí sa pri zostavovaní a tvorbe návodu na používanie brať do úvahy aj úroveň všeobecných vedomostí, ktorú možno očakávať od takýchto používateľov.
Hygienické a bezpečnostné požiadavky na určité kategórie strojových zariadení

Poľnohospodársko-potravinárske strojové zariadenia
Strojové zariadenia určené na prípravu a spracúvanie potravín (napr. na varenie, chladenie, rozmrazovanie, umývanie, manipuláciu, balenie, skladovanie, prepravu, distribúciu) sa musia navrhnúť a vyrobiť tak, aby sa vylúčilo nebezpečenstvo infekcie, ochorenia alebo nákazy. Navyše sa musia dodržať tieto hygienické zásady:

a)	materiály, ktoré sú v kontakte alebo sú určené na to aby sa dostali do styku s potravinami, musia vyhovovať príslušným smerniciam. Strojové zariadenie sa musí navrhnúť a vyrobiť tak, aby sa jeho časti z takýchto materiálov dali pred každým použitím vyčistiť,

b)	akýkoľvek povrch vrátane spojov musí byť hladký, nesmie mať výstupky ani štrbiny, v ktorých by sa mohli usadzovať organické látky,

c)	spoje musia byť skonštruované tak, aby sa výstupky, hrany a vnútorné kúty vyskytovali čo najmenej. Mali by byť zhotovené prevažne zváraním alebo lepením. Skrutky, matice a nity môžu byť použité len v prípade, že sú technicky nevyhnutné,

d)	všetky plochy prichádzajúce do styku s potravinami sa musia dať ľahko čistiť a dezinfikovať, prípadne sa to musí umožniť po odložení ľahko demontovateľných častí. Vnútorné povrchové plochy musia byť zaoblené s takým polomerom, ktorý umožní dôkladné vyčistenie,

e)	kvapaliny pochádzajúce z potravín, ako aj čistiace, dezinfekčné a oplachovacie prostriedky musia mať možnosť bez akýchkoľvek prekážok odtekať zo stroja (príp. v rámci čistenia),

f)	strojové zariadenie sa musí navrhnúť a vyrobiť tak, aby sa zabránilo akejkoľvek infiltrácii kvapalín, usadzovaniu organických látok alebo vnikaniu živých organizmov, najmä hmyzu, do častí stroja neprístupných na čistenie (napr. pri strojoch, ktoré nie sú inštalované na podstavci alebo podvozku, utesnením medzi strojom a základom, použitím tesniacich dielcov a pod.),

g)	strojové zariadenie sa musí navrhnúť a vyrobiť tak, aby sa žiadne ďalšie látky z prevádzky (napr. mazadlá) nemohli dostať do styku s potravinami. Tam, kde je to nevyhnutné, musí sa strojové zariadenie navrhnúť a vyrobiť tak, aby bolo možné skontrolovať dodržanie tejto požiadavky.
Návody
Okrem údajov požadovaných v bode 1 musí návod na používanie obsahovať odporúčané prostriedky a postupy na čistenie, dezinfekciu a preplachovanie (nielen pre ľahko prístupné časti, ale aj vtedy, ak je potrebné čistenie tých častí zariadenia, ku ktorým nie je možný prístup alebo sa prístup neodporúča, napríklad pri potrubiach).
Prenosné ručné strojové zariadenie, prípadne ručne vedené strojové zariadenie
Prenosné ručné strojové zariadenia, prípadne ručne vedené strojové zariadenia musia vyhovovať nasledujúcim základným bezpečnostným a hygienickým požiadavkám:
a)	podľa typu strojového zariadenia musia mať dostatočne veľkú dosadaciu nosnú plochu a dostatočný počet správne dimenzovaných a umiestnených rukovätí na zabezpečenie stability pri používaní za podmienok určených výrobcom,

b)	ak rukoväte nemožno pustiť bez toho, aby nastalo ohrozenie, musia sa strojové zariadenia vybaviť ovládačmi na uvedenie do chodu a/alebo zastavenie tak, aby si ich umiestnenie nevyžadovalo pri ovládaní uvoľnenie rukoväte; neplatí to, ak táto požiadavka nie je technicky splniteľná alebo ak je ovládanie nezávislé,

c)	musia sa navrhnúť, vyrobiť a vybaviť tak, aby sa vylúčilo ohrozenie následkom náhodného uvedenia do chodu a/alebo zotrvania v chode po pustení rukoväte; ak nie je táto požiadavka technicky realizovateľná, musia sa vykonať rovnocenné opatrenia,

d)	prenosné ručné strojové zariadenia sa musia navrhnúť a vyrobiť tak, aby v prípade potreby umožňovali vizuálnu kontrolu vnikania nástroja do obrábaného materiálu.

Návody
Návody musia obsahovať nasledujúce údaje o vibráciách, ktorých zdrojom sú ručné prenosné strojové zariadenia a ručne vedené strojové zariadenia: efektívnu hodnotu zrýchlenia vibrácií, ktorému sú vystavené horné končatiny, ak hodnoty zistené podľa príslušných skúšobných predpisov prekročia hodnotu 2,5 m/s2. Ak zrýchlenie neprekročí 2,5 m/s2, treba to uviesť. Ak neexistuje skúšobný predpis, výrobca uvádza meraciu metódu a podmienky, za ktorých meranie prebiehalo.

Strojové zariadenia na obrábanie dreva a podobných materiálov
Drevoobrábacie strojové zariadenia a strojové zariadenia na obrábanie materiálov s vlastnosťami a technologickými charakteristikami porovnateľnými s drevom, ako je korok, tvrdé materiály, vytvrdzovaný kaučuk, vytvrdzované plasty a iné podobné materiály musia vyhovovať nasledujúcim požiadavkám:

a) 	Strojové zariadenie sa musí navrhnúť a vyrobiť alebo vybaviť tak, aby spracúvaný obrobok bolo možné bezpečne umiestniť a viesť. Ak sa spracúvaný obrobok pridŕža rukou na pracovnom stole, musí byť stôl počas práce dostatočne stabilný a nesmie brániť pohybu obrobku.

b) 	Ak stroj používaný za určených podmienok môže byť zdrojom ohrozenia zo spätného vrhu dreva, musí sa navrhnúť, vyrobiť alebo vybaviť tak, aby spätný vrh neohrozoval obsluhu a/alebo osoby v okolitom prostredí.

c) 	Strojové zariadenie sa musí vybaviť automatickou brzdou, ktorá zastaví nástroj v dostatočne krátkom čase, ak hrozí nebezpečenstvo kontaktu s nástrojom pri jeho dobehu.
d) 	Ak je nástroj súčasťou stroja, ktorý nie je plne automatizovaný, musí sa strojové zariadenie navrhnúť a vyrobiť tak, aby sa zabránilo úrazom, prípadne aby bola závažnosť poranenia čo najmenšia. Dosiahne sa to napríklad používaním nástroja valcového tvaru a ohraničením hrúbky triesky.

hygienické a bezpečnostné požiadavky na vylúčenie špecifického nebezpečenstva vyvolaného pohyblivosťou strojových zariadení

Strojové zariadenia, pri ktorých hrozí nebezpečenstvo v dôsledku ich pohyblivosti, musia sa navrhnúť a vyrobiť tak, aby vyhoveli ustanoveným požiadavkám. Nebezpečenstvo podmienené pohyblivosťou existuje pri všetkých samohybných, ťahaných, tlačených strojových zariadeniach alebo zariadeniach prevážaných na inom stroji alebo traktorom, ktoré sa nasadia na pracovisko a pri práci sa musia pohybovať, prípadne vyžadujú nepretržitý alebo poloplynulý presun medzi po sebe nasledujúcimi alebo vopred stanovenými pracoviskami. Nebezpečenstvo podmienené pohyblivosťou sa môže vyskytovať aj pri strojových zariadeniach, ktoré sa počas práce nepohybujú, ale sú vybavené zariadením, pomocou ktorého sa môžu v prípade potreby ľahšie presunúť na iné miesto [stroje vybavené kolesami, valcami, lyžinami a pod. alebo umiestnené na podvozku, vozíku (drezine) a pod.]. Aby sa overilo, či pôdne frézy a rotačné brány neznamenajú pre ohrozené osoby mimoriadne nebezpečenstvo, musí výrobca alebo jeho splnomocnenec vykonať alebo dať vykonať príslušné skúšky strojového zariadenia každého typu.

Všeobecné požiadavky

Definícia
Vodič - obsluha zodpovedná za pohyb strojového zariadenia; môže sa na strojovom zariadení viezť, môže ho pešo sprevádzať, alebo ho môže riadiť diaľkovým ovládaním (káblom, rádiom a pod.)

Osvetlenie
Ak výrobca predpokladá používanie samohybných strojových zariadení na tmavom neosvetlenom mieste, vybaví ich osvetľovacím zariadením zodpovedajúcim vykonávanej práci bez obmedzenia požiadaviek iných platných predpisov (pravidlá cestnej premávky, navigačné pravidlá a pod.).

Návrh strojového zariadenia s ohľadom na ľahšiu manipuláciu
Počas manipulácie so strojovým zariadením a/alebo jeho časťami sa nesmú robiť neočakávané pohyby alebo nesmie prísť k ohrozeniu následkom nedostatočnej stability, ak sa táto manipulácia vykonáva v súlade s návodmi výrobcu.

Pracovné miesta
Miesto (stanovište) vodiča
Miesto (stanovište) vodiča sa musí navrhnúť podľa zásad ergonómie. Môžu existovať dve alebo viac miest pre vodiča. V takom prípade sa musí každé miesto vybaviť všetkými potrebnými ovládačmi. Ak je na strojovom zariadení viac pracovných miest, musia sa navrhnúť tak, aby ovládanie z jedného miesta vylúčilo súčasné ovládanie z iného miesta, s výnimkou zariadenia núdzového zastavenia. Výhľad z pracovného miesta musí byť taký, aby vodič mohol ovládať strojové zariadenie a jeho príslušenstvo za podmienok predpokladaného použitia bez akéhokoľvek nebezpečenstva pre seba, ako aj iné osoby. Ak je to potrebné, musia sa poskytnúť vhodné prostriedky na zabránenie ohrozenia následkom nedostatočného priameho výhľadu. Strojové zariadenia sa musia navrhnúť a vyrobiť tak, aby na mieste vodiča nemohlo nastať žiadne ohrozenie vodiča ani obsluhy na plošine mimovoľným neúmyselným dotykom s kolesami alebo pásom. Miesto (stanovište) vodiča sa musí navrhnúť a vytvoriť tak, aby sa zabránilo akémukoľvek ohrozeniu zdravia výfukovými plynmi a/alebo nedostatkom kyslíka. Pracovné miesto pre vezúceho sa vodiča sa musí navrhnúť a zhotoviť tak, aby bolo vybavené kabínou, ak je dostatočný priestor. V takom prípade musí byť v kabíne miesto na pokyny potrebné pre vodiča a/alebo obslužný personál. Pracovné miesto vodiča sa musí vybaviť kabínou v prípade ohrozenia okolitým nebezpečným prostredím. Ak má strojové zariadenie kabínu, musí sa navrhnúť a zhotoviť a/alebo vybaviť tak, aby mal vodič zaručené dobré pracovné podmienky a aby bol chránený pred možným nebezpečenstvom (napríklad nevyhovujúcim vykurovaním a vetraním, nedostatočnou viditeľnosťou, nadmerným hlukom a vibráciami, padajúcimi predmetmi, preniknutím predmetov, prevrátením a pod.). Východ musí umožniť rýchle opustenie kabíny. Okrem toho treba počítať s núdzovým východom v inom smere ako je bežný východ. Materiály použité na kabínu a jej vybavenie musia byť nehorľavé.

Sedadlo
Sedadlo vodiča strojového zariadenia musí vodičovi poskytovať oporu. Musí by skonštruované podľa ergonomických zásad. Sedadlo sa musí navrhnúť tak, aby sa vibrácie prenášané na vodiča znížili na najnižšiu úroveň, akú možno dosiahnuť. Prichytenie sedadla musí vydržať všetky namáhania, ktorým sa môže vystaviť, najmä pri prevrátení. Ak nie je pod nohami vodiča žiadna podlaha, musí mať vodič k dispozícii opierky nôh pokryté materiálom s protišmykovou úpravou. Ak je strojové zariadenie vybavené ochrannou konštrukciou chrániacou pri prevrátení, sedadlo musí mať bezpečnostný pás alebo rovnocenný prostriedok držiaci vodiča na sedadle bez obmedzovania pohybov nevyhnutných na jazdu alebo pri možných pohyboch závesu sedadla.

Ostatné pracovné miesta
Ak si používanie strojového zariadenia podľa pokynov vyžaduje okrem vodiča aj ďalší personál, ktorý sa na ňom príležitostne alebo pravidelne prepravuje, alebo na ňom pracuje, musí sa počítať s primeraným miestom umožňujúcim bezpečnú prepravu alebo prácu personálu, najmä bez nebezpečenstva pádu. Ak to umožňujú pracovné podmienky, majú sa takéto miesta vybaviť sedadlami. Ak sa musí pracovné miesto vodiča vybaviť kabínou, musia sa pred tým istým nebezpečenstvom chrániť aj ostatné pracovné miesta.

Ovládacie zariadenia
Ovládače
Vodič musí mať možnosť zo svojho pracovného miesta dosiahnuť všetky ovládače zariadení podmieňujúcich prevádzku strojového zariadenia. Výnimkou sú funkcie, ktoré sa majú zabezpečiť len pomocou ovládačov umiestnených mimo miesta vodiča. Táto výnimka platí najmä pre iné pracovné miesta, ktoré má na starosti iný obslužný personál ako vodič, alebo pre prípad, že vodič musí opustiť svoje pracovné miesto, aby mohol bezpečne vykonať príslušný obslužný úkon. V prípade použitia sa pedále musia navrhnúť, vyrobiť a usporiadať tak, aby umožňovali vodičovi bezpečnú činnosť s minimálnym rizikom zámeny; musia mať protišmykový povrch a musia sa dať ľahko čistiť. Ak by funkcia ovládačov mohla spôsobiť ohrozenie, najmä nebezpečný pohyb, musia sa ovládače strojového zariadenia s výnimkou tých, ktoré majú aretovanú polohu (alebo viac polôh), vrátiť do neutrálnej polohy, keď ich obsluha pustí (uvoľní). Strojové zariadenia na kolesách musia mať riadenie navrhnuté a zhotovené tak, aby sa zamedzilo náhlym výchylkám riadiaceho volantu alebo riadiacej páky spôsobených otrasmi riadených kolies. Ovládanie uzávierky diferenciálu sa musí navrhnúť a usporiadať tak, aby umožnilo otvorenie diferenciálu aj vtedy, keď je strojové zariadenie v pohybe. Posledná veta bodu 1.2.2 neplatí pre funkciu jazdy.

Uvedenie do chodu (pohyb)
Samohybné strojové zariadenia s vezúcim sa vodičom sa musia zabezpečiť tak, aby neoprávnené osoby nemohli uviesť motor do chodu. Jazda (pohyb) samohybného strojového zariadenia s vezúcim sa vodičom je možná len vtedy, ak ho vodič riadi zo svojho miesta. Ak je strojové zariadenie z pracovných dôvodov vybavené zariadením, ktoré presahuje normálny priechodový (svetlý) profil (napríklad stabilizátory, výložník a pod.), musí mať vodič pred uvedením strojového zariadenia do chodu možnosť kontroly, či mu poloha týchto zariadení umožní bezpečnú jazdu. To isté platí pre všetky ostatné časti, ktoré umožňujú bezpečnú jazdu len vtedy, ak sa nachádzajú v určitej stanovenej polohe. Ak je to potrebné, musia byť aj zaistené. Ak je technicky a ekonomicky možné, musí pohyb strojového zariadenia závisieť od bezpečnej polohy uvedených častí. Pri spúšťaní motora do chodu sa strojové zariadenie nesmie pohnúť.

Jazda
Bez obmedzenia platnosti pravidiel cestnej premávky musia samohybné strojové zariadenia a ich prívesy spĺňať požiadavky na spomaľovanie, zastavovanie, brzdenie a parkovanie tak, aby sa zaistila bezpečnosť za všetkých podmienok prevádzky, zaťaženia, rýchlosti, stavu podložia a sklonu stanovených výrobcom zodpovedajúcich podmienkam bežného použitia. Vodič musí mať možnosť spomaliť a zastaviť samohybné strojové zariadenie príslušným hlavným zariadením. Ak si to vyžaduje bezpečnosť, pre prípad poruchy hlavného zariadenia alebo pri výpadku energie na ovládanie tohto zariadenia musí byť k dispozícii núdzové zariadenie s nezávislými a ľahko dostupnými ovládačmi na spomalenie a zastavenie. Ak si to vyžaduje bezpečnosť, musí sa stojace strojové zariadenie znehybniť (zabezpečiť proti pohybu) parkovacím zariadením. Toto zariadenie sa môže skombinovať s niektorým zo zariadení, ak sú len mechanické. Diaľkovo ovládané strojové zariadenie sa musí navrhnúť a vyrobiť tak, aby sa samočinne zastavilo, keď vodič nad ním stratí kontrolu. Bod 1.2.4 neplatí pre jazdu.

Pohyb strojových zariadení ovládaných pešou obsluhou
Pohyb samohybných strojových zariadení ovládaných pešou obsluhou smie byť len za nepretržitého pôsobenia obsluhy na príslušný ovládač. Najmä nesmie nastať rozbeh zariadenia pri naštartovaní motora. Ovládací systém strojových zariadení s pešou obsluhou sa musí navrhnúť tak, aby na minimum znižoval nebezpečenstvo následkom pohybu stroja smerom k obsluhe z nepozornosti, najmä nebezpečenstvo
a) 	prejdenia, rozdrvenia,
b) 	zranenia rotujúcimi nástrojmi.
Rýchlosť normálnej jazdy strojového zariadenia sa musí prispôsobiť rýchlosti chôdze pešej obsluhy. V prípade strojových zariadení, na ktoré sa môže nainštalovať rotačný nástroj, sa nesmie tento nástroj uviesť do chodu, ak je zapnutý spätný chod. Výnimkou je prípad, keď pohyb strojového zariadenia vyplýva z pohybu nástroja. V tomto prípade musí byť rýchlosť spätného chodu taká, aby neohrozila vodiča.

Porucha riadiaceho obvodu
V prípade nainštalovaného posilňovača riadenia nesmie porucha v prívode energie znemožniť ovládanie strojového zariadenia až do jeho zastavenia.
Ochrana pred mechanickým ohrozením
Neriadené pohyby
Po zastavení niektorej časti strojového zariadenia smie byť akýkoľvek pohyb z pokojovej polohy okrem pohybu spôsobeného ovládačom len taký, aby neohrozil príslušné osoby. Strojové zariadenie sa musí navrhnúť, vyrobiť, prípadne nainštalovať na pohyblivý podvozok tak, aby bolo zaručené, že pri pohybe jeho stabilitu neovplyvnia neriadené výkyvy jeho ťažiska alebo nevyvolajú nadmerné namáhanie konštrukcie.

Nebezpečenstvo roztrhnutia, zlomenia, zničenia počas prevádzky
Časti strojového zariadenia otáčajúce sa vysokou rýchlosťou, ktoré sa napriek vykonaným opatreniam môžu roztrhnúť alebo rozpadnúť, sa musia namontovať a zakryť tak, aby sa v prípade ich roztrhnutia úlomky zachytili alebo, ak to nie je možné, aby nemohli zasiahnuť pracovné miesto vodiča a/alebo ostatné pracovné miesta.

Prevrátenie
Ak existuje pri samohybných strojových zariadeniach s vezúcim sa vodičom, prípadne aj ďalšími prepravovanými členmi obsluhy nebezpečenstvo prevrátenia, musí sa strojové zariadenie navrhnúť a vybaviť kotviacimi bodmi na pripevnenie ochrannej konštrukcie chrániacej pri prevrátení (ROP). Táto konštrukcia musí byť taká, aby v prípade prevrátenia zaručila vodičovi a prípadným prepravovaným členom obsluhy primeraný priestor chránený pred deformáciou (DLV). Na overenie, či konštrukcia spĺňa požiadavky musí výrobca alebo jeho splnomocnenec vykonať príslušné skúšky každého typu konštrukcie. 

Ochrannú konštrukciu chrániacu pri prevrátení musia mať stroje na zemné práce s výkonom presahujúcim 15 kW:
a)	pásové alebo kolesové nakladače,
b)	rýpadlové nakladače s hĺbkovou lopatou,
c)	pásové alebo kolesové traktory,
d)	skrejpre so samonakladačom alebo bez neho,
e)	grejdre,
f)	dampre s riadením kĺbovým rámom.

Padajúce predmety
Ak existuje pri strojových zariadeniach s vodičom, prípadne s ďalšími prepravovanými členmi obsluhy ohrozenie od padajúcich predmetov alebo materiálov, musí sa strojové zariadenie, ak to jeho rozmery umožňujú, navrhnúť a vybaviť kotviacimi bodmi na pripevnenie ochrannej konštrukcie pred padajúcimi predmetmi (FOPS). Táto konštrukcia musí byť taká, aby v prípade pádu predmetov alebo materiálu zaručila prepravovanému personálu príslušný priestor chránený pred deformáciou (DLV). Na overenie, či konštrukcia spĺňa požiadavky, výrobca alebo jeho splnomocnenec vykoná príslušné skúšky každého typu konštrukcie.

Umožnenie prístupu (prístupnosť)
Držadlá a stúpačky sa musia navrhnúť, zhotoviť a umiestniť tak, aby ich obsluha mohla používať inštinktívne a nepotrebovala na to ovládače.

Ťažné a závesné zariadenia
Všetky strojové zariadenia určené na ťahanie alebo tie, ktoré sa majú ťahať, musia byť vybavené ťažným alebo závesným zariadením navrhnutým, vyrobeným a umiestneným tak, aby zaisťovalo ľahké a bezpečné pripojenie a odpojenie a aby vylučovalo náhodné rozpojenie počas používania. Ak to zaťaženie na oje vyžaduje, musia byť takéto strojové zariadenia vybavené podperou s opornou pätkou prenášajúcou zaťaženie na zem.

Prenos energie medzi samohybným strojovým zariadením (alebo traktorom) a hnaným strojovým zariadením
Kĺbové hriadele medzi samohybným strojovým zariadením (alebo traktorom) a prvým pevným ložiskom hnaného strojového zariadenia musia byť zakryté pozdĺž celej svojej dĺžky aj so súvisiacimi kĺbmi na strane samohybného, ako aj hnaného strojového zariadenia. Výstupný kĺb samohybného strojového zariadenia (alebo traktora), na ktorý je napojený transmisný kĺbový hriadeľ, musí byť zakrytý buď ochranným štítom pripevneným na samohybnom strojovom zariadení, alebo iným prostriedkom poskytujúcim rovnakú ochranu. Na strane ťahaného strojového zariadenia sa musí hnaný hriadeľ uzavrieť v ochrannom kryte pripevnenom k tomuto strojovému zariadeniu. Obmedzovače krútiaceho momentu alebo voľnobežky na kĺbovom hriadeli sú prípustné len na strane hnaného strojového zariadenia. Kĺbový hriadeľ sa musí príslušne označiť. Všetky ťahané strojové zariadenia, ktorých prevádzka vyžaduje ich spojenie so samohybným strojovým zariadením alebo traktorom pomocou prevodového hriadeľa, musia mať spôsob pripojenia tohto hriadeľa taký, že pri odpojení strojového zariadenia sa nepoškodí prevodový hriadeľ ani jeho kryt stykom so zemou alebo inou časťou strojového zariadenia. Vonkajšie časti krytu sa musia navrhnúť, vyrobiť a umiestniť tak, že sa nesmú otáčať s prevodovým hriadeľom. V prípade jednoduchých univerzálnych kĺbov musí ochranný kryt zakrývať prevodový hriadeľ po koniec vnútorných vidlíc, pri tzv. širokouhlých univerzálnych kĺboch najmenej po stred vonkajšieho kĺbu, prípadne kĺbov. Ak výrobca umiestni prístup k pracovným miestam do blízkosti univerzálnych kĺbov prevodového kĺbového hriadeľa, musí zabezpečiť, aby sa ochranné kryty nemohli používať ako stúpačky, ak nie sú na tento účel navrhnuté a vyrobené.

Pohybujúce sa súčiastky prevodov
Odlišne od bodu 1.3.8 v prípade spaľovacích motorov nemusia mať otvárateľné (snímateľné) kryty brániace prístupu k pohybujúcim sa častiam v priestore motora žiadne blokovanie, ak sa otvárajú pomocou náradia alebo kľúča alebo pôsobením na ovládač umiestnený v uzamykateľnej kabíne vodiča so zabránením prístupu nepovolaných osôb.

Ochrana pred iným ohrozením
Akumulátor
Skriňa akumulátora sa musí skonštruovať a umiestniť a akumulátor sa musí inštalovať tak, aby sa vylúčila možnosť vystreknutia elektrolytu na obsluhu pri prevrátení a/alebo aby sa zabránilo akumulácii pár v priestore obsluhy. Strojové zariadenia sa musia navrhnúť a vyrobiť tak, aby bolo možné akumulátor odpojiť pomocou ľahko dostupného náradia určeného len na tento účel.

Požiar
V závislosti od ohrozenia, ktoré výrobca počas používania strojového zariadenia predpokladá, vybaví ho s prihliadnutím na jeho rozmery
a)	buď vhodne umiestnenými hasiacimi prístrojmi s vyhovujúcou hasiacou látkou,
b)	alebo stabilným hasiacim zariadením.

Emisie prachu, plynov a podobne
Ak existuje nebezpečenstvo tohto typu, zariadenie na zachytávanie alebo odsávanie uvedené v bode 1.5.13 sa môže nahradiť inými prostriedkami, napríklad vodným postrekom. Bod 1.5.13 neplatí tam, kde je hlavnou funkciou strojového zariadenia postrek.

Pokyny, informácie

Informácie a upozornenia
Strojové zariadenia sa musia vybaviť prostriedkami na signalizáciu a/alebo štítkami s pokynmi na používanie, nastavovanie a údržbu všade tam, kde je to potrebné pre bezpečnosť a ochranu zdravia ohrozených osôb. Musia sa zvoliť, navrhnúť a zhotoviť tak, aby boli zreteľne viditeľné a nezmazateľné.

Bez obmedzenia platnosti ustanovení pre premávku na verejných komunikáciách strojové zariadenia s vodičom musia mať toto vybavenie:
a)	akustické výstražné zariadenia na upozornenie ohrozených osôb,
b)	svetelný signalizačný systém zodpovedajúci predpokladaným podmienkam používania, ako sú brzdové svetlá, svetlá na cúvanie, rotačné majáky. Posledná požiadavka neplatí pre strojové zariadenia, ktoré sú určené len pre prácu pod zemou a nemajú elektrický pohon.
Diaľkovo ovládané strojové zariadenia, pri ktorých hrozí za podmienok bežného používania nebezpečenstvo nárazu alebo stlačenia, musia byť vybavené príslušným zariadením signalizujúcim ich pohyby alebo zariadením na ochranu ohrozených osôb. Platí to aj pre strojové zariadenia, ktoré sa pri svojej práci pohybujú po tej istej osi dopredu a dozadu a pritom vodič nemá priamy výhľad dozadu. Konštrukcia výstražných a signalizačných zariadení musí byť taká, aby ich nebolo možné neúmyselne vyradiť z prevádzky. Ak je to dôležité pre bezpečnosť, musia sa tieto zariadenia vybaviť prostriedkami kontrolujúcimi ich funkčnosť, ktoré indikujú obsluhe prípadnú poruchu. Strojové zariadenia, ktorých pohyb alebo pohyb ich nástrojov (príslušenstva) je mimoriadne nebezpečný, sa musia vybaviť značkami varujúcimi pre priblížením k strojovému zariadeniu počas prevádzky. Tieto značky musia byť čitateľné z dostatočnej vzdialenosti, aby sa zaistila bezpečnosť osôb, ktoré môžu byť v jeho okolí.

Označovanie
Minimálne požiadavky uvedené v bode 1.7.4 sa musia doplniť týmito požiadavkami:
a)	menovitý výkon v kW,
b)	hmotnosť najzvyčajnejšej prevádzkovej zostavy v kg a prípadne
1.	maximálna ťažná sila na spájacom háku v N stanovená výrobcom,
2.	maximálne zvislé zaťaženie na spájacom háku v N stanovené výrobcom.

Návod
Návod na používanie musí okrem minimálnych požiadaviek uvedených v bode 1.7.5 obsahovať tieto údaje:
a) 	Vibrácie emitované strojovým zariadením - skutočnú hodnotu alebo hodnotu nameranú na identickom strojovom zariadení:

1.	váženú efektívnu hodnotu zrýchlenia, ktorej sú vystavené horné končatiny, ak prekročí hodnotu 2,5 m/s2. Ak táto hodnota nie je väčšia ako 2,5 m/s2, treba to uviesť,

2.	váženú efektívnu hodnotu zrýchlenia vibrácií, ktorej je vystavené telo (chodidlá alebo sedacia časť), ak prekročí hodnotu 0,5 m/s2. Ak táto hodnota nie je vyššia ako 0,5 m/s2, treba to uviesť.
V prípade, že sa nepoužijú harmonizované normy, vibrácie sa musia merať metódou najvhodnejšou pre dané strojové zariadenie. Výrobca uvedie prevádzkové podmienky strojového zariadenia počas merania, ako aj použitý postup merania.

b) 	Pri strojových zariadeniach, ktoré podľa vybavenosti umožňujú rôzne spôsoby použitia, výrobca základného strojového zariadenia, ku ktorému sa môže pripojiť vymeniteľná časť (zariadenie), ako aj výrobca tejto vymeniteľnej časti uvedú potrebné údaje umožňujúce spoľahlivú montáž a používanie.

hygienické a bezpečnostné požiadavky na vylúčenie špecifického nebezpečenstva vyvolaného zdvíhaním
Strojové zariadenia, pri ktorých hrozí nebezpečenstvo v dôsledku zdvíhania - predovšetkým nebezpečenstvo pádu a kolízie alebo prevrátenia bremena pri zdvíhaní, sa musia navrhnúť a vyrobiť tak, aby vyhoveli ďalej uvedenými požiadavkám. Takéto nebezpečenstvo sa vyskytuje najmä pri strojových zariadeniach, ktoré prepravujú jednotlivé bremená do výšky. Bremenom môžu byť predmety, materiály alebo sypký tovar.

Všeobecné požiadavky
Definície
a) 	zdvíhacie príslušenstvo: konštrukčné časti alebo vybavenie, ktoré nie je súčasťou strojového zariadenia; umiestnené je medzi strojovým zariadením a bremenom alebo na bremene a umožňuje jeho uchopenie,

b) 	jednotlivé zdvíhacie prostriedky (viazacie prostriedky): prostriedky slúžiace na vytvorenie alebo na použitie závesu, ako sú háky s okom, závesné oká, krúžky, skrutky s okom, a pod.,

c) 	vedené bremeno: bremeno, ktorého celý pohyb prebieha pozdĺž pevného nehybného alebo ohybného vedenia, ktorého poloha v priestore sa vymedzuje pevnými bodmi,

d) 	prevádzkový koeficient: aritmetický vzťah medzi veľkosťou bremena garantovanou výrobcom, ktorú sú ešte zdvíhacie prostriedky, príslušenstvo alebo strojové zariadenie schopné udržať, a maximálnym užitočným bremenom uvedeným na zdvíhacích prostriedkoch, príslušenstve alebo na strojovom zariadení,

e) 	skúšobný koeficient: aritmetický vzťah medzi veľkosťou bremena použitého na statickú alebo dynamickú skúšku jednotlivých zdvíhacích prostriedkov, príslušenstva alebo strojového zariadenia a maximálnym užitočným bremenom uvedeným na zdvíhacích prostriedkoch, príslušenstve alebo strojovom zariadení,

f) 	statická skúška: skúška, počas ktorej sa strojové zariadenie alebo zdvíhacie príslušenstvo najskôr podrobí prehliadke, potom sa vystaví zaťaženiu rovnému násobku maximálneho užitočného bremena príslušným koeficientom statickej skúšky a po odľahčení sa opäť skontroluje, aby sa zistilo, či nebolo poškodené,

g) 	dynamická skúška: skúška, počas ktorej sa strojové zariadenie uvedie do všetkých možných prevádzkových stavov s maximálnym užitočným bremenom a s prihliadnutím na jeho dynamické správanie, aby sa preskúšala správna funkcia strojového zariadenia a bezpečnostných prvkov a zariadení.

Ochrana pred mechanickým ohrozením

Ohrozenie nedostatočnou stabilitou
Strojové zariadenia sa musia navrhovať a vyrábať tak, aby sa stabilita požadovaná v bode 1.3.1 zachovala v prevádzke aj mimo prevádzky, vrátane celého transportu, montáže a demontáže, pri predvídateľných poruchách, ako aj počas skúšok vykonávaných podľa návodu na prevádzku. Na tento účel výrobca alebo jeho splnomocnenec používa príslušné metódy overovania; najmä pri motorových vozíkoch so zdvihom presahujúcim 1,80 m výrobca vykoná skúšku stability na vyklápacej plošine alebo podobnú skúšku každého typu príslušného motorového vozíka.

Vodiace a koľajové dráhy
Strojové zariadenia sa musia vybaviť prostriedkami (zariadeniami), ktoré pôsobením na vodiace a koľajové dráhy zabránia vykoľajeniu. Ak sa napriek tmu strojové zariadenie vykoľají alebo sa poruší koľaj alebo pojazdová časť, musia sa použiť zariadenia na zabránenie pádu časti konštrukcie alebo bremena a prevráteniu strojového zariadenia.

Mechanická pevnosť
Strojové zariadenia, zdvíhacie príslušenstvo a ich odnímateľné prvky musia vydržať zaťaženie, ktorému sú vystavené počas prevádzky, ako aj mimo prevádzky, pri montáži a podmienkach prevádzky vo všetkých možných prevádzkových stavoch určených výrobcom, prípadne aj za určitých poveternostných podmienok a pôsobenia ľudskej sily. Tejto požiadavke musia vyhovieť aj pri preprave, inštalácii a demontáži. Strojové zariadenia a zdvíhacie príslušenstvo sa musia navrhnúť a vyrobiť tak, aby sa za podmienok používania stanovených výrobcom vylúčilo ich zlyhanie (porucha) následkom únavy alebo opotrebovaním materiálu. Použité materiály sa musia voliť s prihliadnutím na podmienky prevádzky predpokladané výrobcom, najmä s prihliadnutím na koróziu, oter, rázy, odolnosť voči chladu a starnutie. 

Strojové zariadenia a zdvíhacie príslušenstvo sa musia navrhnúť a vyrobiť tak, aby pri statických skúškach vydržali preťaženie bez trvalej deformácie a zrejmého porušenia.

 Pri výpočtoch sa berú za základ koeficienty statickej skúšky, ktoré sa určujú tak, aby sa zaručila primeraná bezpečnostná úroveň. Majú spravidla tieto hodnoty:
a)	pre ručne ovládané a vedené strojové zariadenia a prostriedky na uchopenie bremena: 1,5;
b)	pre ostatné strojové zariadenia: 1,25.
Strojové zariadenia sa musia navrhnúť a vyrobiť tak, aby bez porušenia vydržali dynamické skúšky vykonávané s maximálnym užitočným bremenom vynásobeným koeficientom dynamickej skúšky. Tento koeficient dynamickej skúšky sa volí tak, aby sa zaručila primeraná bezpečnostná úroveň; spravidla má hodnotu 1,1. Dynamické skúšky sa musia vykonávať na strojových zariadeniach pripravených na uvedenie do prevádzky za bežných podmienok používania. Tieto skúšky sa spravidla vykonávajú menovitou rýchlosťou stanovenou výrobcom. Ak ovládanie strojového zariadenia umožňuje viac jeho pohybov súčasne (napríklad otáčanie a premiestňovanie bremena), musí sa skúška vykonať za najnepriaznivejších podmienok, t. j. spravidla v kombinácii príslušných pohybov.

Kladky, bubny, reťaze a laná
Priemer kladiek, bubnov a kolies musí zodpovedať rozmerom lán alebo reťazí, ktoré sa na nich použijú. Bubny a kladky sa musia navrhnúť, vyrobiť a umiestniť tak, aby sa laná a reťaze, pre ktoré sú určené, navíjali na ne bez spadnutia (bez odchýlky od predvídanej dráhy). Laná, ktoré sa majú používať priamo na zdvíhanie alebo prenášanie bremien, sa smú spájať (zväzovať) len na koncoch. (Zväzovanie sa toleruje pri inštaláciách, pri ktorých ich konštrukcia predpokladá zmenu výstroja podľa potrieb prevádzky.) Prevádzkový koeficient lán a koncov lán sa volí tak, aby sa zaručila primeraná bezpečnostná úroveň. Tento koeficient má spravidla hodnotu 5. Prevádzkový koeficient zdvíhacích reťazí sa volí tak, aby sa zaručila primeraná bezpečnostná úroveň. Tento koeficient má spravidla hodnotu 4. Na overenie, že dosiahol príslušný prevádzkový koeficient, výrobca alebo jeho splnomocnenec vykoná príslušné skúšky každého typu reťaze a lana používaného na priame zdvíhanie a zakončenia lán.

Jednotlivé zdvíhacie prostriedky
Zdvíhacie príslušenstvo sa musí dimenzovať tak, aby sa prihliadalo na proces únavy a starnutia podľa počtu prevádzkových cyklov zodpovedajúcemu jej predpokladanej životnosti za stanovených prevádzkových podmienok na dané používanie.

 Ďalej platí:
a) 	Prevádzkový koeficient kombinácie oceľové lano/lanové zakončenie sa určuje tak, aby sa zaručila zodpovedajúca bezpečnostná úroveň; tento koeficient má spravidla hodnotu 5. Na lanách s výnimkou koncov nesmú byť žiadne uzly a slučky.

b) 	Ak sa používajú reťaze so zváranými článkami, reťaze musia byť krátkočlánkového typu. Prevádzkový koeficient reťazí akéhokoľvek typu sa volí tak, aby sa zaručila zodpovedajúca bezpečnostná úroveň; tento koeficient má spravidla hodnotu 4.

c) 	Prevádzkový koeficient textilných lán alebo slučiek závisí od materiálu, spôsobu výroby, rozmerov a účelu použitia. Tento koeficient sa volí tak, aby sa zaručila zodpovedajúca bezpečnostná úroveň. Spravidla má hodnotu 7 za predpokladu, že použité materiály majú veľmi dobrú kvalitu a spôsob výroby zodpovedá predpokladanému použitiu. Ak to tak nie je, hodnota koeficientu je spravidla vyššia, aby sa zaistila ekvivalentná bezpečnostná úroveň. Textilné laná alebo slučky nesmú mať na sebe okrem koncov, prípadne na nekonečných slučkách okrem ich uzavieracej časti žiadne hrče, uzly, spoje alebo zapletenia.

d) 	Prevádzkový koeficient všetkých kovových častí prostriedkov na uchopenie a zavesenie bremena sa volí tak, aby sa zaručila zodpovedajúca bezpečnostná úroveň; tento koeficient má spravidla hodnotu 4.

e) 	Maximálna pracovná nosnosť viacpramenného viazacieho prostriedku sa stanoví na základe bezpečnostného koeficientu najslabšieho prameňa, počtu prameňov a redukčného faktora závislého od typu lana.

f) 	Po overení dosiahnutia zodpovedajúceho prevádzkového koeficientu výrobca alebo jeho splnomocnenec vykoná, alebo si nechá vykonať príslušné skúšky každého typu súčastí uvedených v písmenách a), b), c) a d).

Ovládanie (riadenie) pohybu
Zariadenia na ovládanie pohybu musia fungovať tak, že strojové zariadenie, na ktoré sú namontované, budú trvalo bezpečné:

a) 	Strojové zariadenia sa musia navrhnúť tak alebo vybaviť takými prostriedkami, aby rozsah pohybu jeho konštrukčných častí neprekročil určené medze. Uvedeniu týchto prostriedkov do činnosti musí v prípade potreby predchádzať výstražný signál.

b) 	Ak na tom istom miestne môže súčasne pracovať viac stabilne inštalovaných strojových zariadení alebo zariadení s pojazdom po koľajniciach a pritom existuje nebezpečenstvo ich kolízie, musia sa tieto strojové zariadenia navrhnúť a vyrobiť tak, aby mohli byť vybavené systémom na vylúčenie takého nebezpečenstva.

c) 	Mechanizmy strojových zariadení sa musia navrhnúť a vyrobiť tak, aby sa bremená nemohli nebezpečne posúvať ani neočakávane voľne spadnúť pri čiastočnom alebo úplnom výpadku energie, alebo pri uvoľnení ovládača obsluhou.

d) 	Za bežných prevádzkových podmienok sa nesmie spúšťať bremeno iba trecou brzdou okrem strojových zariadení, pri ktorých sa to vzhľadom na ich funkciu požaduje.

e) 	Prostriedky na viazanie, zavesenie a uchopenie bremena sa musia navrhnúť a vyrobiť tak, aby sa vylúčilo neočakávané uvoľnenie a pád bremena.

Manipulácia s bremenami
Pracovné miesto vodiča strojového zariadenia sa musí umiestniť tak, aby mal zaistený čo najlepší výhľad na dráhu pohybujúcich sa častí, aby sa tak zabránilo možným kolíziám s osobami, časťou zariadenia alebo s iným strojovým zariadením, ktoré sa súčasne pohybuje, a vytvára tak ohrozenie. Strojové zariadenia s vedeným bremenom stabilne inštalované na jednom mieste sa musia navrhnúť a vyrobiť tak, aby bremeno alebo protizávažie nemohlo zasiahnuť ohrozené osoby.

Blesk
Strojové zariadenia, pri ktorých hrozí nebezpečenstvo úderu blesku, musia byť vybavené systémom na zvedenie elektrického náboja do zeme.

Osobitné požiadavky na zdvíhacie zariadenia s iným zdrojom energie, ako je ručná sila
Ovládacie zariadenia

Miesto (stanovište) vodiča
Požiadavky uvedené v bode 3.2.1 platia aj pre nemobilné (stacionárne) strojové zariadenia.

Sedadlo
Požiadavky uvedené v bode 3.2.2, ako aj v bode 3.2.3 platia aj pre nemobilné (stacionárne) strojové zariadenia.

Ovládače
Ovládače pohybov strojového zariadenia alebo jeho príslušenstva sa musia vrátiť do svojej neutrálnej polohy, keď ich obsluha pustí. Pri čiastočných pohyboch alebo pri úplných pohyboch, pri ktorých nehrozí nebezpečenstvo kolízie bremena alebo strojového zariadenia, sa môžu tieto ovládače nahradiť takými, ktoré umožňujú automatické zastavenie na vopred zvolených úrovniach bez nutnosti trvalého pôsobenia obsluhy na ovládač.

Kontrola zaťaženia
Strojové zariadenia s menovitou nosnosťou od 1 000 kg alebo s klopným momentom minimálne 40 000 Nm musia byť vybavené prostriedkami, ktoré vodiča varujú a zabránia nebezpečným pohybom bremena v prípade

a)	preťaženia strojového zariadenia v dôsledku prekročenia
1.	maximálneho užitočného bremena,
2.	prípustného momentu zaťaženia týmto bremenom,
b)	prekročenia prípustného klopného momentu, najmä v dôsledku dvíhania bremena.

Inštalácia lana
Nosné, ťažné laná, ako aj nosno-ťažné laná musia byť napnuté protizávažím alebo zariadením umožňujúcim stálu reguláciu napätia lana.

Riziká pre ohrozené osoby. Prístup k pracovným miestam a miestam pracovnej činnosti
Strojové zariadenia s vedeným bremenom a strojové zariadenia, pri ktorých sa nosič bremena pohybuje po presne stanovenej dráhe, sa musia vybaviť prostriedkami zabraňujúcimi ohrozeniu osôb. Strojové zariadenie obsluhujúce rôzne výškové úrovne, pri ktorých má obsluha prístup k nákladnej plošine pri nakladaní alebo pri zabezpečovaní nákladu, sa musia navrhnúť a vyrobiť tak, aby nemohla nastať neočakávaná nekontrolovaná zmena polohy tejto plošiny, najmä pri nakladaní alebo pri vykladaní.

Spôsobilosť na výkon funkcie
Ak sa strojové zariadenie uvádza na trh alebo sa prvýkrát uvádza do prevádzky, výrobca alebo jeho splnomocnenec vykoná alebo nechá vykonať také opatrenia, aby zaistil, že zdvíhacie príslušenstvo a strojové zariadenie pripravené na používanie - poháňané ručne alebo motorom - budú bezpečne vykonávať svoju funkciu. Pri týchto opatreniach sa berú do úvahy aj statické a dynamické aspekty (vlastnosti) strojového zariadenia. Ak strojové zariadenie nemôže byť zmontované u výrobcu alebo na pracovisku dovozcu, je nutné vykonať príslušné opatrenia na mieste použitia. V opačnom prípade sa môžu tieto opatrenia vykonať v mieste výroby alebo na mieste použitia.

Označovanie
Reťaze a laná
Akákoľvek časť reťaze, lana alebo popruhu na dvíhanie bremena, ktoré nie sú súčasťou konštrukčnej zostavy, musí mať značku. Ak to nie je možné, musí mať štítok alebo neodstrániteľný krúžok s názvom a adresou výrobcu alebo jeho splnomocnenec, ako aj odkaz na príslušné osvedčenie.

 Osvedčenie musí obsahovať informácie požadované harmonizovanými normami alebo ak neexistujú, tak prinajmenšom tieto informácie:
a)	meno a priezvisko fyzickej osoby alebo obchodné meno právnickej osoby, ktorá je výrobcom, prípadne dovozcom, a jej sídlo,
b)	ak je to vhodné, adresu výrobcu,
c)	opis reťaze alebo lana obsahujúci
1.	menovité rozmery,
2.	konštrukciu,
3.	použitý materiál,
4.	každé špeciálne metalurgické spracovanie materiálu,
5.	v prípade skúšok použitú normu,
6.	maximálnu nosnosť reťaze alebo lana, podľa predpokladaného použitia sa môže uviesť aj rozpätie hodnôt.

Zdvíhacie príslušenstvo
Každé zdvíhacie príslušenstvo musí mať tieto údaje:
a)	identifikáciu výrobcu,
b)	identifikáciu materiálu (napríklad medzinárodná klasifikácia), ak je to nevyhnutné na kompatibilitu dimenzovania,
c)	najväčšiu pracovnú nosnosť,
d)	označenie značkou zhody.
Na príslušenstvo obsahujúce súčasti, ako sú laná alebo reťaze, ktorých priame označenie je fyzicky nemožné, sa musia tieto údaje uviesť na spoľahlivo pripevnenom štítku alebo inom prostriedku. Tieto údaje musia byť dobre čitateľné. Musia byť na takom mieste, kde nezmiznú v dôsledku používania alebo opotrebovania, prípadne kde neznížia pevnosť daného prostriedku.

Strojové zariadenia
Na každom strojovom zariadení sa musia uviesť okrem minimálnych informácií stanovených v bode 1.7.4 čitateľne a nezmazateľne informácie o menovitej nosnosti:
a)	v prípade strojového zariadenia, pri ktorom je možná len jedna hodnota, údaj v nekódovanej forme a výrazne na samotnom zariadení,
b)	ak menovitá nosnosť závisí od konkrétneho prevádzkového stavu, musí sa na každom obslužnom mieste umiestniť štítok s údajmi o menovitej nosnosti pre jednotlivé prevádzkové stavy (konfigurácie), prednostne v podobe diagramu alebo tabuľky.
Na strojových zariadeniach vybavených nosičmi bremena (plošinami), ktoré sú vzhľadom na svoje rozmery prístupné osobám a pri ktorých pohybe hrozí nebezpečenstvo pádu, musí byť umiestnené zreteľné a nezmazateľné upozornenie zakazujúce zdvíhanie osôb. Toto upozornenie musí byť viditeľné na všetkých prístupových miestach.

Návod na používanie
Zdvíhacie príslušenstvo
Ku každému zdvíhaciemu príslušenstvu alebo ku každej zostave takýchto zariadení určenej na predaj musí byť priložený návod na používanie, ktorý musí obsahovať prinajmenšom tieto informácie:
a)	bežné podmienky používania,
b)	pokyny na obsluhu, montáž a údržbu,
c)	obmedzenia použitia (najmä pre príslušenstvo nespĺňajúce požiadavky uvedené v bode 4.1.2.6 písm. e).

Strojové zariadenia
Okrem informácií uvedených v bode 1.7.5 musí návod na používanie obsahovať
a) 	technické parametre strojového zariadenia, najmä
1.	kópiu tabuľky nosnosti popísanej v bode 4.3.3písm. b), ak je to potrebné,
2.	údaje o tlaku na podložie a parametre pojazdovej dráhy,
3.	prípadné údaje o hmotnosti záťaže (protizávažia) a prostriedkoch na jej inštaláciu,

b) 	opis obsahu knihy údržby, ak sa nedodala so strojovým zariadením,

c) 	pokyny na prevádzku, najmä v prípade obmedzenia priameho výhľadu obsluhy na bremeno,

d) 	potrebné inštrukcie na vykonanie skúšok pred prvým uvedením strojového zariadenia do prevádzky, ak ho výrobca nezmontoval do prevádzkového stavu.

Základné hygienické a bezpečnostné požiadavky na strojové zariadenia určené na prácu pod zemou
Strojové zariadenia určené na prácu pod zemou sa musia navrhnúť a vyrobiť tak, aby zodpovedali týmto požiadavkám:
Ohrozenie v dôsledku nedostatočnej stability
Mechanizované posuvné výstuže sa musia navrhnúť a vyrobiť tak, aby pri pohybe zachovávali daný smer, neskĺzavali pred zaťažovaním ani počas neho, ako aj po odstránení zaťaženia. Musia byť vybavené ukotvením vrchných hlavových dosiek jednotlivých hydraulických vzpier.
Voľnosť pohybu
Mechanizované posuvné výstuže musia umožňovať voľný pohyb osobám v danom priestore.
Osvetlenie
Neplatia požiadavky uvedené v bode 1.1.4.
Ovládacie zariadenia
Ovládače zrýchľovania a brzdenia strojových zariadení s pojazdom po koľajniciach musia byť ručné. Ovládač typu „mŕtvy muž“ môže byť nožný. Ovládacie zariadenia mechanizovaných výstuží sa musia navrhnúť a umiestniť tak, aby počas premiestňovania obslužný personál chránila pevná časť zariadenia. Ovládacie zariadenia sa musia zaistiť proti náhodnému zapnutiu.

Zastavovanie
Samohybné strojové zariadenia s pojazdom po koľajniciach určené na práce pod zemou musia byť vybavené ovládačom typu „mŕtvy muž“ v riadiacom obvode pohybu strojového zariadenia.

Požiar
Požiadavka bodu 3.5.2 je záväzná, ak strojové zariadenia majú súčasti z ľahko horľavých materiálov. Brzdový systém strojového zariadenia určeného na prácu pod zemou sa musí navrhnúť a zhotoviť tak, aby pri brzdení nevznikali iskry alebo aby nezapríčinili požiar. Strojové zariadenia s tepelnými motormi na prácu pod zemou sa môžu vybaviť len spaľovacím motorom poháňaným palivom s nízkym tlakom pár a s vylúčením akejkoľvek možnosti vzniku elektrických iskier.

Emisie prachu, plynov a podobne
Výfukové plyny spaľovacích motorov nesmú byť vyvedené smerom hore.
Hygienické a bezpečnostné požiadavky na vylúčenie špecifického nebezpečenstva vyvolaného zdvíhaním alebo premiestňovaním osôb
Strojové zariadenia, pri ktorých môže nastať ohrozenie osôb následkom ich zdvíhania alebo premiestňovania, sa musia navrhnúť a vyrobiť tak, aby zodpovedali nasledujúcim požiadavkám:

Všeobecné požiadavky
Definícia
V tejto časti sa za kabínu pokladá tá časť zariadenia, ktorou možno prepravovať osoby nahor, nadol, alebo ich premiestňovať.

Mechanická pevnosť
Prevádzkové koeficienty uvádzané v bode 4 nie sú dostačujúce na zdvíhanie alebo na premiestňovanie osôb. Musia sa spravidla zdvojnásobiť. Podlaha kabíny sa musí navrhnúť a zhotoviť tak, aby bol zaistený priestor a pevnosť zodpovedajúce maximálnemu počtu osôb a maximálnemu prevádzkovému zaťaženiu stanovenému výrobcom.

Kontrola zaťaženia strojových zariadení s pohonom iným ako je ľudská sila
Požiadavky podľa bodu 4.2.1.4 platia bez ohľadu na menovitú nosnosť. Nevzťahujú sa na strojové zariadenia, pri ktorých môže výrobca preukázať, že pri nich neexistuje nebezpečenstvo preťaženia a/alebo prevrátenia.

Ovládače
6.2.1 	V prípadoch, že bezpečnostné požiadavky neuvádzajú iné zásady, platia tieto požiadavky:
a)	kabína sa musí zásadne navrhnúť a vyrobiť tak, aby osoby nachádzajúce sa vo vnútri mali možnosť ovládať pohyb nahor a nadol, prípadne aj horizontálny presun,
b)	účinok týchto ovládačov musí mať prednosť pred inými ovládacími prostriedkami na ten istý pohyb; výnimkou sú ovládače zariadenia núdzového zastavenia,
c)	ovládače týchto pohybov sa musia skonštruovať tak, aby sa muselo na ne nepretržito pôsobiť. Výnimkou sú strojové zariadenia obsluhujúce stanovené výškové úrovne.

6.2.2 	Ak sa môže strojové zariadenie na zdvíhanie alebo premiestňovanie osôb pohybovať, pričom kabína nie je v základnej pokojovej polohe, musí sa navrhnúť a vyrobiť tak, aby osoby nachádzajúce sa v kabíne mohli zabrániť nebezpečenstvu vyvolanému pohybom strojového zariadenia.

6.2.3 	Strojové zariadenia na zdvíhanie alebo prepravu osôb sa musia navrhnúť a vyrobiť alebo vybaviť tak, aby sa vylúčilo ohrozenie v dôsledku nadmernej rýchlosti kabíny.
Nebezpečenstvo vypadnutia osôb z kabíny
6.3.1 	Ak opatrenia uvedené v časti 1.5.15 nie sú dostačujúce, kabína sa musí vybaviť dostatočne pevnými kotviacimi prostriedkami na prichytenie osobného ochranného výstroja pred vypadnutím, v počte zodpovedajúcemu počtu osôb, ktoré sa môžu nachádzať v kabíne.
6.3.2 	Všetky uzávery otvorov v podlahách alebo povalách alebo bočné dvere sa musia otvárať takým smerom, aby sa vylúčilo nebezpečenstvo vypadnutia pri ich neočakávanom otvorení.
6.3.3 	Strojové zariadenia na zdvíhanie alebo premiestňovanie osôb sa musia navrhnúť a vyrobiť tak, aby sa podlaha kabíny ani pri pohybe nenaklonila tak, aby mohlo nastať nebezpečenstvo pádu (vypadnutia) osôb nachádzajúcich sa v kabíne. Podlaha kabíny musí mať protišmykovú úpravu.

Nebezpečenstvo pádu alebo prevrátenia kabíny
6.4.1 	Strojové zariadenia na zdvíhanie alebo premiestňovanie osôb sa musia navrhnúť a vyrobiť tak, aby sa vylúčil pád alebo prevrátenie kabíny.
6.4.2 	Zrýchľovanie a brzdenie kabíny, prepravného prostriedku riadeného obsluhou alebo spúšťanie bezpečnostným zariadením nesmie za podmienok maximálneho zaťaženia a maximálnej rýchlosti stanovených výrobcom spôsobiť žiadne ohrozenie osôb.

Označovanie
Ak je to z hľadiska bezpečnosti potrebné, musí byť kabína vybavená nevyhnutnými základnými informáciami.
	Y	Y		

Prílo-ha II	A.	Obsah vyhlásenia o zhode strojových zariadení s predpismi ES ()
Vyhlásenie o zhode s predpismi ES musí obsahovať nasledujúce údaje:
•	názov a adresa výrobcu alebo jeho oprávneného zástupcu,ustanoveného v Spoločenstve (),
•	popis strojového zariadenia (), 
•	všetky príslušné ustanovenia, ktorým strojové zariadenie vyhovuje,
•	v prípade potreby názov a adresa notifikovaného orgánu a číslo certifikátu o typovej skúške podľa predpisov ES,
•	v prípade potreby názov a adresa notifikovaného orgánu, ktorému bol zaslaný súbor dokumentácie  v súlade s prvým odsekom Článku 8, odstavec 2,  písmeno (c),
•	v prípade potreby názov a adresa notifikovaného orgánu, ktorý vykonal overenie, uvádzané v druhom odseku Článku 8, odstavec 2,  písmeno (c),
•	v prípade potreby odkazy na harmonizované normy,
•	v prípade potreby použité národné technické normy a predpisy,
•	určenie osoby, oprávnenej podpisovať za výrobcu alebo jeho oprávnených zástupcov.
B.	Obsah vyhlásenia, ktoré vydáva výrobca alebo jeho oprávnený zástupca, ustanovený v Spoločenstve (Článok 4, odstavec 2)
Vyhlásenie, ktoré vydáva výrobca a ktoré je spomínané v Článku 4, odstavec 2, musí obsahovať nasledujúce podrobné údaje:
•	názov a adresa výrobcu alebo jeho oprávneného zástupcu,
•	popis strojového zariadenia alebo častí strojového zariadenia, 
•	v prípade potreby názov a adresa notifikovaného orgánu a číslo certifikátu o typovej skúške podľa predpisov ES,
•	v prípade potreby názov a adresa notifikovaného orgánu, ktorému bol zaslaný súbor dokumentácie  v súlade s prvým odsekom Článku 8, odstavec 2,  písmeno (c),
•	v prípade potreby názov a adresa notifikovaného orgánu, ktorý vykonal overenie, spomínané v druhom odseku  Článku 8, odstavec 2,  písmeno (c),
•	v prípade potreby odkazy na harmonizované normy,
•	prehlásenie, že strojové zariadenie nesmie byť uvedené do prevádzky, pokiaľ pre strojové zariadenie, do ktorého má byť toto strojové zariadenie začlenené, nebola vyhlásená zhoda s ustanoveniami tejto smernice, 
•	určenie osoby, s podpisovým právom.
C.	Obsah vyhlásenia o zhode bezpečnostných komponentov, samostatne uvádzaných na trh, s predpismi ES (9)
Vyhlásenie o zhode s predpismi ES musí obsahovať nasledujúce podrobné údaje:
•	názov a adresa výrobcu alebo jeho oprávneného zástupcu,ustanoveného v Spoločenstve (10),
•	popis bezpečnostného komponentu (), 
•	bezpečnostná funkcia, ktorú plní bezpečnostný komponent, ak nie je zrejmá z popisu,
•	v prípade potreby názov a adresa notifikovaného orgánu a číslo certifikátu o typovej skúške podľa predpisov ES,
•	v prípade potreby názov a adresa notifikovaného orgánu, ktorému bol zaslaný súbor dokumentácie  v súlade s prvým odsekom Článku 8, odstavec 2,  písmeno (c),
•	v prípade potreby názov a adresa notifikovaného orgánu, ktorý vykonal overenie, uvádzané v druhom odseku Článku 8, odstavec 2,  písmeno (c),
•	v prípade potreby odkazy na harmonizované normy,
•	v prípade potreby použité národné technické normy a predpisy,
•	určenie osoby, oprávnenej podpisovať za výrobcu, alebo jeho oprávneného zástupcu, ustanoveného v Spoločenstve.
	N	1	Prí-loha 2	A.	Obsah ES vyhlásenia o zhode strojových zariadení
Vyhlásenie o zhode musí obsahovať nasledujúce údaje:
(a)	názov a adresa výrobcu alebo jeho splnomocnenca,
(b)	opis strojového zariadenia (značka, typ, výrobné číslo, ak existujú atď.),
(c)	všetky príslušné ustanovenia, ktorým strojové zariadenie vyhovuje,
(d)	v prípade potreby názov a adresa autorizovanej osoby a číslo certifikátu skúšky typu,
(e)	v prípade potreby názov a adresa autorizovanej osoby, ktorej bola poskytnutá dokumentácia podľa § 3 ods. 2 písm. c) bod 1,
(f)	v prípade potreby názov a adresa autorizovanej osoby, ktorá vykonala overenie podľa § 3 ods. 2 písm. c) bod 2,
(g)	v prípade potreby odkazy na harmonizované slovenské technické normy,
(h)	v prípade potreby použité slovenské technické normy a technické predpisy,
(i)	identifikácia osoby, oprávnenej podpisovať za výrobcu alebo jeho splnomocnenca vyhlásenie o zhode.
Obsah vyhlásenia, ktoré vydáva výrobca alebo jeho splnomocnenec
Vyhlásenie, ktoré vydáva výrobca a ktoré je uvedené v § 5 ods. 2, musí obsahovať nasledujúce podrobné údaje:
a)	názov a adresa výrobcu alebo jeho splnomocnenca,
b)	opis strojového zariadenia alebo častí strojového zariadenia,
c)	v prípade potreby meno a adresa autorizovanej osoby a číslo certifikátu typovej skúšky,
d)	v prípade potreby názov a adresa autorizovanej osoby, ktorej bol zaslaný súbor dokumentácie podľa § 3 ods. 2 písm. c) bod 1,
e)	v prípade potreby názov a adresa autorizovanej osoby, ktorá vykonala overenie podľa § 3 ods. 2 písm. c) bod 2,
f)	v prípade potreby odkazy na harmonizované slovenské technické normy,
g)	vyhlásenie, že strojové zariadenie nesmie byť uvedené do prevádzky, ak pre strojové zariadenie, do ktorého má byť toto strojové zariadenie začlenené, nebola vyhlásená zhoda s ustanoveniami tohto nariadenia,
h)	identifikácia osoby, s podpisovým právom.

C.	Obsah ES vyhlásenia o zhode bezpečnostnej časti, samostatne uvádzanej na trh
ES vyhlásenie o zhode musí obsahovať nasledujúce podrobné údaje:
a)	názov a adresa výrobcu alebo jeho splnomocnenec,
b)	opis bezpečnostného komponentu (značka, typ, výrobné číslo, ak existujú atď.),
c)	bezpečnostná funkcia, ktorú plní bezpečnostný komponent, ak nie je zrejmá z opisu,
d)	v prípade potreby názov a adresa autorizovanej osoby a číslo certifikátu typovej skúšky,
e)	v prípade potreby názov a adresa autorizovanej osoby, ktorej bol zaslaný súbor dokumentácie podľa § 3 ods. 2 písm. c) bod 1,
f)	v prípade potreby názov a adresa autorizovanej osoby, ktorá vykonala overenie podľa § 3 ods. 2 písm. c) bod 2,
g)	v prípade potreby odkazy na harmonizované slovenské technické normy,
h)	v prípade potreby použité slovenské technické normy a technické predpisy,
i)	určenie osoby, oprávnenej podpisovať za výrobcu alebo jeho splnomocnenec so sídlom na území Slovenskej republiky alebo na území štátu Európskeho spoločenstva.
	Y	Y		

Prílo-ha 3	OZNAČENIE ZHODY CE

•	označenie zhody pozostáva z iniciálok ‘CE’ v nasledujúcom formáte:

•	ak sa označenie CE zmenší alebo zväčší, vzájomné pomery, zobrazené na vyššie uvedenom výkrese, musia byž dodržané, 
•	rôzne časti označenia CE musia mať v zásade rovnaký zvislý rozmer, ktorý nemôže byť menší než 5 mm. V prípade malorozmerových strojových zariadení tento minimálny rozmer nemusí byť dodržaný.
	N	1	Prí-loha 3	
Značka zhody
Značka zhody pozostáva z písmen „CE“ a má túto formu:
Ak sa označenie CE zmenší alebo zväčší, vzájomné proporcie, zobrazené na vyššie uvedenom nákrese, musia byž dodržané.
Rôzne časti označenia CE musia mať v zásade rovnaký zvislý rozmer, ktorý nemôže byť menší než 5 mm. V prípade malorozmerových strojových zariadení tento najmenší rozmer nemusí byť dodržaný.
	Y	Y		

Prílo-ha IV	typy strojovÝCH ZARIADENÍ a bezpečnostných komponentov, pri ktorých sa musí uplatňovať postup, UVÁDZANÝ v článku 8, odstavec 2, písmeno (b) a (c)

A.	Strojové zariadenia 
1.	Kotúčové píly (jednolistové alebo viaclistové), určené na obrábanie dreva a podobných materiálov alebo pre spracovanie mäsa a podobných materiálov.
1.1.	Strojové píly s pevným nástrojom pri obrábaní, ktoré majú pevný stôl s ručným podávaním obrobku alebo s demontovateľným strojovým podávaním. 
1.2.	Strojové píly s pevným nástrojom pri obrábaní, ktoré majú ručne ovládaný  priamočiary pílový stôl alebo vozík.
1.3.	Strojové píly s pevným nástrojom pri obrábaní, ktoré majú zabudované mechanické podávacie zariadenie obrobkov s ručným vkladaním a/alebo odoberaním.
1.4.	Strojové píly s pohyblivým nástrojom pri obrábaní  a so zabudovaným mechanickým podávacím zariadením obrobkov s ručným vkladaním a/alebo odoberaním.
2.	Strojové hobľovačky s ručným podávaním, určené pre spracovanie dreva.
3.	Hrúbkovačky pre jednostranné zrovnávacie hobľovanie s ručným vkladaním a/alebo odoberaním, určené pre obrábanie dreva.
4.	Pásové píly s pevným alebo pohyblivým stolom a pásové píly s pohyblivým vozíkom,   s  ručným vkladaním a/alebo odoberaním, určené pre obrábanie dreva a podobných materiálov alebo pre spracovanie mäsa a podobných materiálov.
5.	Kombinované strojové zariadenia typov, spomínaných v bodoch 1 až 4 a v bode 7, určené pre  obrábanie dreva a podobných materiálov.
6.	Viacvretenové čapovacie strojové zariadenia s ručným podávaním, určené pre obrábanie dreva.
7.	Profilovacie strojové zariadebnia so zvislým vretenom, s ručným podávaním, určené pre obrábanie dreva a podobných materiálov.
8. 	Prenosné reťazové píly, určené pre spracovanie dreva.
9.	Lisy,  vrátane ohraňovacích lisov, určené na tvárnenie kovov za studena, s ručným vkladaním a/alebo odoberaním, ktorých pohyblivé pracovné časti môžu mať zdvih viac ako 6 mm a rýchlosť viac ako 30 mm/sek.
10.	Vstrekovacie alebo tlačné tvarovacie lisy na plastické hmoty s ručným vkladaním a/alebo odoberaním.
11.	Vstrekovacie alebo tlačné tvarovacie lisy na gumu s ručným vkladaním a/alebo odoberaním.
12.	Strojové zariadenia, určené pre práce pod zemou, nasledujúcich typov:
•	strojové zariadenia na koľajniciach: lokomotívy a brzdené vozy, 
•	hydraulické mechanizované výstuže nadložia, 
•	motory s vnútorným spaľovaním, ktoré sa majú zabudovať do strojových zariadení, určených pre práce pod zemou.
13.	Ručne nakladané vozidlá, určené pre zber odpadu z domácností, so zabudovaným lisovacím mechanizmom.
14.	Ochranné kryty a odpojiteľné prenosové hriadele s univerzálnymi kĺbmi, popísané v kapitole 3.4.7.
15.	Vozidlové zdvíhacie plošiny.
16.	Zariadenia pre zdvíhanie osôb, predstavujúce nebezpečenstvo pádu  z výšky väčšej ako tri metre.
17.	Stroje pre výrobu pyrotechniky.
B.	Bezpečnostné komponenty 
1.	Elektricky senzitívne zariadenia, projektované na presné zisťovanie prítomnosti osôb pre zaistenie ich bezpečnosti (nehmotné bariéry, rohože so snímačmi, elektromagnetické detektory atď.) .
2.	Logické jednotky, ktoré zaisťujú bezpečnostné funkcie dvojručných ovládacích zariadení.
3.	Automatické pohyblivé ochranné kryty, určené na ochranu lisov, spomínaných v bodoch 9, 10 a 11.
4.	Ochranné konštrukcie chrániace vodiča pri prevrátení (ROPS).
5.	Ochranné konštrukcie chrániace vodiča pred padajúcimi predmetmi (FOPS).	N	1	Prí-loha 4	Strojové zariadenia, pri ktorých sa musí uplatniť postup podľa § 3 ods. 1
A.	Stroje, skupiny strojov a vymeniteľné prídavné zariadenia
1. Kotúčové píly s jedným alebo niekoľkými kotúčmi na spracovanie dreva a podobných materiálov alebo na spracovanie mäsa a podobných materiálov.
1.1 Kotúčové píly so stálou polohou nástroja pri obrábaní, s pevným stolom a s ručným posuvom obrobku alebo s prídavným posúvacím zariadením.
1.2 Kotúčové píly so stálou polohou nástroja pri obrábaní a s ručným posuvom stola alebo vozíka.
1.3 Kotúčové píly so stálou polohou nástroja pri obrábaní a so zabudovaným strojovým posuvom obrobku alebo s ručným vkladaním alebo vyberaním (alebo obidvoma).
1.4 Píly s posuvným nástrojom pri obrábaní, s mechanickým posuvom obrobku a s ručným vkladaním alebo vyberaním (alebo obidvoma).

2. Zrovnávacie frézovačky na spracovanie dreva s ručným posuvom obrobku.
3. Hrúbkovacie frézovačky na jednosmerné obrábanie dreva s ručným vkladaním alebo vyberaním (alebo s obidvoma).
4. Pásové píly s pevným alebo pohyblivým stolom a pásové píly s pohyblivým vozíkom s ručným vkladaním alebo vyberaním (alebo s obidvoma) na spracovanie dreva a podobných materiálov alebo na spracovanie mäsa a podobných materiálov.
5. Kombinované stroje na spracovanie dreva a podobných materiálov, ktoré sú uvedené v bodoch 1 až 4 a 7.
6. Čapovacie stroje na spracovanie dreva s ručným posuvom obrobku a s niekoľkými držiakmi nástrojov.
7. Zvislé frézovačky na spracovanie dreva a podobných materiálov s ručným posuvom obrobku.
8. Ručné motorové reťazové píly na spracovanie dreva.
9. Lisy, vrátane ohraňovacích lisov, na spracovanie kovov za studena s ručným vkladaním alebo vyberaním (alebo s obidvoma), ktorých pohyblivé pracovné časti môžu mať zdvih presahujúci 6 mm a rýchlosť vyššiu ako 30 mm.s-1.
10. Lisy na plasty alebo vstrekovacie lisy na plasty s ručným vkladaním alebo vyberaním.
11. Lisy na gumu alebo vstrekovacie lisy na gumu s ručným vkladaním alebo vyberaním.
12. Strojové zariadenia na prácu pod zemou nasledujúcich typov:
(a)	strojové zariadenia na koľajniciach: lokomotívy a brzdné vozy,
(b)	hydraulicky ovládané mechanizované výstuže,
(c)	spaľovacie motory, ktoré majú byť inštalované do strojových zariadení na prácu pod zemou.
13. Ručne nakladané vozy na zber domáceho odpadu s lisovacím zariadením.
14. Ochranné kryty a odnímateľné kĺbové hriadele s univerzálnymi kĺbmi popísané v bode 3.4.7 prílohy č. 1.
15. Servisné zdvíhacie zariadenia na zdvíhanie vozidiel.
16. Zariadenia na zdvíhanie osôb, pri ktorých existuje nebezpečenstvo pádu z výšky presahujúce zvislú vzdialenosť 3 m.
17. Strojové zariadenia na výrobu pyrotechnických výrobkov.
B.	Bezpečnostné časti
1.	Elektrické senzory citlivé na prítomnosť osôb, ktorými sa zaisťuje bezpečnosť osôb (napr. Nemateriálne prekážky, podložky citlivé na tlak, elektromagnetické detektory).
2. Logické jednotky zaisťujúce bezpečnostné funkcie dvojručného ovládania.
3. Samočinné pohyblivé štíty na ochranu na lisoch uvedených v bodoch 9, 10 a 11.
4. Ochranné konštrukcie chrániace pri prevrátení (ROPS).
5. Ochranné konštrukcie chrániace proti padajúcim predmetom (FOPS).
	Y	Y		

Prílo-ha V	VYHLÁSENIE O ZHODE S PREDPISMI ES
Pre účely tejto prílohy pojem ‘strojové zariadenie’ znamená buď  ‘strojové zariadenie’ alebo ‘bezpečnostný komponent’ v zmysle definície v Článku 1, odstavec 2.
1.	Vyhlásenie o zhode s predpismi ES je dokument, v ktorom výrobca alebo jeho oprávnený zástupca, ustanovený v Spoločenstve, vyhlasuje, že strojové zariadenia, ktoré uvádza na trh, zodpovedajú všetkým základným požiadavkám na ochranu zdravia a zaistenie bezpečnosti, ktoré pre ne platia.
2.	Podpis vyhlásenia o zhode s predpismi ES oprávňuje výrobcu alebo jeho oprávneného zástupcu, ustanoveného v Spoločenstve, pripevňovať na strojové zariadenia označenie CE.
3.	Výrobca alebo jeho oprávnený zástupca, ustanovený v Spoločenstve, musí ešte pred vypracovaním vyhlásenia o zhode s predpismi ES zabezpečiť a musí byť schopný zaručiť, že dolu uvedená dokumentácia je a zostane k dispozícii v jeho objektoch pre potreby kontroly:
(a)	súbor technickej konštrukčnej dokumentácie, ktorý obsahuje: 
•	celkový výkres strojového zariadenia spolu s výkresmi ovládacích obvodov, 
•	kompletné podrobné výkresy, doplnené rôznymi záznamami o výpočtoch, o výsledkoch skúšok atď., potrebné pre účely kontroly zhody strojového zariadenia so základnými požiadavkami na ochranu zdravia a zaistenie bezpečnosti.
•	zoznam:
•	základných požiadaviek tejto smernice,
•	noriem a
•	ostatných technických špecifikácií, ktoré boli použité v priebehu projektu  strojového zariadenia, 
•	popis metód, zvolených pre vylúčenie ohrozenia, ktoré spôsobujú strojové zariadenia,
•	v prípade potreby ľubovoľnú technickú správu alebo certifikát, získaný od kompetentného orgánu alebo laboratória (), 
•	ak výrobca vyhlasuje zhodu s niektorou harmonizovanou normou, ktorá sa týka jeho výrobku, tiež každú technickú správu, obsahujúcu výsledky skúšok, ktoré vykonal podľa svojej voľby buď výrobca alebo kompetentný orgán alebo laboratórium (13),
•	výtlačok návodu na používanie strojového zariadenia;
(b)	v prípade sériovej výroby vnútorné opatrenia, ktoré budú realizované s cieľom zabezpečiť, aby si strojové zariadenia udržali  zhodu s ustanoveniami tejto smernice.  
Výrobca musí vykonať potrebné výskumné práce alebo skúšky komponentov, príslušenstva alebo zmontovaného strojového zariadenia a určiť, či je strojové zariadenie podľa projektu alebo konštrukcie schopné bezpečnej montáže a uvedenia do prevádzky.
Ak po náležite zdôvodnenej žiadosti od kompetentných národných inštitúcií táto dokumentácia nebude predložená, vzniknú dostatočné dôvody pre pochybnosti o predpoklade zhody s požiadavkami tejto smernice.  
4.	(a)  Dokumentácia, uvádzaná vo vyššie uvedenom bode 3, nemusí byť trvale fyzicky k       dispozícii, ale musí sa dať zostaviť a musí byť poskytnutá v čase, ktorý zodpovedá jej       dôležitosti.
Nemusí obsahovať podrobné návrhy ani žiadne iné špecifické informácie, týkajúce sa podzostáv, používaných pri výrobe strojových zariadení, pokiaľ ich znalosti nie sú podstatné pre účely overenia zhody so základnými bezpečnostnými požiadavkami. 
(b)	Dokumentácia, spomínaná vo vyššie uvedenom bode 3, sa musí uchovať a byť stále k dispozícii pre kompetentné národné inštitúcie najmenej po dobu 10 rokov od dátumu výroby strojových zariadení alebo od dátumu výroby poslednej jednotky v prípade sériovej výroby.
(c)	Dokumentácia, spomínaná vo vyššie uvedenom bode 3, musí byť vypracovaná v jednom z úradných jazykov Spoločenstva s výnimkou návodu na používanie strojového zariadenia.
	N	1	Prí-loha 5	ES Vyhlásenie o zhode

1.	ES vyhlásenie o zhode je dokument, ktorým výrobca alebo splnomocnenec vyhlasuje, že strojové zariadenie, ktoré je uvádzané na trh vyhovuje všetkým technickým požiadavkám na bezpečnosť a zdravie, ktoré sa na ne vzťahujú
a)	Podpísanie vyhlásenia o zhode s predpismi Európskych spoločenstiev oprávňuje výrobcu alebo jeho splnomocnenca pripevňovať na strojové zariadenia označenie CE,
b)	Výrobca alebo splnomocnenec musí ešte pred vypracovaním ES vyhlásenia o zhode zabezpečiť a musí byť schopný zaručiť, že dolu uvedená dokumentácia je a zostane k dispozícii v jeho objektoch pre potreby kontroly:
1.	súbor technickej konštrukčnej dokumentácie, ktorý obsahuje:

a)	celkový výkres strojového zariadenia spolu s výkresmi ovládacích obvodov,

b)	kompletné podrobné výkresy, doplnené rôznymi záznamami o výpočtoch, o výsledkoch skúšok atď., potrebné pre účely kontroly zhody strojového zariadenia so základnými požiadavkami na ochranu zdravia a zaistenie bezpečnosti,

c)	zoznam:
1.	základných požiadaviek tohto nariadenia,
2.	noriem a
3.	ostatných technických špecifikácií, ktoré boli použité počas návrhu strojového zariadenia,
d)	opis metód, zvolených pre vylúčenie rizika, ktoré spôsobujú strojové zariadenia,
e)	v prípade potreby akúkoľvek technickú správu alebo certifikát, získaný od kompetentného orgánu alebo laboratória, orgán alebo laboratórium sa považuje za kompetentné, ak spĺňa kritériá hodnotenia, stanovené v príslušných harmonizovaných normách,
f)	ak výrobca vyhlasuje zhodu s niektorou harmonizovanou normou, ktorá sa týka jeho výrobku, tiež každú technickú správu, obsahujúcu výsledky skúšok, ktoré vykonal podľa svojej voľby buď výrobca alebo kompetentný orgán alebo laboratórium,
g)	výtlačok návodov pre strojové zariadenie;
2.	V prípade sériovej výroby, vnútorné opatrenia, ktoré budú realizované s cieľom zabezpečiť, aby si strojové zariadenia udržali zhodu s ustanoveniami tohto nariadenia.
Výrobca musí vykonať potrebné výskumné/vývojové práce alebo skúšky komponentov, príslušenstva alebo kompletného strojového zariadenia a určiť, či je strojové zariadenie podľa projektu alebo konštrukcie schopné bezpečnej montáže a uvedenia do prevádzky.
Ak po náležite zdôvodnenej žiadosti od kompetentných národných inštitúcií táto dokumentácia nebude predložená, vzniknú dostatočné dôvody pre pochybnosti o predpoklade zhody s požiadavkami tohto nariadenia.  

3.	Dokumentácia podľa bodu 1
a)	nemusí byť trvale fyzicky k dispozícii, ale musí byť k dispozícii a musí byť poskytnutá v čase, ktorý zodpovedá jej dôležitosti. Nemusí obsahovať podrobné návrhy ani žiadne iné špecifické informácie, týkajúce sa podzostáv, používaných pri výrobe strojových zariadení, ak ich znalosti nie sú podstatné na účely overenia zhody so základnými bezpečnostnými požiadavkami,

b)	sa musí uchovať a byť stále k dispozícii pre kompetentné národné inštitúcie najmenej počas 10 rokov od dátumu výroby strojových zariadení alebo od dátumu výroby poslednej jednotky v prípade sériovej výroby,

c)	musí byť vypracovaná v jednom z jazykov Európskych spoločenstiev s výnimkou návodu na používanie strojového zariadenia.“.
	Y	Y		

Prílo-ha VI	typová skúška podľa predpisov eS
Pre účely tejto prílohy pojem ‘strojové zariadenie’ znamená buď  ‘strojové zariadenie’ alebo ‘bezpečnostný komponent’ v zmysle definície v Článku 1, odstavec 2.
1.	Typová skúška podľa predpisov ES je postup, ktorým notifikovaný orgán zisťuje a overuje, či vzor strojového zariadenia vyhovuje tým ustanoveniam tejto smernice, ktoré platia pre strojové zariadenia.
2.	Žiadosť o vykonanie typovej skúšky podľa predpisov ES podáva výrobca alebo jeho oprávnený zástupca, ustanovený v Spoločenstve, nezávislému notifikovanému orgánu pre jeden vzor stroja.                                                                                                                                                                                                                    
Žiadosť obsahuje:
•	názov a adresu výrobcu alebo jeho oprávneného zástupcu, ustanoveného v Spoločenstve a miesto výroby strojového zariadenia,
•	súbor technickej dokumentácie, ktorý obsahuje najmenej:
•	celkový výkres strojového zariadenia spolu s výkresmi ovládacích obvodov, 
•	kompletné podrobné výkresy, doplnené rôznymi záznamami o výpočtoch, o výsledkoch skúšok atď., potrebné pre účely kontroly zhody strojového zariadenia so základnými požiadavkami na ochranu zdravia a zaistenie bezpečnosti.
•	popis metód, zvolených pre vylúčenie ohrozenia, ktoré spôsobuje strojové zariadenie a zoznam použitých noriem,
•	výtlačok návodu na používanie strojového zariadenia,
•	v prípade sériovej výroby vnútorné opatrenia, ktoré budú realizované s cieľom zabezpečiť, aby si strojové zariadenia udržali zhodu s ustanoveniami tejto smernice. 
Žiadosť sprevádza strojové zariadenie, ktoré je predstaviteľom plánovanej výroby strojových zariadení alebo, ak je to vhodné, oznámenie o tom, kde možno vykonať skúšku strojového zariadenia. 
Vyššie uvedená dokumentácia nemusí obsahovať podrobné návrhy ani žiadne iné špecifické informácie, týkajúce sa podzostáv, používaných pri výrobe strojového zariadenia, pokiaľ ich poznanie nie je dôležité pre účely overenia zhody so základnými bezpečnostnými požiadavkami. 
3.	Notifikovaný orgán vykoná typovú skúšku podľa predpisov ES dolu popísaným spôsobom: 
•	preskúma súbor technickej konštrukčnej dokumentácie, overí jej primeranosť a preskúša strojové zariadenie, ktoré mu výrobca dodal, alebo ktoré mu dal k dispozícii,
•	notifikovaný orgán počas skúšky strojového zariadenia:
(a)	zisťuje, či bol vyrobený v zhode so súborom technickej konštrukčnej dokumentácie a či ho možno bezpečne používať v  pracovných podmienkach, ktoré boli pre strojové zariadenie určené; 
(b)	skontroluje, či normy, ak boli použité, boli správne uplatnené; 
(c)	vykoná príslušné prehliadky a skúšky, ktorými skontroluje, či strojové zariadenie zodpovedá tým základným požiadavkám na ochranu zdravia a zaistenie bezpečnosti, ktoré preňho platia.
4.	Ak vzor vyhovuje ustanoveniam, ktoré preňho platia, orgán vypracuje certifikát o typovej skúške podľa predpisov ES a pošle ho žiadateľovi. V certifikáte sa konštatujú závery skúšky, uvádzajú sa podmienky, ktorým môže byť jeho predmet vystavený a certifikát môže byť doplnený popismi a výkresmi, potrebnými pre identifikáciu schváleného vzoru.
Komisia, členské štáty a ostatné poverené orgány môžu dostať kópiu certifikátu osvedčenia a na základe zdôvodnenej žiadosti aj kópiu súboru technickej konštrukčnej dokumentácie a správ o vykonaných prehliadkach a skúškach.
5.	Výrobca alebo jeho oprávnený zástupca, ustanovený v Spoločenstve, informuje notifikovaný orgán o akýchkoľvek úpravách, aj o úpravách malého rozsahu, ktoré urobil, alebo ktoré plánuje urobiť na strojovom zariadení, ktorého vzor bol podrobený skúškam. Notifikovaný orgán tieto úpravy preskúša a informuje výrobcu alebo jeho oprávneného zástupcu, ustanoveného v Spoločenstve, či certifikát o typovej skúške podľa predpisov ES zostáva v platnosti.
6.	Orgán, ktorý odmietne vydať certifikát o typovej skúške podľa predpisov ES, o tom informuje ostatné notifikované orgány. Orgán, ktorý zruší certifikát o typovej skúške podľa predpisov ES, o tom informuje ten členský štát, ktorý ho poveril. Členský štát o tom informuje ostatné členské štáty a Komisiu a uvedie dôvody pre rozhodnutie.
7.	Súbory dokumentácie a korešpondencia, súvisiaca s postupmi typovej skúšky podľa predpisov ES sa vypracováva v úradnom jazyku členského štátu, v ktorom je zriadený notifikovaný orgán alebo v jazyku, ktorý je preňho prijateľný.
	N	1	Prí-loha 6	ES Skúška typu

1.	ES skúška typu je postup, ktorým autorizovaná osoba  zisťuje a overuje či vzor strojového zariadenia vyhovuje tým ustanoveniam tohto nariadenia, ktoré sa na ňu vzťahujú.

2.	Žiadosť o vykonanie ES skúšky typu podáva výrobca alebo jeho splnomocnenec jedinej nezávislej autorizovanej osobe na stroje. 

Žiadosť obsahuje:

a)	názov a adresu výrobcu alebo splnomocnenca a miesto výroby strojového zariadenia,

b)	súbor technickej dokumentácie, ktorý obsahuje najmenej:
1.	celkový výkres strojového zariadenia spolu s výkresmi ovládacích obvodov,
2.	kompletné podrobné výkresy, doplnené rôznymi záznamami o výpočtoch, o výsledkoch skúšok atď., potrebné na účely kontroly zhody strojového zariadenia so základnými požiadavkami na ochranu zdravia a zaistenie bezpečnosti,

3.	opis metód, zvolených na vylúčenie ohrozenia, ktoré spôsobuje strojové zariadenie a zoznam použitých noriem,

4.	výtlačok návodov pre strojového zariadenia,

5.	v prípade sériovej výroby vnútorné opatrenia, ktoré sú realizované s cieľom zabezpečiť, aby si strojové zariadenia udržali zhodu s ustanoveniami tohto nariadenia.

Žiadosť sprevádza strojové zariadenie, ktoré je predstaviteľom plánovanej výroby strojových zariadení alebo, ak je to vhodné, oznámenie o tom, kde možno vykonať skúšku strojového zariadenia.
Vyššie uvedená dokumentácia nemusí obsahovať podrobné návrhy ani žiadne iné špecifické informácie, týkajúce sa podzostáv, používaných pri výrobe strojového zariadenia, ak ich poznanie nie je dôležité na účely posúdenia zhody so základnými bezpečnostnými požiadavkami.

3.	Autorizovaná osoba vykoná ES typovú skúšku týmto spôsobom:

a)	preskúma súbor technickej konštrukčnej dokumentácie, overí jej primeranosť a preskúša strojové zariadenie, ktoré mu výrobca dodal, alebo sprístupnil,

b)	autorizovaná osoba  počas skúšky strojového zariadenia:
1.	zisťuje, či bol vyrobený v zhode so súborom technickej konštrukčnej dokumentácie a či ho možno bezpečne používať v pracovných podmienkach, ktoré boli pre strojové zariadenie určené,
2.	skontroluje, či normy, ak boli použité, boli správne uplatnené,
3.	vykoná príslušné prehliadky a skúšky, ktorými skontroluje, či strojové zariadenie zodpovedá tým základným požiadavkám na ochranu zdravia a zaistenie bezpečnosti, ktoré naň platia.

4.	Ak vzor vyhovuje ustanoveniam, ktoré naň platia, autorizovaná osoba vypracuje certifikát o ES skúške typu a pošle ho žiadateľovi (výrobca, alebo jeho splnomocnenec). V certifikáte sa konštatujú závery skúšok, uvádzajú sa podmienky, ktorým môže byť dané strojové zariadenie  vystavené a certifikát môže byť doplnený opismi a výkresmi, potrebnými na identifikáciu schváleného vzoru. Komisia, členské štáty Európskych spoločenstiev a ostatné poverené orgány môžu dostať kópiu certifikátu osvedčenia a na základe odôvodnenej žiadosti aj kópiu súboru technickej konštrukčnej dokumentácie a správ o vykonaných prehliadkach a skúškach.

5.	Výrobca alebo splnomocnenec, informuje autorizovanú osobu  o akýchkoľvek úpravách, aj o úpravách malého rozsahu, ktoré urobil, alebo ktoré plánuje urobiť na strojovom zariadení, ktorého vzor bol skúšaný. Autorizovaná osoba  tieto úpravy preskúša a informuje výrobcu alebo splnomocnenca so sídlom na území Slovenskej republiky alebo na území štátu Európskych spoločenstiev, či certifikát ES skúšky typu  zostáva v platnosti.

6.	Autorizovaná osoba, ktorá odmietne vydať certifikát  ES skúšky typu, o tom informuje ostatné notifikované orgány. Autorizovaná osoba, ktorá zruší certifikát  ES skúšky typu, o tom informuje ten štát, ktorý ju poveril. Príslušný štát o tom informuje ostatné členské štáty Európskych spoločenstiev a Komisiu a uvedie dôvody rozhodnutia.

7.	Súbory dokumentácie a korešpondencia, súvisiaca s postupmi ES skúšky typu sa vypracováva v úradnom jazyku alebo v jazyku, ktorý je prijateľný pre autorizovanú osobu.
	Y	Y		

Prílo-ha VII	mimimálne kritériá pre NOTIFIKOVANÉ orgány, ktoré majú členské štáty brať do úvahy
Pre účely tejto prílohy pojem ‘strojové zariadenie’ znamená buď  ‘strojové zariadenie’ alebo ‘bezpečnostný komponent’ v zmysle definície v Článku 1, odstavec 2.
1.	Orgán, jeho riaditeľ a pracovníci, zodpovední za výkon overovacích skúšok, nesmú byť pracovníkmi projekčnej, výrobnej organizácie ani organizácie, ktorá zabezpečuje inštaláciu strojových zariadení, ktoré sa kontrolujú, ani oprávnenými zástupcami žiadnej z týchto strán. Nesmú sa podieľať ani priamo ani ako oprávnení zástupcovia na projekte, konštrukcii, marketingu ani údržbe strojových zariadení. To však nevylučuje možnosť výmeny technických informácií medzi výrobcom a orgánom.
2.	Orgán a jeho pracovníci vykonávajú overovacie skúšky s najvyšším stupňom profesnej čestnosti a technickej spôsobilosti a sú nezávislí od všetkých nátlakov a podnetov, najmä finančných, ktoré by mohli ovplyvňovať ich rozhodovanie alebo výsledky kontroly, zvlásť od osôb alebo skupín, zainteresovaných na výsledku overovania.
3.	Orgán musí mať k dispozícii potrebných pracovníkov a vlastniť potrebné zariadenia, ktoré mu umožňujú správne vykonávať administratívne a technické úlohy, súvisiace s overovaním; má prístup aj k vybaveniu, potrebnému pre špeciálne overovanie.
4.	Pracovníci, zodpovední za kontrolu, majú:
•	náležitý technický a odborný výcvik,
•	vyhovujúce znalosti o požiadavkách skúšok, ktoré vykonávajú a primerané skúsenosti s takými skúškami,
•	schopnosť vypracovávať certifikáty, záznamy a správy, potrebné pre oficiálne preukázanie výkonu skúšok.
5.	Musí byť zaručená nestrannosť kontrolných pracovníkov. Ich odmeňovanie nezávisí od počtu vykonaných skúšok ani od výsledkov týchto skúšok.
6.	Orgán uzavrie poistenie zákonnej zodpovednosti, pokiaľ sa nepredpokladá, že jeho zodpovednosť znáša štát v súlade s národným právom, alebo pokiaľ nie je samotný členský štát priamo zodpovedný za skúšky.
7.	Pracovníci orgánu sú viazaní povinnosťou zachovávať odborné tajomstvo pokiaľ ide o informácie, ktoré získali v priebehu výkonu svojich úloh (s výnimkou prípadov jednania vis-á-vis (tvárou v tvár) s kompetentnými administratívnymi inštitúciami štátu, v ktorom pracovníci vykonávajú svoje činnosti) podľa tejto smernice alebo podľa akéhokoľvek ustanovenia národného práva, ktorým sa smernica uvádza do platnosti.
	N	1	Prí-loha 7	Minimálne požiadavky na notifikáciu autorizovaných osôb

1.	Autorizovaná osoba, jej riaditeľ a zamestnanci, zodpovední za vykonávanie skúšok nesmú byť konštruktérmi, projektantmi, výrobcami, dodávateľmi alebo tými, ktorí inštalujú strojové zariadenie, ktoré kontrolujú, ani splnomocnencom ktorejkoľvek z týchto strán. Nesmú byť zainteresovaní priamo, alebo ako splnomocnenci v návrhu, konštrukcii, uvádzaní na trh, alebo údržbe strojového zariadenia. Toto však nebráni možnosti výmeny technických informácii medzi výrobcom a autorizovanou osobou.

2.	Autorizovaná osoba a jej zamestnanci vykonávajú skúšky s vysokou profesionalitou a odbornou spôsobilosťou a nesmú byť vystavení akýmkoľvek tlakom a ovplyvňovaniu, osobitne finančnému, ktorý by mohol ovplyvniť ich posudzovanie, alebo výsledky kontroly, osobitne zo strany osôb, ktoré by mohli mať záujem na výsledkoch posudzovania.

3.	Autorizovaná osoba musí mať k dispozícii potrebné vybavenie a personál, ktoré jej umožnia administratívne a technicky adekvátne plniť úlohy spojené s kontrolou. Musí mať tiež prístup k zariadeniam, potrebným pre špeciálne overovanie.

4.	Zamestnanci, ktorí sú zodpovední za skúšanie musia mať:
a)	primeranú technickú a profesionálnu prax,
b)	uspokojivé znalosti požiadaviek testov, ktoré sa majú vykonávať a primeranú skúsenosť s takýmito skúškami,
c)	schopnosť vypracovať certifikáty, záznamy a správy, ktoré sú požadované na doloženie vykonaných skúšok.

5.	Nestrannosť zamestnancov, vykonávajúcich inšpekciu musí byť zaručená. Ich odmeňovanie nezávisí na počte vykonaných skúšok alebo na výsledkoch takýchto skúšok.

6.	Autorizovaná osoba musí mať poistenie zodpovednosti, ak toto nie je v zodpovednosti štátu.

7.	Zamestnanci autorizovanej osoby sú povinní dodržiavať profesionálnu mlčanlivosť ohľadom všetkých informácii, ktoré získali pri vykonávaní úloh (okrem kompetentných štátnych orgánov toho štátu, kde sú skúšky vykonávané) podľa tohto nariadenia a ostatných právnych predpisov, ktoré sa na nich vzťahujú.
	Y	Y		

Prílo-ha VIII	časť a
Zrušené smernice
(uvedené v Článku 14)
Smernica 89/392/EEC a jej nasledujúce dodatky:
•	Smernica  91/368/EEC		iba Článok 1
•	Smernica  93/44/EEC
•	Smernica  93/68/EEC		iba Článok 6	N*						*Zohľadne-ná v konsoli-dovanom texte smernice	
	časť B
Zoznam termínov prevzatia  a uplatnenia v národnom práve
(uvádzaných v Článku 14)
(ďalej uvedená v trojstĺpcovej tabuľke)	n.a.						Netrans-ponované	

Smernica	Termín transpozície	Dátum uplatnenia	
Smernica 89/392/EEC (OJ L 183, 29.6.1989, str. 9)	1. január 1992	Počnúc 1. januárom 1993; pre výrobky, uvádzané v Smerniciach 86/295/EEC, 86/296/EEC a 86/663/EEC: počnúc 1. júlom 1995 ()	
Smernica 91/368/EEC (OJ L 198, 22.7.1991, str.16)	1. január 1992	Počnúc 1. januárom 1993	
Smernica 93/44/EEC (OJ L 175, 19.7.1993, str.12)	1. júl 1994	•	Počnúc 1. januárom 1995 ()
•	Počnúc 1. júlom 1994 (15)
•	Článok 1. odstavec 10 s výnimkou  bodov (a), (b) a (q)
•	Článok 1, odstavec 11 body (a) a  (b)
•	Článok 1, odstavec 12, body (c),  (d) a (f)	
Smernica 93/68/EEC (OJ L 220, 30.8.1993, str. 1)	1. júl 1994	Počnúc 1. januárom 1995 ()	

Prílo-ha IX	korelačná tabuľka
(uvedená nižšsie v stĺpcoch)	n.a.						Netrans-ponovaná, slúži iba na informá-ciu	

Smernica č. 89/392/EEC	Táto smernica	
Článok 1, odstavec 1	Článok 1, odstavec 1	
Článok 1, odstavec 2, prvý pododstavec	Článok 1, odstavec 2, bod (a), prvý odsek	
Článok 1, odstavec 2, druhý pododstavec	Článok 1, odstavec 2, bod (a), druhý odsek	
Článok 1, odstavec 2, tretí pododstavec	Článok 1, odstavec 2, bod (a), tretí odsek	
Článok 1, odstavec 2, štvrtý pododstavec	Článok 1, odstavec 2, bod (b)	
Článok 1, odstavec 3	Článok 1, odstavec 3	
Článok 1, odstavec 4	Článok 1, odstavec 4	
Článok 1, odstavec 5	Článok 1, odstavec 5	
Článok 2	Článok 2	
Článok 3	Článok 3	
Článok 4	Článok 4	
Článok 5	Článok 5	
Článok 6	Článok 6	
Článok 7	Článok 7	
Článok 8, odstavec 1	Článok 8, odstavec 1	
Článok 8, odstavec 2	Článok 8, odstavec 2	
Článok 8, odstavec 3	Článok 8, odstavec 3	
Článok 8, odstavec 4	Článok 8, odstavec 4	
Článok 8, odstavec 4a	Článok 8, odstavec 5	
Článok 8, odstavec 5	Článok 8, odstavec 6	
Článok 8, odstavec 6	Článok 8, odstavec 7	
Článok 8, odstavec 7	Článok 8, odstavec 8	
Článok 9	Článok 9	
Článok 10	Článok 10	
Článok 11	Článok 11	
Článok 12	Článok 12	
Článok 13, odstavec 1	   -	
Článok 13, odstavec 2	   -	
Článok 13, odstavec 3	Článok 13, odstavec 1	
Článok 13, odstavec 4	Článok 13, odstavec 2	
   -	Článok 14	
   -	Článok 15	
   -	Článok 16	
Príloha I	Príloha I	
Príloha II	Príloha II	
Príloha III	Príloha III